
O explicaţie: 
noţiunea de Paradis 
a Sfântului Efrem" 


O lectură literală a textului biblic lasă impresia că paradisul eo 
noțiune ce aparține numai începuturilor creaţiei. Însă, în climatul 
religios al secolelor de la începutul erei creştine, în interiorul iuda- 
ismului s-a format o înțelegere mult mai bogată a Paradisului, 
găsindu-şi expresia în opere apocaliptice cum ar fi cartea întâi a lui 
Enoh (61, 12) (probabil din secolul II d. Hr.), în aceste scrieri Pa- 
radisul e înţeles ca reprezentând atât starea primordială, cât şi cea 
eshatologică de la sfârşitul timpului, fiindcă acum devine şi sălaşul 
celor drepți. 

Localizarea acestui Paradis (privit, aşa cum vom vedea, ca un 
munte) era extrem de variată. Plecând de la Facere 2, 8, unii scrii- 
tori o socoteau a fi la extremităţile orientale ale pământului, în timp 
ce după alții Paradisul reprezenta transfigurarea eshatologică a Pă- 
mântului Făgăduinţei, în care muntele Paradisului era echivalat cu 
noul Ierusalim situat pe muntele Sion. Şi mai semnificativ încă din 
punctul de vedere al concepției Sfântului Efrem despre Paradis, e o 
interpretare dată textului Facere 2, 8 găsită atât în Peshirta, tradu- 
cerea siriacă a Bibliei, cât şi în fargumin, versiunile aramaice care 
reflectă adeseori o exegeză curentă în anumite cercuri sinagogale: 
în timp ce Septuaginta (urmată de toate traducerile moderne stan- 
dard) redă ebraicul miqgedem ca „la răsărit“, Peshitta şi cele două 
tradiții targumice (palestiniană şi babiloniană) iau cuvântul într-un 
sens temporal, mai degrabă decât spaţial, ca însemnând „de la în- 
ceput“, cu alte cuvinte aparţinând unui timp primordial sau sacru. 
Acest lucru este cel mai limpede în targumul lui Pseudo-lonatan 


” SeBasTIAN BROCK, „Introduction“ la: Sr. EPHREM THE SYRIAN, Hyrms on Para- 
dise, Crestwood NY, 1990, p. 49-57. 

care, deşi în forma sa actuală datează din perioada islamică timpu- 
rie, conţine cu toate acestea tradiții mai vechi. Aici versetul e dez- 
voltat astfel încât să includă rolul eshatoloigic al Paradisului: 


„O grădină a fost sădită în Eden pentru cei drepți, de cuvântul 
Domnului Dumnezeu, înaintea zidirii lumii, şi l-a aşezat pe 
Adam să locuiască aici de îndată ce l-a zidit“. 


Astfel de puncte de vedere au fost moştenite şi de primii scri- 
itori creştini. Şi, aşa cum exista în mod evident o considerabilă di- 
versitate de opinii în această privință în interiorul iudaismului, 
imagini conceptuale diferite despre Paradis pot fi găsite şi la autorii 
creştini. Unii localizează Paradisul Cărții Facerii pe pământ şi-l 
privesc ca un loc diferit de Paradisul eshatologic, căruia îi acordă 
doar un rol intermediar, ca treaptă pentru sufletele drepţilor ce aş- 
teaptă învierea la sfârşitul timpului. Această viziune găsită într-o 
diversitate de forme diferite face o distincţie funcţională strictă în- 
tre Paradis şi Împărăţia cerurilor, pretinzând a găsi un sprijin pen- 
tru aceasta în textul din Luca 23, 43, în care tâlharului pocăit i se 
spune de către Hristos: „Astăzi vei fi cu Mine în Rai“. 

O viziune cu totul diferită, şi înrădăcinată în mod limpede în 
iudaismul târziu, socotea Paradisul primordial şi eshatologic ca 
fiind una şi aceeaşi realitate, şi reprezentând locul definitiv al feri- 
cirii după învierea finală. Într-o formă nesofisticată un astfel de 
Paradis putea fi localizat pe pământ, dar la autori mai atenţi (printre 
care şi Sfântul Efrem şi Sfântul Grigorie al Nyssei) acest Paradis 
nu putca fi situat în timp sau în spaţiu; mai degrabă aparţinea unei 
ordini diferite a realităţii. 

Cu aceste preliminarii să ne întoarcem la detaliile concepției 
despre Paradis a Sfântul Efrem. 

Ca şi Dante multe secole mai târziu, Sfântul Efrem vedea Pa- 
radisul ca pe un munte. Deşi relatarea cărţii Facerii înseşi nu are 
nimic care să sugereze aceasta, există în alte locuri din Vechiul 
Testament sugestii care trimit spre o astfel de concepție, mai cu 
seamă în Jezechiel 28, 13-14, unde „Edenul, grădina [Paradisul] lui 
Dumnezeu“ e descris drept „Muntele cel Sfânt al lui Dumnezeu“. 
Profetul utilizează aici o idee bine atestată în întreg Orientul apro- 
piat antic, ideea unui munte cosmic pe care sălăşluieşte Dumnezei- 
rea (altundeva în Vechiul Testament acest munte sfânt e uneori 
identificat cu Sionul, ca de exemplul în Psalmul 48, 1-2). Literatu- 
ra iudaică a epocii inter-testamentare indică faptul că în acea vreme 
concepția despre Paradis ca munte era extrem la larg răspândită. 

O sugestie a acestui fapt e introdusă chiar şi în traducerea siriacă a 
textului din Facere 4, 8, în care Cain îi spune lui Abel „să mergem 
în vale“ (Septuaginta şi alte traduceri au aici „câmpie“ sau „şes"): 
în comentariul său la Facere, Sfântul Efrem deduce de aici că în 
acea vreme ei se aflau încă pe un teren mai înalt, şi anume pe coli- 
nele de la baza muntelui Paradisului de unde fuseseră alungați pă- 
rinţii lor. 

Întrucât creştinismul siriac timpuriu avea multe legături directe 
sau indirecte cu iudaismul contemporan, nu este nici o surpriză că 
Sfântul Efrem a preluat de aici şi această concepție despre Paradis. 

Imnele despre Paradis ne oferă un număr de detalii topografi- 
ce care, luate împreună, ne pot da o idee de felul în care Sfântul 
Efrem concepea acest munte paradiziac. Aflăm că muntele e cir- 
cular (1, 8) şi că el încercuieşte „marea cea mare“ (2, 6), cuprin- 
zând atât uscat, cât şi mare (1, 8-9). Potopul a ajuns numai până la 
poalele sale (1, 4), şi pe aceste coline de la poale e situat „gardul“ 
sau „împrejumirea“ (syaga), păzită de heruvimul cu sabia scoasă 
(3, 7; 4, l pe baza la Facere 3, 24). Acest gard marchează extre- 
mitatea inferioară a Paradisului. La jumătatea drumului în sus se 
află Pomul Cunoştinţei care oferă o limită interioară dincolo de 
care lui Adam şi Evei le era interzis să treacă (3, 3); acest Pom 
funcționează ca o catapeteasmă, ascunzând Sfânta Sfintelor, care 
este Pomul Vieţii aflat mai sus (3, 2). Pe vârful muntelui şade Pre- 
zența lui Dumnezeu, Slava Lui (în siriacă shekinta). 

Acest munte al Paradisului e de asemenea constituit din trei 
cercuri concentrice care împart muntele în trei niveluri separate, 
rezervate unor categorii diferite de fericiți. În acelaşi timp, aceste 
nivele corespund diferitelor nivele ale arcei lui Noe şi ale muntelui 
Sinai (2, 10-13). 

Pomul Cunoştinţei şi Pomul Vieţii sunt, aşa cum am văzut, 
descrişi drept „catapeteasmă“ (3, 5. 13; 15, 8; în siriacă appay 
tar'a) şi „sanctuarul dinăuntru“ sau „Sfânta Sfintelor“ (3, 5. 14; în 
siriacă qdush gudshe); cu alte cuvinte, Paradisul reprezintă de ase- 
menea Templul şi urmaşul său creştin, Biserica (Sfântul Efrem s-ar 
fi exprimat invers: Templul Vechiului Testament şi Biserica creşti- 
nă aici pe pământ sunt amândouă reflexii palide ale Paradisului). 
Aceasta nu este totul, fiindcă structura trihotomică a persoanei 
umane (9, 20), constând din minte (far itha) suflet (naphsha) şi 
trup (gushma), reflectă şi ea diviziunile Paradisului. Strângând la 
un loc toate aceste elemente, putem schița concepția despre Paradis 
a Sfântului Efrem sub forma unei diagrame. 

Sfântul Efrem vizualiza deci Paradisul ca un munte în formă 
conică a cărui circumferință de bază încercuieşte „marea cea mare“ 
sau oceanul, despre care se credea că, la rândul lui, înconjoară pă- 
mântul. Cerul nostru apare astfel alcătuit de interiorul muntelui 
conic al Paradisului, o noţiune extrem de similară celei descrise de 
Sfântul Grigorie al Nyssei. Astfel Paradisul deopotrivă transcende 
şi învăluie lumea. 

Faptul că un astfel de model este ilogic în termenii experienţei 
noastre (şi a Sfântului Efrem) cu privire la lume ar trebui să ne 
avertizeze să fim cu luare-aminte la afirmaţia Sfântului Efrem că 
termenii pământeşti folosiți pentru a descrie Paradisul nu trebuie 
luaţi „ad litteram“ (2, 4-5) şi să ne prevină, în acelaşi timp, cu pri- 
vire la adevăratele sale intenţii: el ne atrage în mod deliberat aten- 
ţia asupra distincţiei dintre spațiul (şi timpul) sacru şi spațiul (şi 
timpul) obişnuit. Paradisul aparține celui dintâi, lumea noastră ce- 
lui de-al doilea; ele reprezintă două ordine de realitate şi două mo- 
duri de existență diferite. Sau, aşa cum se exprimă Jean Danislou, 
„e ceea ce am numi cosmologie mitică, în care dimensiunile au 
valoare ontologică iar nu ştiinţifică, fără a înceta de a fi reală“. 

Localizând Paradisul în afara timpului şi a spaţiului „şa cum le 
cunoaştem, Sfântul Efrem se opunea deliberat unei viziuni mult 
mai literaliste despre Paradis, curentă în epoca creştinismului pri- 
mar, astfel, în secolul II, din cuvintele biblice „Dumnezeu a sădit 
raiul în Eden spre răsărit“ şi „a făcut să iasă din pământ tot pomul 
frumos la vedere şi bun la mâncare“ Teofil al Antiohiei deduce că 
„dumnezeiasca Scriptură ne învaţă în chip limpede că raiul se află 
sub acelaşi cer sub care se află răsăritul şi pământul“ (Către 
Autolic IL, 24). La începutul secolului V, Teodor al Mopsuestici 
interpreta textul biblic într-un mod literalist asemănător. Inţelege- 
rea Sfântului Efrem (pe care o împărtăşeşte înainte de toate cu 
Sfântul Grigorie al Nyssei) pare să fie mult mai profundă şi mult 
mai bogată în semnificaţii; mai mult, tocmai, fiindcă localizează 
Paradisul în afara sferei geografice, viziunea sa e neafectată de 
progresele moderne în cunoaşterea ştiinţifică. 

Întrucât Paradisul primordial se află în afara timpului şi spați- 
ului fizic, el serveşte de asemenea şi drept Paradis eshatologic, 
drept casă a celor drepți după învierea finală. Într-adevăr, sfinţii 
anticipează de pe acum viața Paradisului (6, 8-9). Sfântul Efrem 
accentuează însă faptul că în acest Paradis eshatologic se poate in- 
tra numai în starea trupului înviat; într-un imn (5, 7-10) mintea sa 
pragmatică e preocupată de posibilitatea suprapopulării Paradisu- 

lui; dificultatea e rezolvată însă, atunci când descoperă din diferite 
pasaje scripturistice că trupul înviat are o natură diferită de cea a 
trupului fizic. Sufletul singur nu poate intra în Paradis: el trebuie 
însoţit de către trupul înviat (8, 9). Această explică de ce în viziu- 
nea sa despre Paradis, Sfântul Efrem se aşteaptă ca grădina să fie 
goală (5, 2), întrucât învierea finală nu a avut încă loc. 

Întrucât această învierea era socotită ca petrecându-se nu nu- 
mai în afara timpului, ci şi la sfârşitul timpului, era necesară oferi- 
rea unei noțiuni însoțitoare pentru a explica ce anume se întâmplă 
cu decedaţii între moartea fizică şi învierea finală. Şi aici, Sfân- 
tul Efrem ca şi alți scriitori creştini timpurii de altfel, a preluat o 
altă idee de origine iudaică, cea despre „somnul morţilor în iad 
(sheol)“, o perioadă de existență inconştientă ce acoperă intervalul 
dintre moarte şi înviere, dintre timpul istoric şi timpul sacru. Potri- 
vit acestei viziuni, judecata e înțeleasă de obicei ca având loc nu- 
mai la învierea finală, când se despart „oile“ de „capre“ de-a 
dreapta şi de-a stânga (Matei 25, 33); numai atunci drepții pot intra 
în Paradis, în timp ce ticăloşii vor suferi „moartea a doua“ (temă 
preluată din surse iudaice, dat fiind că Apocalipsa — 2, 11 — nu fă- 
cea parte din primul canon nou-testamentar siriac), fiind trimişi în 
Gheenă. 

În unele pasaje, Sfântul Efrem pare a specula ezitând despre 
posibilitatea unui fel de poziții intermediare pentru păcătoşii care 
se căiesc (10, 14; 1, 16), în afara „gardului“ păzit de heruvimi. 
Probabil că problema nu este una reală întrucât bariera (syaga în 
siriacă, phragmos în greacă, cf. Efeseni 2, 14) a tost îndepărtată de 
Cruce (cf: Afrahat, Demon. 14, 31: „Hristos a rupt gardul şi ascuți- 
şul sabiei [heruvimului]“, enunţ care asociază Efeseni 2, 14 cu Fa- 
cere 3, 24) şi astfel împrejmuirea de pe pantele inferioare ale 
muntelui Paradisului poate fi înțeleasă ca fiind extinsă în jos pentru 
a include locul „şes“ hărăzit penitenților. 


Sebastian Brock 

O. interpretare: 
teologia Paradisului 
la Sfântul Efrem” 


Efrem a fost meterezul Bisericii siriace a timpului său împotri- 
va prozelitismului iudaic, a sectelor gnosticizante şi a ereziei arie- 
ne. Dar ortodoxia sa n-a rămas mai puţin respectuoasă față de ve- 
chile tradiţii teologice specifice creştinismului aramaic. Această 
moştenire se manifestă poate cel mai bine în Imnele despre Para- 
dis. Exegeza spirituală pe care o dă Sfântul Efrem primelor pagini 
ale cărţii Facerii înglobează în fapt Paradisul primordial într-o to- 
pografie sacră şi într-o istorie a mântuirii care fac din el pandantul 
Paradisului eshatologic restaurat de Hristos şi anticipat sacramental 
în Biserică. Prin înlănțuirea de imagini spaţiale şi telescopajul tim- 
purilor, Sfântul Efrem prezintă aici, cu ezitări uneori mărturisite, o 
soteriologie care asimilează în mod ortodox, dar original, repre- 
zentări mitologice mesopotamiene, legende haggadice şi credințe 
milenariste iudeo-creştine. 

Paradisul originilor, aşa cum se găseşte descris în Biblie, în- 
seamnă pentru Sfântul Efrem o realitate nevăzută şi spirituală 
(11, 3-8). Despre el, ca şi despre Dumnezeu, credem că există fără 
a şti ce anume este (15, 1). Dar accesul la misterul său nu e mai 
puţin deschis ochiului minţii credincioase (1, 3). Paradisul e un 
munte ale cărui poale întrece cele mai înalte culmi ale munţilor 
(1, 4), el înconjoară universul aşa cum haloul încercuieşte luna 
(1, 8) şi corespunde sanctuarului interior al legii lui Moise (3, 17). 
El reprezintă deci locul cel mai apropiat de Cel ce este în acelaşi 
timp transcendent şi imanent lumii. 

Dumnezeu locuieşte în vârful Paradisului (2, 11), la mijlocul 
căruia se aud Serafimii celebrând Slava dumnezeiască (5, 11). Po- 


” ANDRE DE HALLEUX, „S. Ephrem le Syrien“, Revue cologique de Louvain 14 
(1983), p. 351-355, 

mul Vieţii e soarele Paradisului (3, 2) şi toate celelalte, deşi îmbră- 
cate în Slavă (3, 15), se închină înaintea lui (3, 2), fără îndoială 
pentru că reprezintă pe Însuşi Dumnezeul Cel Viu. Cât despre Po- 
mul Cunoştinţei, el se găseşte sădit la intrarea în Paradis (3, 3), dar 
funcţia sa de încercare a omului (3, 9) îl situează în acelaşi timp la 
frontiera dintre Paradisul superior şi inferior făcând din el vălul ce 
separă sanctuarul interior de cel exterior (3, 5). 

După crearea sa, omul a fost aşezat în Paradisul exterior ca 
într-un sanctuar exterior, pentru a bineplăcea aici lui Dumnezeu 
prin ascultarea sa şi a-i sluji prin preoţia sa (3, 16). Adam era gol, 
dar frumos (4, 5), şi această frumuseţe constituia poate veşmântul 
de lumină de care îl va dezbrăca păcatul (15, 8). Ochii săi erau în- 
Chişi pentru vederea Paradisului interior, cât şi a propriei sale goli- 
ciuni (3, 6). Fructul celor doi Pomi, instrumente ale încercării sale, 
trebuia, în caz de ascultare, să-l facă nemuritor şi cunoscător, după 
chipul lui Dumnezeu (12, 15-18), conferindu-i slava trupească, şi 
discernământul patimilor (3, 10-12). 

Şarpele, instrumentul Satanei (15, 14), nu putea, cum nu pu- 
teau nici celelalte animale, să pătrundă în Paradisul exterior (3, 4. 
Cu toate acestea, el a auzit şi înțeles avertismentul dat de Dumne- 
zeu lui Adam (12, 2). EI a înşelat-o pe Eva în afara Paradisului ex- 
terior, atunci când aceasta a ieşit din el împreună cu Adam ce urma 
să dea nume animalelor (3, 4). Neascultarea protopărinților le-a 
descoperit atât slava lui Dumnezeu sub aspectul ei înfricoşător, cât 
şi propria lor goliciune sub aspectul ei ruşinos (7, 6). De acum 
înainte Satana va distila în ei veninul poftei, pe care Eva l-a 
transmis tuturor oamenilor (15, 15). Vrând să pătrundă în sanctua- 
rul interior, Adam a fost izgonit şi din Paradisul exterior (4, 2), mai 
întâi la gardul (syaga) său, unde frunzele de smochin s-au înroşit 
pentru că au trebuit să-l îmbrace (2, 7), apoi dincolo de gardul de 
acum păzit de heruvimul cu sabie de foc (4, 1). 

Dar Eva şi Adam păcătuiseră cu naivitatea şi simplitatea co- 
pilăriei (7, 6). Astfel, bunătatea lui Dumnezeu i-a lăsat să locuiască 
la poalele muntelui Paradisului, unde fuseseră creați împreună cu 
plantele şi animalele (13, 6). Păcatele generaţiilor următoare îi vor 
îndepărta pe cainiţi până în ţinutul Nod, unde au venit să li se alătu- 
re şi setiţii, după ce se însoţiseră cu fiicele de la şes (1, 11). În fine, 
potopul avea să marcheze ultima treaptă a îndepărtării, când arca 
l-a depus pe Noe şi pe ai săi pe unul din vârfurile cele mai înalte 
ale pământului nostru, pe Muntele Qardu (, 10). În ciuda stării 
de decădere a acestei lumi, aerul şi apa Paradisului, ce suflau şi în- 

viorau pământul, îşi păstrează, chiar şi poluate, destule din virtuțile 
lor originare pentru a alimenta viața pământească (2, 8; 9, 7-16; 
11, 11). 

După moarte, sufletele păcătoşilor se găsesc în Gheenă, sepa- 
rată de incinta Paradisului printr-o prăpastie, care nu împiedică cu- 
noaşterea, dar care întrerupe orice iubire (1, 12-14). Sufletele pe- 
nitenţilor, printre care şi cel al lui Adam, au aşteptat, în incintă, ca 
Hristos să le readucă trupul din Sheol (8, 10). Drepţii înviaţi la 
moartea lui Hristos au fost atunci introduşi în Paradisul exterior, 
unde se găsea Ilie, a cărui feciorie i-a acordat privilegiul de a învia 
(6, 23). Sufletul tâlharului bun va trebui să aştepte şi el în incinta 
Paradisului învierea trupului său (8, 2), 

Cosmologia efremiană leagă deci spaţial etajele sau părțile Pa- 
radisului originar de lumea de aici, şi această geografie e coman- 
dată de păcatul primelor generaţii de oameni. Dar, contrar siste- 
mului origenist, creaţia universului material nu este nicidecum con- 
diționată de căderea intelectelor pure. Din contră, Efrem concepe 
Paradisul într-un mod atât de întrupat, încât însăşi legea desăvârşi- 
rii sale interzice sufletului să poată intra în el fără trup. Chiar dacă 
Paradisul nu rămâne cu totul închis drepţilor înainte de sfârşitul 
timpului, restaurarea sa nu va însemna deci niciodată decât o anti- 
cipare a Paradisului eshatologic, cel de după învierea trupurilor. 

Această restaurare e supusă în întregime operei mântuitoare a 
lui Hristos. După ce s-a răspândit în tot pământul, întâiul Adam s-a 
găsit adunat în cel de-al doilea Adam, Hristos, al Cărui trup ecle- 
zial se răspândeşte la rândul său în toată lumea (6, 21). Trupul per- 
sonal al lui lisus nu este altul decât noul veşmânt paradiziac, țesut 
de Maica Sa, Fecioara Maria (Nat. 16, 11), pe care Duhul Sfânt a 
curăţit-o şi „botezat“-o prin zămislirea Fiului ei. În Hristos, Satana 
n-a găsit suflul şi aluatul său, adică pofta trupului, căci însăşi izvo- 
rul gândurilor Mântuitorului era cu totul curat (Wis. 35, 8-10). 
Vrăjmaşul a fost biruit chiar cu armele cu care-l biruise pe Adam 
(12, 6). Apropiindu-se greşit de pom, Adam a luat asemănarea 
smochinului; Domnul a venit la lemn şi l-a îmbrăcat în slavă 
(12, 10). De acum, Crucea a devenit adevăratul Pom al Cunoştinţei 
şi al Vieţii. 

Efrem consideră Biserica drept locul sacramental al Paradisu- 
lui restaurat (2, 13; 6, 7). Apa paradiziacă vine să tămăduiască 
fântânile noastre prin binecuvântarea sa (11, 11), lucru în care pu- 
tem vedea imaginea apelor baptismale purificate de pogorârea lui 
lisus la Iordan. Parfumul aerului paradiziac revărsat în ziua Cinci- 

zecimii (11, 14) se află în Mirul ungerii. Duhul şi-a amestecat focul 
şi suflarea Sa în sânul Mariei, apoi în râu, de unde a făcut să țâş- 
nească flacăra (Fid. 10, 17). EI le amestecă şi în muritori aflaţi în 
Biserică, pentru a-i face înflăcărați şi duhovniceşti ca îngerii (Fid. 
10, 9), prin intermediul Botezului şi Euharistiei. Într-adevăr, căldu- 
ra Sa transformă apa în izvor de iertare şi pâinea în care se sălăş- 
luieşte în jertfă a laudei (Fid. 40, 9-10). 

Dar dacă Domnul a redat astfel oamenilor veşmântul adamic 
(6, 9), abia învierea şi judecata de apoi vor inaugura Paradisul in- 
staurat în realitatea sa ultimă. Atunci numai căile celor buni şi celor 
ticăloşi se vor separa în fericire şi osândă (2, 3-5; 6, 28-30). Mila 
lui Dumnezeu, care răcoreşte focul prin roua sa, i-ar putea atunci 
admite pe păcătoşi în incinta Paradisului, nu însă şi pe Satana şi pe 
slujitorii lui (Nis. 59, 8). Împrejmuirea lui va fi locul propriu al 
„penitenţilor“ (10, 14) şi cel al păcătoşilor inconştienți, îndreptați 
cu blândeţe (1, 16). Aici curg laptele şi mierea, şi aerul creează un 
climat egal, permiţând înflorirea lunară a plantelor şi mai multe 
recolte pe an (10, 6-9). Aici cere cu umilință să fie primit şi Efrem 
(5, 15). Cât despre cei „drepți“, ei vor fi oaspeţii Paradisului exte- 
rior, în timp ce „biruitorii“, adică martirii şi fecioarele, vor intra în 
Paradisul interior (2, 10-13), împreună cu copii morți înainte ca 
Adam să-i fi putut contamina cu veninul său (14, 11-13). Astfel, 
fericiţii se vor găsi repartizați pe trei etaje, potrivit simbolurilor 
arcei lui Noe şi Muntelui Sinai (2, 10-13). 

În Paradisul eshatologic, natura umană se va găsi înălţată cu o 
treaptă în fiecare din componentele ei: trupul la nivelul sufletului, 
sufletul la nivelul minții, şi mintea la nivelul Dumnezeirii, fără însă 
a fi desființată distanţa infinită ce separă pe Dumnezeu de creatura 
Sa (9, 19-29). Astfel, trupurile drepţilor vor deveni de sute de ori 
mai limpezi şi mai subtile decât sufletul şi decât demonii înşişi 
(5, 7). Sursele poftei vor fi înăbuşite şi mişcările sexualității vor fi 
încetat, împreună cu toate viciile (7, 5). Aerul pur al Paradisului va 
fi hrana spirituală a trupurilor înviate (9, 7-16), care îi va menţine 
veşnic tineri şi sănătoşi. Un torent de desfătări duhovniceşti se va 
scurge de la Tatăl prin Fiul, ducând la o vedere a frumuseții Fiinţei 
(1, 24). Dar fericiţii nu vor simți Slava dumnezeiască decât pe mă- 
sura capacității lor, cu alte cuvinte treapta vederii lor va fi pe măsu- 
ra purificării şi deschiderii simțurilor duhovniceşti (9, 25). 

Sub o aparentă naivitate şi incoerență, imnele Sfântului Efrem 
despre Paradis reprezintă una din expresiile cele mai elaborate ale 
arhetipului paradiziac din gândirea patristică. Vechile reprezentări 

mitice şi materiale se găsesc aici transmutate într-o viziune hristo- 
logică şi sacramentală, în timp ce schemele topografice şi fizice 
marchează viguros întruparea întregii istorii a mântuirii, fără a leza 
însă Simțul transcendenței lui Dumnezeu. Ca de obicei, limbajul 
efremian nu este nici cel al naturalismului pseudoştiințific al exe- 
gezei antiohiene, nici cel al alegorismului idealist al şcolii alexan- 
drine, ci acela al unei simbolici adecvate exprimării paradoxale a 
realităţile unei istorii sfinte în acelaşi timp transcendente şi ima- 
nente experienţei credinciosului. 

Suntem deopotrivă izbiți de importanța pe care Efrem o acordă 
în sinteza sa soteriologică eticii creştine. Căci dacă Paradisul ecle- 
zial e instaurat de Hristos, creştinul este cel care îl plantează şi îl 
cultivă prin efortul voinței sale (6, 10). Fiecare va fi aşezat în el pe 
treapta pe care o merită (2, 11; 5, 6) şi adevăratele fructe ale arbo- 
rilor paradiziaci vor fi faptele drepţilor (6, 11). Credinţa şi rugăciu- 
nea restituie unitatea primordială a omului şi faptele bune pe care 
acestea le produc sunt pâinea sufletului. De aceea, fiecare din 
aceste fapte va avea în paradis răsplata sa specială (7, 14-22). 

Dar cei care transformă Biserica într-un nou Paradis sunt mai 
cu seamă fecioarele şi cei înfrânaţi. Am simţit deja rolul pe care 
Efrem îl atribuie poftei în transmiterea păcatului (15, 15), ca şi ză- 
mislirii virginale a lui Hristos în restituirea veşmântului adamic 
(3, 5). În desăvârşită concordanță cu aceste date, Paradisul interior 
de la sfârşitul timpului e rezervat bărbaţilor şi femeilor înveşmân- 
taţi în haine de lumină ce ascund formele goliciunii (7, 5), adică 
unor oameni care au smuls până şi sursele poftei, după chipul lui 
Hristos. Într-o mai mică măsură prefigurează în Biserica de aici 
viața îngerească a Paradisului eshatologic postitorii şi veghetorii 
(6, 3. 23). 

Vechiul ideal encratit siriac se găseşte astfel integrat în sinteza 
teologică a Sfântului Efrem, care continuă să situeze planul lui 
Dumnezeu cu privire la om în înfrânare şi asceză. Credinciosul 
rămânând mereu păcătos în această viaţă, fie şi în inconştiența 

somnului (FHaer. 29, 8-11), atitudinea creştină va fi cea specifică 
celui ce se căieşte. Căinţa trebuie să fie constantă (Virg. 3, 10) şi 
aducerea-aminte de moarte şi judecată e necesară pentru a stărui în 
ea (Eccl. 5, 17). Mai curând decât a plânge pe cei morți şi de a ne 
nelinişti de viaţa prezentă, trebuie să ne plângem păcatele şi să as- 
pirăm spre viaţa viitoare (is. 64, 6; 66, 10). 

Această spiritualitate, atât de conformă spiritului monahismu- 
lui vechi, a fost unilateral exploatată de discipolii şi plagiatorii siri- 

aci şi greci, care vor face din Sfântul Efrem învățătorul singurati- 
cilor şi dascălul zdrobirii inimii. Aceşti imitatori mediocri au uitat 
însă că la Sfântul Efrem meditaţia asupra lucrurilor de pe urmă ră- 
mâne mereu însuflețită de smerita încredere a credinciosului şi 
emitentului (is. 54, 16; Eccl. 26, 12). 

De altfel, diaconul din Nisibis şi din Edessa ştiuse să-şi inte- 
greze idealul ascetic în slujirea liturgică şi socială a comunității. 
Considerând înfrânarea şi fecioria, despuierea şi desăvârşirea, ca 
două feluri de viață superioară, el nu condamna căsătoria nici ave- 
rile, pe care le socotea onorabile în sine (Jlaer. 45, 10). Ceea ce 
critica fără milă, era destrăbălarea şi minciuna celor puternici, lu- 
xul ostentativ al celor bogaţi, superstiția celor simpli şi laxitatea 
moravurilor (S. Repr. 1-3). În această denunțare profetică, iar nu 
într-un pesimism morbid, el va prezenta nenorocirile cetăţii Nisibis 
sau cele ale Nicomidiei drept o pedeapsă dumnezeiască şi un aver- 
tisment în vederea căinței (S. Nic. 6, 33-36). 

Fizionomia morală a Sfântului Efrem ar putea fi reprezentată 
foarte bine sub trăsăturile pe care el însuşi le atribuie povăţuitorului 
său, episcopul Vologeses: blândețe, curăție, înțelepciune, învățătu- 
ră, sărăcie, înfrânare (is. 15, 3 sq.). Dacă adevărul şi iubirea re- 
prezentau pentru el cele două aripi ale sufletului (id. 20, 12), ad- 
mirăm la el faptul de a nu se fi simțit niciodată în posesiunea liniş- 
tită nici a uneia, nici a celeilalte. Fiindcă aşa cum teologul din el se 
simţea sfâşiat între tăcere şi cuvânt, penitentul din el se găsea deo- 
potrivă împărțit între frică şi iubire. Dar această tensiune existenți- 
ală nu se poate dovedi decât fecundă la un creştin pentru care 
dreptatea şi mila divină, pe care gnosticii le divizaseră în doi dum- 
nezei antagonişti, se reconciliau în misterul Tatălui. „Oricât de în- 
fricoşătoare ar fi cele cerute de dreptate, dacă omul se căieşte, o 
singură picătură de milostivire va şterge tot zapisul datoriilor sale“ 
(Eccl. 5, 16). 


Andre de Halleux 

IMNELE DESPRE PARADIS 


Din capul locului Sfântul Efrem accentuează faptul. că 
relatarea biblică privitoare la Rai din Facere 2-3, conţine o 
învățătură mai adâncă, pe care nici o lectură literală a textului 
n-ar putea-o sugera. Prin urmare, lectura noastră trebuie să fie 
însoțită în mod adecvat atât de un simţ al fricii, cât şi al iubirii; 
numai atunci „vederea lăuntrică“ va fi în stare să perceapă ceva 
din profunzimea sensului ei. 

Cea de-a doua parte a poemului priveşte relația topogra- 
fică a Raiului cu lumea căzută: mai întâi, în perspectiva lui 
Adam şi a descendenților săi nemijlociţi, iar apoi din perspecti- 
va eshatologică, plecând de la parabola săracului Lazăr şi a 
bogatului nemilostiv (Luca 16, 19-31). 


1. Moise care pe toți îi învaţă / cu scrierile lui cereşti, 
învățătorul evreilor, / ne-a dat învăţăturile sale, 
Legea,! / comoara descoperirilor, 
în care ni s-a dezvăluit / istoria grădinii: 
zugrăvită întru cele văzute / lăudată pentru cele ascunse 
rostită în puţine cuvinte / şi minunată în sădirile sale 
cele multe. 


Refren: Laudă dreptății Tale, / care înalță pe cei biruitori! 


2. La jumătatea drumului stăteam / între frică şi iubire; 
dorul după Rai /mă chema să-l cercetez, 
dar frica în fața măreției lui / îmi îngheţa căutarea. 


” Traducerea românească a fost făcută pe baza versiunii engleze realizate de prof. 
Sebastian Brock şi publicate în: Sr. EPHREM THE SyRIAN, Fymns on Paradise, 
Crestwood, New York, 1990, p. 77-195. 

1 Expresiile din original sunt semnificative: Moise ca „învățător“ (rabbă) e o 
aluzie la formula ebraică Mâshe rabbeni, „Moise, învățătorul nostru“. Pentru 
„Lege“, Efrem foloseşte termenul arhaic urâytă de origine aramaică (> de la 
rădăcina wr, „lumină“) nu cel mai obişnuit de nâmâăsă (> din grecescul nomos)). 

Cu înțelepciune însă / le-am împăcat pe amândouă; 
am cinstit cele ascunse / şi-am cugetat la cele văzute, 
ca să scot din căutare folos / şi în tăcerea mea să găsesc ajutor, 


3. Cu veselie m-am apropiat / de istoria Raiului, 
scurtă la citire / dar bogată în înțelesuri. 
Limba mea a citit povestea / istoriei lui dinafară, 
iar mintea mea a luat aripi / şi s-a avântat în înalt cu frică, 
văzând strălucirea Raiului / nu cum e în el însuşi, 
ci pe cât e dat omului / să o cuprindă, 


4. Cu ochiul minții / mă uitam la Rai: 

înălțimile tuturor munților / sunt mai prejos ca înălțimea lui, 

creasta potopului / a atins poalele lui?, 

picioarele lui cu evlavie le-a sărutat / înainte de a se întoarce 
înapoi 

spre a urca şi călca în picioare / crestele tuturor munților 
şi colinelor. 

Poalele Raiului a sărutat / şi crestele tuturor a izbit. 


S. Urcuşul nu e greu / din pricina înălțimii, 
osteneală nu e / pentru cei ce-l moştenesc. 
Cu vesela-i frumuseţe / îi atrage pe cei care urcă. 
Străluceşte colo sus / cu razele slavei 
înmiresmat cu tot felul de miresme; / nori măreți 
înalță corturi” / pentru cei vrednici de ele. 


6. Din aceste sălaşe coboară / fiii luminii 
plini de bucurie, în lumea / în care au fost prigoniți; 
dănțuiesc pe faţa mării / şi nu se scufundă, 
căci nici Simon, deşi [era] „piatră“ [Petru], / nu s-a scufundat“. 
Fericit cel care i-a văzut / împreună cu ei pe cei iubiți ai săi: 
aici, pe pământ, în cetele lor, / iar acolo, sus, în cămările lor 
de nuntă. 


7. Norii, carele lor, / zboară prin văzduh 
fiecare din ei este conducătorul / celor pe care i-a învățat”; 


? Facere 7, 19. 
3 Luca 16,9. 

4 Matei 14, 29. 
5 Daniel 12, 3. 

carul său este pe măsura ostenelilor lui / slava sa este pe 
| măsura ucenicilor lui“. 
| Fericit cel care i-a văzut / în zborul lor 
| pe prooroci şi cetele lor, / pe Apostoli şi mulțimile lor, 

căci „cel care a făcut şi a învăţat / acela e mare în Împărăție“”. 


8. Dar pentru că vederea Raiului / e departe foarte 
şi ochiul nu poate / bate până într-acolo, 
l-am zugrăvit în chip simplu / luându-mi puţină îndrăzneală. 
Ca la aura aceea / ce se formează în jurul lunii 
să vedem şi Raiul / asemenea unui inel 
ce cuprinde în el / atât mare, cât şi uscat. 


9. Şi pentru că limba mea se revarsă / ca una ce a supt 
dulceaţa Raiului, / îl voi zugrăvi în felurite chipuri: 
Moise a făcut o cunună / acelui strălucitor altart; 
căci cu o cunună / în întregime făurită din aur 
a încununat întru măreție altarul. / La fel de slăvit împletită e 
şi cununa Raiului / care încinge întreaga făptură. 


10. Când Adam a păcătuit, / Dumnezeu l-a izgonit [din Rai] 
dar în bunătatea Sa i-a dat / ţinutul şes din afara lui 
aşezându-l în valea / de la poalele Raiului; 
dar continuând să păcătuiască, / oamenii au fost alungați 
şi de aici, 
şi pentru că nu erau vrednici / să se învecineze cu Raiul 
Dumnezeu a poruncit Arcei / să-i arunce pe muntele Qardu?. 


11. Acolo însă seminţiile / celor doi fraţi s-au despărțit: 
Cain a plecat de unul singur / şi a trăi în ţinutul Nod!, 
aşezat mai la şes / decât locul lui Set şi Enoh; 
dar cei ce locuiau sus pe înălțimi, / numiţi şi „fiii lui 

Dumnezeu“, 


$ ] Corinteni 3, 8. 

7 Matei 5, 19. 

$ Jeşire 30, 3. 

” Facere 8, 4 (Peshitta): Qardu, muntele din nordul Irakului. În textul ebraic 
„Ararat“: munte din Armenia. 

19 Facere 4, 16. 

1! Facere 6, 2. În Biserica veche existau mai multe interpretări ale acestei expresii. 
Septuaginta a parafrazat-o prin „îngeri“ şi Cartea lui Enoh leagă pasajul de ideea 
îngerilor căzuţi care s-au căsătorit cu fiicele oamenilor. Efrem urmează însă o altă 

şi-au lăsat aşezările / şi au coborât 
ca să se însoțească / cu fiicele celor de la şes. 


12. Fiii luminii / locuiesc pe înălțimile Raiului 
şi dincolo de adânc / văd omul bogat!?; 
iar acesta, înălțându-şi ochii, / îl zăreşte pe Lazăr 
şi-l cheamă pe Avraam / să aibă milă de el. 
Dar Avraam, cel plin de milă, / şi care a avut milă chiar şi 
pentru Sodoma!?, 
e aici fără milă / pentru cel ce a fost fără milă. 


13. Adâncul rupe orice iubire / ce-ar putea mijloci, 

împiedicând iubirea celor drepți / să fie înlănțuită 
de cei nedrepți, 

ca să nu se chinuie cei buni / văzându-i chinuindu-se 
în Gheena 

pe copii, pe fraţi, / sau rudele lor — 

o mamă!“ ce s-a lepădat [de Hristos] / cere aici mila fiului său, 

a slujnicei şi fiicei sale / care au fost chinuiți pentru învățătura 
[lui Hristos]. 


14. Acolo prigoniţii / râd de prigonitori, 

chinuiții de chinuitori / şi cei ucişi de ucigaşii lor, 

proorocii de cei ce i-au omorât cu pietre, / apostolii de cei ce 
i-au răstignit. 

Fii luminii locuiesc / în sălaşele lor din înălțime, 

se uită la cei nelegiuiți / şi numără fărădelegile lor, 

minunându-se până unde / şi-au surpat toată nădejdea 
prin nelegiuirile lor. 


15. Vai celui care încearcă să-şi ascundă / faptele sale ruşinoase 
în întuneric, 
care face răul şi apoi încearcă / să amăgească pe cei ce 
l-au văzut; | 


tradiţie atestată mai întâi de Iulius Africanus (cca 160-240) şi devenită standard în 
Biserica siriacă, potrivit căreia fii lui Dumnezeu „au fost urmaşii lui Set care 
locuia pe înălţimi şi care“ s-au însoţit cu urmaşele lui Cain care locuia la şes 
(ef L. R. WIckHAM, Ondtestamentische Studien 19 (1974), p. 135-147). 

"2 Luca 16,26. 

13 Facere 8,20. 

"4 Aluzie la martiri a căror identitate ne rămâne necunoscută. 

care ieşind şi făcând ceva rău, / minte ca să înşele pe cei 
au aflat de el. 

Aripile harului Tău!” / să mă ocrotească, 

căci acolo degetul / arată pe cel păcătos 

vestind pururea / ruşinea lui ascunsă. 


„ Cele spuse / să fie de-ajuns îndrăznelii mele.. 

Dar dacă vine cineva / şi îndrăzneşte să zică: 

„Celor simpli / şi care păcătuiesc din neştiință, 

după ce şi-au ispăşit / şi plătit datoria, 

Cel Bun le îngăduie să se aşeze undeva, / într-un ungher 
depărtat al Raiului 

unde pot paşte / binecuvântata iarbă a «fărâmiturilon» "5. 


. Nesocotit şi disprețuit / de cetățenii Raiului, 

acest loc e amarnic dorit / de cei ce ard în fundul Gheenei. 

Chinul lor e îndoit / la vederea izvoarelor, 

stând în fața lor, de cealaltă parte, / ei se frământă; 

bogatul se roagă şi el!” / dar nu este nimeni care să-i 
umezească limba, 

căci focul e înăuntrul lor / iar apa e de partea cealaltă. 


2 


La judecată, poarta Raiului va cerne pe cei buni de cei răi; 
puterile ei speciale îngăduie să intre înăuntru de toți cei care, 
fiind încă pe pământ, şi-au făurit o cheie potrivită prin conduita 
vieților lor, în timp ce aceia care au neglijat aceasta se vor găsi 
excluşi, urâțenia lor morală fiind incompatibilă cu frumuseţile 
spirituale ale Raiului. Celor ce se vor dovedi vrednici de Rai li 
se vor da un sălaş potrivit pe măsura caracterului vieţii lor de 
pe pământ. Ca şi Arca lui Noe şi ca Muntele Sinai la darea 
Legii, Raiul e împărțit pe trei niveluri diferite. 


1. Fericit cel / pentru care tânjeşte Raiul, 
căci el tânjeşte după omul făcut frumos de bunătate / îi des- 
chide poarta, 


'5 Psalm 16, 8. 

15 Aluzie la Matei 15, 27. Cf. mai jos şi Par. 7, 26 şi 9, 29. 

17 Atât Efrem, cât şi Afrahat folosesc Diatessaronul evanghelic unde parakaleitai 
din Luca 16, 25 e tradus nu prin „[Lazăr] e mângâiat“, ci „e rugat“, respectiv de 
bogat. 

îl îmbrățișează la sânul său / îl primeşte în măruntaiele sale. 

Dar dacă se scârbeşte de cineva, / îl dă deoparte şi-l scoate 
afară; 

aceasta e poarta cercetării / a Celui iubitor de oameni!. 


Refren: Binecuvântat Cel Care de suliță a fost străpuns / şi sabia 
de la uşa Raiului a îndepărtat”! 


2. De aici încă, de pe pământ, / făureşte-ţi cheia Raiului. 
Ușa care te întâmpină? / îţi zâmbeşte luminoasă 
a-toate-deosebitoare, uşa / măsura celor ce intră prin ea: 
în înțelepciunea ei / se face mică sau mare. 
După statura şi rangul / atinse de fiecare 
arată prin măsurile ei / dacă e desăvârşit sau îi lipseşte ceva. 


3. Când oamenii văd / că au pierdut toate“, 

că bogăţia se scurge / şi poftele trupeşti nu mai sunt, 

că frumuseţea şi puterea / pier şi se nimicesc, 

atunci îşi vor aduce aminte / şi se vor căi 

că, împovăraţi de griji, au fost dispreţuitori / când au auzit 
spunându-se: 

„Averile voastre sunt doar un vis, / moştenirea voastră 
e întunericul!“$ 


4. Au pierdut ce au avut / şi au găsit ce n-au avut; 
au dorit fericirea dar ea a zburat, / iar nefericirea temută 
a venit; 
nădejdile lor au murit / şi ce nu căutau au găsit. 
Geme atunci pentru că / au fost înjosiţi şi înşelaţi, 
căci viaţa le-a fost mincinoasă, / dar chinul e adevărat, 
tihna lor a pierit / şi pedeapsa lor nu va avea sfârşit. 


5. Drepţii însă vor vedea / că necazurile lor nu mai sunt, 
suferința lor nu dăinuie / povara lor a pierit, 
de parcă nici o spaimă / nu i-ar fi năpădit vreodată. 
Postirile li se par / ca nişte visuri, 


! Cf loan 10,7. 

? Facere 3, 24; loan 19, 34. 

3 Ioan 10,9. 

4 Cf: Înţelepciunea lui Solomon 3, 1-10. 
S Cf. Matei 3, 12; Luca 12, 16-20. 

10. 


căci s-au trezit ca din somn / ca să afle Raiul 
şi Masa Împărăției“ / întinsă înaintea lor. 


; Înălţimea Raiului nu poate fi urcată / de cei dinafară, 


dar înăuntru el se pleacă cu totul / spre toţi cei care-l urcă; 
cu toate cele dinăuntru priveşte / spre cei drepți cu bucurie. 
Raiul încinge / rărunchii lumii, 

încercuind marea cea mare; / vecin cu cei de sus 

prieten cu cei dinăuntru, / potrivnic cu cei dinafară. 


. La marginea lui am văzut / în locuri ferite crescând smochini”, 


din care s-au făcut cununile ce-au împodobit odinioară / 
frunţile întâii perechi vinovate, 

frunzele lor au roşit / pentru cel ce se dezbrăcase, 

căci erau trebuincioase / celor ce-şi pierduseră veşmintele; 

deşi îl acopereau pe Adam, / îl făceau să roşească de ruşine 
şi căință, 

căci într-un loc de asemenea strălucire / omul gol se umple 
de ruşine. 


„ Cine poate privi / strălucirile grădinii, 


văzând minunata ei alcătuire, / iscusitele sale proporții, 

cât de încăpătoare este pentru cei ce locuiesc în ea, / cât de 
luminoase sunt sălaşele ei? 

Izvoarele lui desfată / cu mireasma lor, 

dar când curg spre noi” / sărăcesc 

îmbrăcând, când ne răcoresc, / mirosurile pământului nostru. 


. Căci Voința aceea / pentru care totul e uşor 


a silit aceste izvoare / bogate ale Raiului 
mărginindu-le cu pământ / ca pe nişte canale 
dându-le poruncă / să curgă spre noi, 

aşa cum a legat apele” / în sânul norilor Săi 
gata să-i trimită în văzduh / la porunca Voii Lui. 


Când a plănuit toate frumuseţile, / le-a făcut felurite, 
ca unele trepte / să fie mai înalte şi slăvite decât altele. 
Cu cât o treaptă /e mai înaltă decât alta, 


$ Luca 22, 30. 

7 Facere 3,7. 

8 Facere 20, 6-14; cf. Gen. 2, 6, p. 28-29. 
* Pilde 30,4. 

cu atât mai slăvită e şi strălucirea ei / decât a celei aflate 
mai jos. 

În acest chip el a menit / poalele [muntelui Raiului] celor 
de jos, 

coastele celor aflați la mijloc / iar înălțimile celor slăviți. 


11. Când drepții urcă feluritele-i trepte / spre a-şi primi moştenirea 

cu dreptate EI îi înalță pe fiecare / la treapta potrivită 
ostenelilor lui; 

fiecare e oprit / la treapta de care e vrednic 

pentru că în Rai /e loc de ajuns pentru fiecare: 

părţile de jos pentru cei ce se căiesc, / cele de mijloc pentru 
cei drepți, 

înălțimile pentru biruitori, / iar piscul pentru Slava lui 
Dumnezeu! 


12. În partea de jos a Arcei / Noe a aşezat animalele, 
în partea de mijloc / a găzduit păsările, 
iar el, asemenea Dumnezeirii, / stătea pe puntea de sus. 
Pe muntele Sinai / poporul stătea jos, ) 
preoții de jur împrejurul lui, / Aaron la jumătatea lui, 
Moise pe înălțimile lui, / iar în vârf Dumnezeul Slavei. 


13. Simbolurile împărțirilor / din Grădina Vieţii 
Moise le-a închipuit în Arcă / şi pe Muntele Sinai; 
el ne-a zugrăvit / preînchipuirile Raiului, 
bine orânduit, strălucitor / şi dorit în toate — 
în înălțime, în frumuseţe, / în mireasma şi felurimea vietăţilor: 
limanul tuturor comorilor, / el închipuie Biserica. 


3 


În vârful Raiului stă Pomul Vieţii, a cărui slavă e atât de 
mare încât e neapropiat, Adam şi Eva erau împiedicaţi să se 
apropie de Pomul Vieţii de către Pomul Cunoştinţei, aflat la ju- 
mătatea muntelui, şi al cărui rod le fusese interzis din porunca 
lui Dumnezeu. Şarpele însă reuşeşte să-i convingă să nu asculte 
de porunca dumnezeiască şi să mănânce fructul oprit. Acest act 
de neascultare deschide ochii lui Adam atât cu privire la starea 


"0 Shekinta, echivalentul siriac pentru ebraicul Shekinah. 

mai înaltă de slavă pe care Dumnezeu o hărăzise pentru el şi 
pentru Eva, dacă ar fi ţinut porunca, cât şi față de ruşinea adusă 
asupra lor de eşecul păzirii poruncii. Consecința acțiunii lor e o 
judecată pe care de fapt ei înşişi au adus-o asupra lor. 

Sfântul Efrem urmează aici o tradiție cunoscută de un 
număr de scriitori creştini timpurii, potrivit căreia Adam şi Eva 
au fost creaţi într-o stare intermediară. Ridicarea lor sau nu la o 
stare superioară e lăsată de Dumnezeu pe seama exerciţiului 
voii lor libere. E o temă dezvoltată pe larg în Comentariul în 
proză la Facere 2, 14-23. 

Pomul Cunoştinţei este înțeles ca jucând rolul catapetesmei 
sau perdelei sanctuarului: numai cei autorizați să facă aceasta 
pot pătrunde dincolo de ea; ca şi regele Ozia (1 Cronici 26), 
Adam însă a încercat să intre cu forță şi cu îndrăzneală, ceea ce 
a dus la rezultate dezastruoase. 


1. Partea Grădinii, iubiților, / aşezată întru slavă 
pe vârful înălțimii / unde sălăşluieşte Slava, 
nici măcar în simbol / nu poate fi zugrăvită de mintea 
omenească; 
căci ce minte / are putere 
să privească la ea / sau să o cerceteze, 
ori să ajungă la / bogăţiile ei necuprinse. 


Refren: Laudă dreptăţii Tale, care încununează pe cei biruitori! 


2. Acel pom binecuvântat, / Pomul Vieţii, 
este prin razele sale / soarele Raiului; 
frunzele lui scânteiază / şi pe ele se văd întipărite 
frumusețile duhovniceşti / ce împodobesc acea Grădină. 
În adierea brizei, ceilalți pomi / se pleacă în adorare 
înaintea domnului / şi mai-marelui pomilor. 


3. Chiar în mijloc!, EI a sădit / Pomul Cunoştinţei 
punând în el frică, / împrejmuindu-l cu spaimă, 
ca el să slujească / drept hotar spre cele dinăuntru ale lui 
[Raiului]. 
Două lucruri a auzit Adam / într-un singur cuvânt: 
să nu mănânce din el? / şi, dându-se înapoi din fața lui, 
să înțeleagă că le era oprit / să pătrundă dincolo de er. 


1 Facere 2, 9. 
2 Facere 2, 17. 
3 Facere 3,7. 

4. Şarpele nu putea / intra în Rai 
căci nici unui vieţuitor / sau păsări 
nu-i era îngăduit / să se apropie de partea lui din afară, 
iar Adam a trebuit să iasă afară / ca să le întâlnească; 
aşa că şarpele a aflat cu viclenie, / întrebând-o pe Eva, 
felul Raiului, / ce şi cum era rânduit el. 


5. Când blestematul a aflat că, / la fel ca-ntr-un templu, 
Slava Cortului dinăuntru / era ascunsă de ei, 
şi că Pomul Cunoştinţei, / îmbrăcat în oprire, 
slujea drept catapeteasmă / acestui sanctuar, 
a ştiut că rodul lui / era cheia dreptății 
care avea să deschidă ochii celor îndrăzneți / făcându-i 
să se căiască cu amar. 


6. Ochii lor erau deschişi“, / dar în acelaşi timp închişi, 
ca să nu vadă Slava / sau starea lor nenorocită, 
ca să nu vadă Slava / Cortului dinăuntru 
nici goliciunea / trupurilor lor. 
Aceste două cunoştinţe / Dumnezeu le-a ascuns în Pom, 
aşezâridu-l judecător / între cele două părți. 


7. Şi atunci când cu îndrăzneală / Adam a alergat şi a mâncat 
din rodul lui, 
această îndoită cunoştinţă / s-a revărsat spre el, 
a smuls şi-a îndepărtat / amândouă vălurile de pe ochii lui: 
a văzut Slava Sfintei Sfintelor / şi s-a cutremurat; 
a văzut şi propria ruşine şi s-a înroşit / gemând şi tânguindu-se, 
căci îndoita cunoştinţă pe care a câştigat-o / s-a dovedit 
un chin pentru el. 


8. Oricine mănâncă / din acel rod, 
fie îl vede şi se umple de desfătare, / fie îl vede şi geme. 
Şarpele i-a îndemnat să mănânce în păcat / ca să se tânguiască; 
ca, văzând binele, / să nu poată gusta din el 
asemenea acelui erou din vechimeS, / al cărui chin era îndoit 
fiindcă în foamea sa nu putea gusta / desfătările pe care 
le vedea. 


4 Cf. Gen. 2, 21-22, p. 38 sq. 
5 Aluzie la eroul mitologic grec Tantal. Aluziile la mitologia clasică sunt foarte 
rare la Sfântul Efrem (cf. Nis. 36, 5: Orteu). 

9. Căci Dumnezeu nu i-a dat / să-şi vadă goliciunea sa, 

ca el să-şi vadă ruşinea, / dacă disprețuia porunca. 

Nici nu i-a arătat Sfânta Sfintelor / ca el să o poată vedea 

şi să se veselească, / dacă păzea porunca. 

L-a ţinut ascunse aceste două lucruri, / precum şi cele 
două răsplăți 

ca Adam să primească prin luptă / cununa potrivită 
strădaniilor lui. 


10. Dumnezeu a aşezat judecător Pomul / ca, dacă Adam 

va mânca din el, 

să-i arate treapta / pe care a pierdut-o prin mândria sa, 

precum şi starea nenorocită / pe care a câştigat-o spre 
chinul său. 

Dar dacă ar fi biruit / l-ar fi înveşmântat în slavă 

şi i-ar fi descoperit / şi care era ruşinea, 

ca el să ştie împreună cu sănătatea / şi ce este boala. 


11. Căci cel ce are /o sănătate bună în el însuşi 
şi îşi dă seama în mintea sa / ce este boala, 
acela a dobândit un folos / şi cunoaşte un lucru bun; 
dar cel care zace / ţinut de boală 
şi ştie în mintea sa / ce este sănătatea, 
acela e chinuit de boala sa / şi tulburat în mintea sa. 


12. Dacă ar fi biruit“, / Adam ar fi dobândit 

slavă în mădularele sale / şi dreaptă înțelegere [discernământ] 
despre suferință, 

ca să strălucească în mădularele sale / şi să sporească 
în dreapta înțelegere. 

Dar şarpele a răsturnat toate / şi l-a făcut să guste 

înjosirea în realitate / iar slava doar în amintire, 

ca să se ruşineze de ceea ce a găsit / şi să plângă pentru ceea ce 
a pierdut. 


13. Pomul era pentru el / ca o poartă, 
rodul său era catapeteasma / ce a ascuns Cortul. 
Adam a cules rodul, / disprețuind porunca. 
Şi când a văzut Slava / dinăuntru 


$ Cf. Gen. 2,23. 

strălucind cu razele sale, / a fugit afară, 
a alergat căutând scăpare / între smochini. 


14. În mijlocul Raiului Dumnezeu a sădit / Pomul Cunoştinţei 

ca să despartă cele de sus de cele de jos, / Sfânta de Sfânta 
Sfintelor. 

Adam s-a apropiat cu îndrăzneală s-o atingă / şi a fost lovit 
ca Ozia”: 

regele a ajuns lepros, / Adam a fost dezbrăcat. 

Lovit ca şi Ozia, /a ieşit în grabă: 

amândoi regii* au fugit şi s-au ascuns / ruşinaţi de trupurile lor. 


15. Chiar dacă toţi pomii / Raiului 

sunt îmbrăcaţi fiecare în slava sa, / fiecare din ei se acoperă 
de strălucirea Slavei; 

serafimii cu aripile lor, / pomii cu ramurile lor, 

toți îşi ascund fețele, / ca să nu vadă pe Domnul lor. 

Toţi au roşit pentru Adam / care s-a găsit dintr-o dată gol; 

şarpele i-a furat veşmintele, / drept pentru care a fost lipsit 
de picioare?. 


16. Dumnezeu n-a îngăduit / lui Adam să intre 
în Cortul cel mai dinăuntru; / acesta i-a fost oprit, 
ca mai întâi să se facă bineplăcut / în slujirea Cortului 
dinafară; 
ca un preot / purtând tămâie cu bună mireasmă, 
ţinerea poruncii / trebuia să fie pentru Adam căţuia 
ca să intre înaintea Celui Ascuns / în Cortul ascuns. 


17. Moise a închipuit / simbolul Raiului 
când a făcut cele două sfinte: / Sfânta şi Sfânta Sfintelor; 
în cea dinafară / intrarea era îngăduită, 
în cea dinăuntru / se intra doar o dată pe an”. 


7 11 Cronici 26, 16 sq. Efrem se referă frecvent la Ozia ca rege uzurpator al 
preoţiei, cf. mai jos Par. 7, 5, 12,4 şi 15, 9-10. 

Urmând tradiția rabinică, Efrem şi Părinţii siriaci se referă adeseori la Adam ca 
rege şi preot, cf. mai jos Par. 13, 34. 

Efrem reproduce aici o tradiție ebraică găsită deja la AFRAHAT, Dem. 9, 8 şi 
14, 12; cf; losgeH. FLav., Antiq. I, 50. 
1 Levitic 16; Evrei 9,7. 

Tot aşa şi cu Raiul: / Dumnezeu i-a închis partea dinăuntru 
dar i-a deschis partea dinafară / în care Adam s-a putut 
strecura. 


4 


Înainte de cădere, Pomul Cunoştinţei, împreună cu porun- 
ca de a nu mânca din el, au servit drept hotar pus între Adam şi 
Slava lui Dumnezeu. După cădere însă, Adam e ținut la o 
distanţă îi încă şi mai mare, fiind de acum înainte împiedicat să 
intre în Rai de „hotarul de necălcat“ al sabiei de foc a heruvi- 
mului (Facere 3, 24). Acum Raiul îl respinge pe Adam, așa 
cum Legea mozaică îi respingea pe cei necurați ritual, ținându-i 
în afara taberei israeliților. Dar, aşa cum Legea prevedea pres- 
cripții pentru revenirea leproşilor în comunitate, tot aşa Hristos, 
arhiereul, oferă posibilitatea revenirii lui Adam — a umanităţii — 
în Rai. 


1. Cel Drept a văzut că Adam se făcuse îndrăzneţ / pentru că El 

era îngăduitor, 

şi ştia că va călca din nou porunca / dacă i-ar da prilejul. 

Adam doborâse / hotarul slab şi blând, 

aşa că, în locul lui, Dumnezeu / a aşezat altul păzit cu putere. 

Cuvântul şi porunca / fuseseră hotarul pus Pomului; 

acum însă heruvimul şi ascuţişul sabiei / s-au făcut zid de 
împrejmuire al Raiului). 


Refren: Fă-ne vrednici prin harul Tău / să intrăm în Raiul Tău! 


2. Adam a căutat să intre / cu toată întinăciunea sa 
în Sfânta Sfintelor / care-i iubeşte doar pe cei ce i se aseamănă 
şi pentru că îndrăznise să intre / în Cortul dinăuntru, 
Dumnezeu nu i-a îngăduit să intre / nici în cel dinafară. 
Când noianul vieţii / văzând un hoit în mijlocul ei, 
nu l-a putut suferi, / ci l-a aruncat afară. 


3. Moise a închipuit acest lucru / în poporul iudeu: 
oricine în tabără / se îmbolnăvea de lepră 
era scos din mijlocul ei / şi alungat afară; 
dar dacă se vindeca de lepra sa / şi făcea rugăminte”, 


! Facere 3, 24. 
? Levitic 13, 46. 

a x : A : 3 
preotul îl curăța / cu isop, sânge şi apă, 4 
iar el se întorcea acasă / şi intra în moştenirea lui. 


4. Adam fusese curat foarte / în mândra Grădină 

dar a ajuns lepros şi respingător / din pricina suflării şarpelui 
peste el. 

Grădina l-a alungat din mijlocul ei / l-a scos afară din ea, 
atotluminata. 

Arhiereul“, Cel Preaînalt, / l-a văzut 

scos afară de la EI, / S-a pogorât şi a venit la el, 

l-a curăţat cu isop / şi l-a adus înapoi în Rai. 


5. Adam fusese gol şi mândru / dar, sârguitoare, femeia lui 
s-a ostenit să-i țeasă / veșmânt plin de pete, pe care 
văzându-l atât de urât, / Grădina l-a scos afară. 

Dar prin Maria, Adam / a dobândit un alt veşmânt 

care l-a împodobit pe tâlharul, / iar când acesta a strălucit 
după făgăduinţa lui Hristos”, 

Grădina văzându-l, / l-a îmbrăţişat în locul lui Adam. 


6. Moise care se îndoise / a văzut, dar n-a intrat 
în pământul făgăduinţei“; / lordanul i-a slujit drept hotar. 
Adam s-a rătăcit şi a lăsat / Grădina Vieţii, 
iar heruvimul s-a făcut împrejmuirea ei. / Amândouă hotarele 
au fost aşezate Ă 
de mâna Domnului nostru, / dar prin Înviere amândoi au intrat: 
Moise în pământul acela, /iar Adam în Rai. 


7. Limba nu poate rosti / cuni este înăuntrul Raiului, 
nu este de ajuns / nici pentru frumuseţile lui dinafară 
căci nici măcar podoabele simple / ale împrejmuirii lui 
nu pot fi povestite / cum se cuvine. 
Culorile lui sunt vesele, / miresmele lui minunate foarte 
frumuseţile lui preadorite / şi desfătările lui slăvite. 


8. Chiar dacă comoara / alăturată împrejmuirii lui e sărăcăcioasă, 
ea întrece comorile / lumii întregi; 


3 Levitie 14, 1-9, 
“Cf Evrei 9,11. 
| 5 Luca 23, 43. 
| $ Deuteronom 32, 50-52; 34, 4. 


208 


şi pe cât mai prejos / sunt văile lui 
faţă de comorile / piscului său înalt, 
pe atât fericirea de lângă împrejmuirea lui / e mai slăvită 


şi înaltă 
decât tot ceea ce noi, cei ce trăim în valea de jos, / simțim 
ca fericire. 


9. Nu vă supăraţi că limba mea / a îndrăznit să vorbească 
despre un lucru care o întrece, / şi prin neputința ei 
i-a micşorat măreția. 
Cum nu este oglindă potrivită / să răsfrângă frumusețea lui 
nici culori / pentru zugrăvirea lui, 
nici încercarea mea să nu fie dispreţuită: / zugrăvind Raiul, 
m-am silit să scot de aici /un prilej de folos pentru noi. 


10. Cel întristat să afle mângâiere, / pruncul creştere, 
cel înfrânat strălucire, / cel nevoiaş binefacere. 
Fiecare din ei să-mi arunce / bănuţul său”, 
şi toți să se roage pentru mine / în Eden, 
ca să intru în locul / despre care am vorbit după puterile mele, 
iar cei nenorociţi să dorească / bogăţiile făgăduite de el. 


11. Gândul meu să nu fie judecat / de Tine, Atoatecunoscătorule; 

căutarea mea să nu fie lepădată / de Tine, Atotascunsule; 

căci n-am îndrăznit să vorbesc / despre naşterea Ta ascunsă 
de toți şi de toate; 

în tăcere / am pus hotar în jurul Cuvântului. 

Pentru că am cinstit naşterea Ta, / îngăduie-mi să sălăşluiesc 
în Raiul Tău. 

Lăudată fiind ascunzimea Ta / de toţi cei ce Te iubesc pe Tine. 


5 


Deşi dintr-un anumit punct de vedere textul biblic poate 
părea static ca o stâncă (Jeşire 17, 6), în realitate această stâncă 
îi însoţeşte pe cei ce se folosesc de ea (I Corinteni 10, 4) şi 
din ea țâşneşte apă făcătoare-de-viaţă. Sfântul Efrem continuă 
descriindu-şi propria sa experienţă a transportării sale în Rai 
produsă de lectura relatării despre Rai a cărţii Facerii. Îi trece 


? Cf. Marcu 12,42. 

prin minte o chestiune practică: va fi oare suficient loc aici 
pentru fiecare la învierea de pe urmă? Analogia cu legiunea de 
demoni care locuiau într-un singur trup (Marcu 5, 9), îi aduce 
aminte că trupul înviat va fi diferit de trupul fizic, şi că în 
realitate nu există nici o problemă. Transportat înapoi în lumea 
aceasta (strofa 11), reflectă asupra confuziei celor ce plâng 
atunci când trebuie să părăsească această lume a întristărilor 
deşi Raiul e atât de plin de frumuseţe (a se vedea şi Imnul 13). 


1. Am contemplat Cuvântul Ziditorului / şi l-am asemănat 
stâncii care mergea / cu poporul în pustie!; 
nu din apa strânsă / ori adunată în sine, 
revărsa ea pentru el / curgeri minunate: 
nu era apă în stâncă, / dar mări au țâşnit din ca, 
tot aşa şi Cuvântul / din nimic a făcut lucrurile Sale. 


Refren: Fericit cel socotit vrednic / să moştenească Raiul Tău! 


2. În cartea sa Moise / a zugrăvit zidirea întregii firi 
ca atât firea, cât şi cartea / să dea mărturie de Ziditorul lor?: 
firea prin întrebuințarea ei, / cartea prin citirea ei 
[de către om]. 
" Sunt martori / care ajung pretutindeni 
Şi se găsesc întotdeauna, / pata în tot ceasul 
să mustre pe cel necredincios / care defaimă pe Ziditorul său. 


3. Am citit începutul cărții / şi m-am umplut de bucurie, 
căci versetele ei / şi-au deschis braţele să mă întâmpine. 
Cel dintâi a alergat spre mine, m-a sărutat / şi m-a condus 

la tovarăşul lui; 
şi când am ajuns la versetul / în care e scrisă 
istoria Raiului, / ea m-a ridicat şi m-a dus 
din sânul cărții / în însuşi sânul Raiului. 


4. Ochiul şi mintea / au călătorit peste rânduri 
ca peste un pod şi au intrat împreună / în istoria Raiului. 
Ochiul citea, / şi el a purtat mintea; 
iar mintea / a dat ochiului odihnă 


! ] Corinteni 10, 4. 
| 2 Despre natură şi Scriptură cu cei doi martori (Gf. loan 8, 17) ai lui lisus, cf. Haer. 
| 28,11. 

de la citirea ei, / căci atunci când cartea e citită 
ochiul se odihneşte, / dar mintea lucrează. 


[ 5. Am găsit în această carte / atât podul, cât şi poarta 
Raiului. / Am trecut şi am intrat; 
ochiul mi-a rămas afară / dar inima a intrat înăuntru. 
Am început să umblu / printre lucruri de nezugrăvit. 
E o înălțime luminoasă, / limpede, sublimă şi mândră. 
Cartea i-a dat numele Eden": / piscul tuturor binecuvântărilor. 


6. Aici am văzut şi / corturile drepţilor 
picurând mir, / înmiresmate de miresme, 
încărcate de roade, / încununate de flori. 
Precum era osteneala omului / aşa era şi cortul său. 
Unul avea doar câteva podoabe, / altul strălucea de frumuseţe; 
unul era cenuşiu la culoare / altul scânteia în slavă. 


7. Am cercetat şi aceasta: / dacă Raiul 
e de ajuns de încăpător / pentru toți drepții ce trăiesc în el? 
Am întrebat despre ce nu stă „scris“ / şi am fost învăţat 
ce este „scris“: 
Priveşte omul / în care sălășluia 
o legiune de demoni;; / ei toţi erau în el, chiar dacă nu arătat, 
căci oştirile lor sunt făcute dintr-o fire mai subțire şi mai fină / 
chiar decât cea a sufletului. 


8. Întreagă acea oştire / locuia într-un singur trup. 

De o sută de ori mai subțiri / şi mai fine 

vor fi trupurile drepţilor / când se vor scula la înviere: 

vor fi asemenea minţii / în stare 

să se întindă şi să se lărgească după voie / ori să se micşoreze 
şi strâmteze; 

dacă se strâmtează, este într-un loc, / şi, dacă se lărgeşte, 
peste tot. 


9. Ascultă apoi / şi află: 
lămpi cu mii de raze / pot sta într-o singură casă, 
zeci de mii de miresme / sunt în potirul unei singure flori; 


3 Facere 2, 8. 
Marcu 5, 9; Luca 8, 30. 

şi chiar dacă toate sunt într-un loc foarte mic, / au loc 
îndeajuns 

să-şi ţină prăznuirile: / aşa este Raiul: 

deşi plin de făpturi duhovniceşti, / e încăpător pentru 
prăznuirile lor. 


10. Şi iarăşi: nesfârşite gânduri / sălăşluiesc 
în locul strâmt al inimii“, / şi totuşi sunt în largul lor; 
nici nu se înghesuie, / nici nu sunt înghesuite. 
Deci cu cât mai mult Raiul / — slăvitul — 
va fi de ajuns pentru făpturile duhovniceşti, / a căror fire 
e atât de subțire, 
că nici măcar gândul / nu le poate atinge. 


11. Lăudam toate după putinţă / şi, pe când dam să ies, 

dinăuntrul Raiului / s-a auzit un tunet, 

şi ca sunetul de trâmbiţe / într-o tabără, 

glasuri strigau / de trei ori „Sfânt!“$ 

Şi astfel am aflat că în mijlocul lui se află Dumnezeirea / fie 
lăudată! 

Eu bănuiam că locul era pustiu”, / dar mi-au dat de ştire 
glasurile tunătoare. 


12. Raiul m-a încântat din nou / atât prin pacea, cât şi prin 
frumuseţea lui: 
în el e o frumuseţe / neprihănită, 
în el e o pace / neînfricoşată. 
Fericit cel care va fi socotit / vrednic să o primească 
dacă nu după dreptate, / măcar după har, 
dacă nu prin fapte / măcar prin milostivire. 


13. Uimit? am fost, trecând / marginea Raiului, 
că, asemenea unui tovarăş, fericirea / s-a oprit şi a rămas 
în urmă. 


* Inima (lebba) în antropologia semitică e atât sediul facultăţilor intelectuale, cât şi 
al celor emoționale. 

Isaia 6, 3. 
7 Întrucât nu a avut încă loc Învierea finală când trupul se va uni cu sufletul şi 
amândouă vor intra în rai (cf. mai jos Par. 8). 
& Temă preluată mai jos în Par. 13. 

Şi când am ajuns / la ţărmul pământului, maica spinilor”, 
am dat peste tot felul / de dureri şi suferinţe. 

Am aflat cum față de el / sălaşul nostru e o temniță, 

chiar dacă cei închişi în ea / plâng atunci când o părăsesc. 


14. Uimit am fost cum până şi pruncii / plâng ieșind din pântece: 
plâng căci ies / de la întuneric la lumină 
şi de la strâmtoare / în lumea largă. 
Aşijderea şi moartea / e pentru oameni 
un simbol al naşterii / şi, totuşi, ei plâng când se nasc 
ieşind din această lume, maică a durerilor, / în Grădina 
desfătărilor. 


15. Miluieşte-mă, / Doamne al Raiului, 
şi dacă a intra în Raiul Tău / nu-mi este cu putință, 
fă-mă vrednic măcar / de pajiştea din afara împrejmuirii lui. 
Să se aştearnă înăuntru / masa pentru cei sârguitori!*, 
ca roadele dinăuntru / să cadă în afară ca „fărâmituri“"! 
pentru cei păcătoşi, / ca prin harul Tău să vieze şi ei. 


6 


Numai studiată în cadrele credinței ortodoxe („cheile 
învățăturii“, strofa 1) Scriptura îşi primeşte sensul adevărat, 
îngăduind celui ce citeşte sau ascultă relatarea despre Rai să 
facă oarecum experienţa a ceea ce este cu adevărat Raiul. În 
strofele 4-5, Sfântul Efrem descrie o astfel de experiență a gră- 
dinii, iar aceasta serveşte pur şi simplu la adâncirea înfricoşării 
şi uimirii sale față de starea originară a lui Adam şi a Evei, de 
dragul cărora a fost creat Raiul. Acestuia îi corespunde acum 
Biserica. Această corespondență poate fi înțeleasă sub două 
aspecte diferite. Pe de o parte, noi înşine trecem prin aceeaşi 
perioadă de încercare prin care a trecut Adam şi Eva: dacă 
acestora li s-a cerut să asculte de porunca de a nu mânca din 
Pomul Cunoştinţei, nouă ni se cere să ascultăm de Hristos, ale 
Cărui roade ni se îngăduie să le gustăm zilnic în Euharistie 
(strofa 8), încă o dată, totul depinde de dispoziția noastră 
interioară şi de exercitarea adecvată a darului voinței libere. Pe 


* Facere 3, 18. 
1 Cf Luca 19, 11-27, şi mai jos Par. 6, 11. 
1 Matei 15, 27 (Luca 16, 19); ef. mai jos Par. 7, 26. 

de altă parte, cei ce şi-au exercitat cu succes voința liberă şi au 
ascultat de Hristos fac deja experiența Raiului eshatologic, 
constituind ei înșiși fructe încă şi mai mândre decât cele ale 
pomilor Raiului. Aşa stând lucrurile, sfinții pot fi vEzuţi încă de 
pe pământ ca unii care descoperă Raiul restului umanităţii, 
lucru valabil încă sub Vechiul Legământ, din care Sfântul 
Efrem extrage seria de exemple cu care încheie acest poem. 


1. Cheile învățăturii / ce deschid toate cărţile [Scripturii] 


au deschis înaintea ochilor mei / cartea firii, 

vistieria Arcei, / cununa Legii. 

E o carte care, mai presus de toate celelalte, / prin istoriile ei 
ne face simțit Ziditorul / şi ne predă lucrările Lui; 

face văzute toate podoabele Lui / şi arătată iscusința Lui. 


Refren: Binecuvântat Cel Care prin Crucea Sa /a deschis uşa 


Raiului! 


2. Cartea m-a adus / la uşa Raiului i 


şi, intrând, mintea mea / s-a oprit minunându-se şi uimindu-se, 
înţelegerea mi s-a istovit slăbită, / căci simţurile mele nu erau 
în stare 
să cuprindă ale Raiului / măreţe comori, 
să deosebească gusturile lui, / să asemuiască culorile lui, 
să adune în ea frumuseţile lui, / ca să le zugrăvească 
în cuvinte. 


. Raiul îmbrățişează mădularele / cu desfătările lui cele multe: 


ochii cu podoabele, / urechile cu sunetele, 

gura şi nările / cu gusturile şi miresmele lui. 
Binecuvântat cel ce i-a strâns / pe toți cei care 

au privegheat şi postit! / şi care, în locul posturilor lor, 
se vor desfăta păscând / pe păşunile lui luminoase. 


.. Raiul m-a înălțat simţindu-l / şi m-a îmbogăţit când cugetam 


despre el; 
beat de miresmele lui, / mi-am uitat sărăcia. 
nu mai eram eu însumi / căci mă înviorase prin felurimea lui, 
înotam dus / de valurile lui măreţe; 


1 Sfântul Efrem face aluzie la grupul de asceți aflaţi în sânul comunității siriace în 
care activa. 


şi în locul în care, arzând ca un cuptor, / îl dezbrăcase 
pe Adam, 
m-am îmbătat până într-atât, / că mi-am uitat păcatele. 


5. Şi deşi nu eram în stare / să înfrunt toate valurile lui, 

Raiul m-a luat şi m-a aruncat / într-o mare încă şi mai mare. 

În frumuseţea ei mândră i-am văzut / pe cei încă şi mai 
frumoşi decât el 

şi m-am gândit: / dacă Raiul e atât de slăvit, 

cu cât mai slăvit trebuie să fie Adam / cel după chipul 
Săditorului Raiului? 

şi cu cât mai frumoasă Crucea, / car” al Fiului Domnului lui. 


6. Nu omul a fost făcut / pentru Rai, 

ci Raiul a fost sădit / doar pentru Adam; 

căci inima lui Adam e mai presus decât mugurii lui / 
iar cuvintele sale decât roadele lui; 

căci gustul cuvântului / întrece pe cel al roadelor lui, 

adevărul omului / întrece ierburile“ lui 

şi dragostea e mai ademenitoare / decât dulceața 
miresmelor lui. 


7. Dumnezeu a sădit mândra Grădină, / şi tot EI a zidit 

preacurata Biserică 

De Pomul Cunoştinţei /a a legat oprirea. 

Le-a dat bucurie, dar ei nu s-au bucurat /i-a ameninţat, 
dar ei nu s-au temut. 

În Biserică a sădit / Cuvântul 

care dă bucurie cu făgăduințele lui / şi înfricoşează 
cu amenințările lui: 

cine-l dispreţuieşte va pieri, / dar cine ia aminte la el va fi viu. 


8. Icoană a Raiului / e adunarea Sfinţilors, 
în fiece zi se culege aici / rodul Celui ce dă viaţă tuturor; 
se tescuieşte aici, fraţilor / strugurele menit să fie 
Leacul Vieţii. 


2 Facere 1, 27. 
2 Cf Azym. 13, 8, Fid. 17,8. 
4 În sens medical. 
Ă e Cf Efeseni 5, 27. 
* Comunitatea Bisericii pe pământ. 

Şarpele e ologit / şi legat de blestem”, 
gura Evei e pecetluită / de o tăcere binefăcătoare?, 
dar ea slujeşte din nou / drept harfă spre lauda Ziditorului. 


9. Nimeni dintre Sfinți nu e gol, / căci au îmbrăcat Slava, 
nu e acoperit de frunze / şi nici nu stă ruşinat, 
căci prin Domnul au găsit din nou / haina lui Adam. 
Căci atunci când Biserica / îşi curăță urechile 
de întinăciunea şarpelui, / cei ce şi-au pierdut haina 
ascultând de el şi s-au întinat, / sunt acum înnoiți 
şi îmbrăcați în alb”, 


10. Putere neistovită / şi braţ neobosit 
au sădit Raiul / şi l-au împodobit fără osteneală. 
Dar osteneala voii libere / împodobeşte Biserica cu tot felul 
de roade. 
Ziditorul a văzut Biserica / şi a fost mulțumit. 
EI sălăşluieşte în Raiul / pe care aceasta l-a sădit în cinstea Lui 
| aşa cum odinioară El a sădit Grădina / spre desfătarea ei. 


11. Cei sârguitori îşi aduc roadele / şi aleargă întins 
spre Raiul / ce se revarsă de roade. 
Intră în Grădina minunată / încărcaţi de faptele lor slăvite 
şi aceasta vede / că roadele drepţilor 
întrec / roadele pomilor ei 
şi că podoabele celor biruitori / sunt mai presus decât ale sale. 


12. Fericit cel socotit vrednic / să vadă în Rai 

| slăvitele roade ale pomilor / şi care sunt atât de mândre, 

dar de îndată întrecute / când văd roadele biruitorilor! 

| Florile Raiului erau odată biruitoare / dar au fost biruite 
văzând florile / celor feciorelnici şi sfințiţi!” 

de ale căror cununi / se bucură deopotrivă Ziditor şi făptură. 


13. Roadele drepţilor / au fost mai plăcute Ştiutorului a toate 
decât roadele / şi fructele pomilor. 


7 Facere 3, 14; şi mai sus Par. 3, 15. 6. 

% Cf 1 Corinteni 14, 34. 

9 Aluzie la veşmintele albe ale noilor botezați. 

10 Sfinţiți“ = qaddishe [= „întrânați““], termen tehnic pentru persoanele căsătorite 
ce se abţin de la relații sexuale; a se vedea mai sus, cap. 9. 

14. 


15. 


16. 


17. 


18. 


Frumuseţea firii / a înălțat mintea omului 

Şi raiul a lăudat / înţelegerea lui, 

florile au dat slavă viețuirii lui, / Grădina libertății lui, 

iar pământul gândului său. / Binecuvântat Cel ce l-a mărit 
pe Adam! 


Mai vrednice de povestit / decât binecuvântata istorie 

a Raiului / sunt izbânzile biruitorilor; 

aceştia s-au împodobit pe sine / cu însăşi asemănarea Raiului, 
închipuind în ei / frumuseţea Grădinii. 

Să lăsăm dar pomii / şi să vorbim de biruitori, 

în loc de moştenire / să lăudăm moştenitorii. 


Dacă frumuseţea Raiului / ne izbeşte cu uimire 
cu atât mai mult ne va uimi / frumuseţea minţii: 
una € vlăstarul firii, / cealaltă al voinţei. 

Voia liberă /a pizmuit Grădina 

şi atunci din ea / au odrăslit roadele biruinţei, 

ale cărei cununi întrec / înseşi strălucirile Raiului. 


Mândre şi făloase / pentru ochiul minţii 

sunt ospeţele aşternute ale drepţilor, / care ne cheamă 
să fim frații, tovarăşi / şi părtaşii lor. 

Să nu ne lipsim, fraţilor, / de tovărăşia lor. 

Să ne facem apropiaţi ai lor, / sau măcar vecini, 

dacă nu în sălaşele lor, / măcar pe lângă corturile lor. 


Cât de pizmuit e cel / socotit vrednic de bogatele lor comori, 

cât de binecuvântat e cel / socotit vrednic măcar de drojdia 
bogățiilor lor. 

Fă-mă vrednic de fărâmiturile / ce cad de aici, 

Să mă vadă vrăjmaşul / şi să moară de ciudă, 

căci îşi închipuia să mă vadă / în locul pe care-l pătise 
pentru mine; 

să mă vadă acum în locul / pe care milostivirea Ta l-a găsit 
pentru mine. 


Fericit cel vrednic / să vadă veşmântul lor, 
fericit cel vrednic / să audă înțelepciunea lor 
fericite urechile / îmbătate de cânturile lor, 
fericit cel care a atins / fericirea lor, 

fericit cel ce s-a ostenit / să fie între cei dintâi, 
vai celui care nu s-a silit să fie / măcar între cei din urmă!!. 


19. Fericit cel pentru care / mijlocesc ei înaintea Celui Bun, 

vai celui care îi va avea potrivnici / înaintea Celui Drept. 

Cei pe care Cel Bun îi iubeşte vor fi în Eden, / cei pe care 
Cel Drept îi leapădă vor fi în Iad!?. 

Cetatea al cărei praf /îl vor scutura de pe picioarele lor 

va fi nimicită mai rău decât Sodoma”, / dar în casa în care 
s-au rugat, 

morții vor învia! / şi pacea se va sălăşlui peste tot'5. 


20. Căci ei au coborât în Egipt / şi au hrănit pe cei înfometaţi'S, 
au domolit marea încăpăţânată / atingând-o cu un toiag”, 
s-au înfundat într-o pustie vrăjmaşă / făcând din stâlp de nor!? 
podoaba lui, : 
au intrat în cuptorul / ce ardea cu vâlvătaie!” 
şi l-au stropit cu roua lor”; / în groapa în care au fost azvârliți, 
înger a intrat / învățând fiarele să postească?!. 


21. Ca să nu-şi piardă puterea / sarea care s-a desărat?, 

mâna Ziditorului / a împrăştiat-o în toată lumea. 

Aşa cum odinioară luase pământ din toate cele patru colțuri? / 
ca să-l zidească pe Adam, 

aşa acum a împrăştiat-o / în tot pământul. 

Adună acum ceea ce mai înainte împrăştiase / şi împrăştie 
acum ceea ce mai înainte adunase, 

căci drumul e de la lume la întâiul Adam / şi al Doilea la lume. 


1! Cf Matei 20, 8 par. 

"2 Sheol în ebraică, Hades în greacă. 

13 Matei 10, 14-15 par. 

14 Cf. Fapte 20, 9-12. 

15 Cf II] Regi 17,20 sa. şi IV Regi 4, 29 sa. 

15 Facere 41, 54-57. 

17 Ieşire 14, 16. 

'5 Jeşire 14, 19. 

15 Daniel 3, 19-28. 

2 Daniel 3, 50. 

1 Daniel 6, 20. 

2 Matei 5, 13 par. 

” 'Posibilă aluzie la speculaţia iudaică elementar redată şi în Cărţile Sibiline 
III, 24, 6, după care însăşi numele lui Adam arată că a fost creat din pământ luat 
de la răsărit (anatole), apus (dysis), miazănoapte (arktos) şi miazăzi (mesembria). 


218 


22. Cu ei străluceşte răsăritul, / cu ei luminează apusul 

miazănoaptea se înalță prin ei, / miazăziua primeşte învățătură 
de la ei. 

Au urcat până la tărie şi au deschis-07, / au pogorât în mare 
şi au cercetat-o“%; 

taina pe care Cel trimis / a descoperit-o în parabolă 

au întins-o la toată omenirea / ajungând în toate colţurile 
lumii”$; 

zidirea toată a îmbrățişat-o, / ca să se întărească prin ea. 


23. Unul din ei a despicat / văzduhul cu un car”; 

Veghetorii” s-au îmbulzit înainte / văzând pentru întâia dată 

un trup înălțat în sălaşul lor. / Şi aşa cum o făptură 
pământească 

s-a înălțat într-un car / şi s-a îmbrăcat întru slavă, 

aşa şi Domnul în harul Său / S-a pogorât şi a îmbrăcat un trup, 

ca mai apoi să se înalțe, având drept car norii”, / ca să 
domnească asupra celor de sus şi a celor de jos. 


24. Duh şi foc, Veghetorii / s-au minunat de prooroc 
văzând ascunsă în el / înmiresmată comoară"; 
minunându-se de cel plămădit din lut, / au lăudat 

pe Plăsmuitorul. 
Văzându-i însă fecioria, / au dat slavă, 
căci ea a înălțat pe cei de jos / şi a uimit pe cei de sus, 
lupta ei fiind pe pământ, / dar cununa în Rai”. 


25. Prin iubire şi învățătură / amestecate cu adevărul 
mintea poate să crească / şi să se îmbogăţească cu lucruri noi 
cugetând cu dreaptă socotință [discernământ] / la vistieria 
tainelor ascunse. 


24 Cf II Corinteni 12, 3. 

2 Cf 1] Corinteni 11,25. 

2% Cf Romani 16, 25-26; Coloseni 1, 25-26. 

* Ilie, cf. IV Regi 2, 11. 

% Nume dat îngerilor în cartea Daniel. 

% Fapte 1,9. 

% A nestricăciunii viitoare. 

3 CJ mai jos Par. 7, 5. Veşmântul de lumină al Raiului e trupul de slavă în care 
sunt stinse toate patimile. În această viață fecioria e o anticipare a stării Raiului, 
de aceea Ilie a fost învrednicit să urce cu trupul la cer. 

Așa am iubit şi aşa am învăţat / şi-am dobândit încredințare 

că Raiul e /limanul celor biruitori. 

Ca unul ce m-am învrednicit să-l văd, / fă-mă vrednic să şi 4 
intru în el. ț 


g: 


Dacă Adam şi Eva au avut doar porunca lui Dumnezeu, 
noi avem făgăduinţa Lui; fie ca aceasta să servească drept izvor 
de mângâiere în vreme de ispită! Exemplele sfinților, ale căror 
roade sunt mai mândre chiar decât cele ale Raiului, trebuie să 
ne încurajeze şi ele; atât de diverse sunt vieţile sfinților, încât 
fiecare poate să găsească aici un exemplu anume spre a se 
desfăta de el şi a urma lui. Poemul se încheie pe o notă per- 
sonală caracteristică: contemplaţia sfinţilor serveşte Sfântului 
Efrem drept mustrare pentru propriile sale păcate şi-l face să 
cugete cum, căutând să fim pe placul semenilor noştri mai de- 
grabă decât al lui Dumnezeu, am schimbat mult prea adesea 
libertatea în robie. 


1. La ceas de ispită / mângâiaţi-vă cu făgăduinţele Lui, 
căci nu este amăgire / în cuvântul Celui ce răsplăteşte toate, 
şi vistieria Sa nu e mică / ca noi să ne îndoim 
de făgăduinţa Lui. 
L-a dat pe Însuşi Fiul Său pentru noi / ca să credem în El; 
trupul Său e cu noi, / încredințarea Sa e cu noi, 
el a venit şi ne-a dat cheile Raiului; / căci pe noi ne aşteaptă 
comorile lui. 


Refren: Binecuvântat Cel Care prin cheile Sale / ne-a deschis 
Grădina Vieţii! 


2. În fiece seară oameni adorm / închizându-şi pleoapele 

şi trezindu-se în zori. / Lungimea nopții închipuie 

cât de departe e Răsplătitorul; / lumina răsare şi iată-L că vine! 

nu vă faceţi griji, fraţilor, / şi să nu credeți 

că lupta voastră va ține mult / sau că departe e ziua învierii 
voastre, 

căci iată moartea noastră e deja în urma noastră / şi învierea 
ne stă înainte. 

3. Îmbărbătează-te viaţă de plângere! / că ai să ajungi în Rai; 
| roua lui va spăla întinăciunea ta, / revărsările miresmelor lui 

te vor face înmiresmată 

ospăţul lui te va odihni după ostenelile tale, / cununa lui 
te va mângâia, 

când vei flămânzi, / îţi va da roadele lui 

ce-i curăță pe cei ce mănâncă din ele, / când vei înseta, 

își va da băutură cerească, / care-i înțelepţeşte pe cei ce 
beau din ea. 


4. Fericit săracul / care vede locul acela! 
bogății se revarsă din belşug / în afara şi în jurul lui; 
calcedonii şi pietre preţioase? / zac azvârlite afară 
pentru a nu întina / slăvitul pământ al Raiului; 
de-ar aşeza cineva aici / pietre scumpe sau nestemate, 
ele ar părea urâte şi întunecate / faţă de acel pământ luminos. 


S. Atât bărbaţii, cât şi femeile / sunt îmbrăcaţi în raze de lumină. 
hainele menite să acopere goliciunea lor / sunt înghițite 
în lumină; 
toate pornirile ruşinoase ale simţurilor / tac aici, 
izvoarele plăcerii / sunt astupate, 
arțagul piere / şi sufletul se curățeşte, 
înfloreşte în Eden / ca un spic de grâu lipsit de neghină. 


6. Fecioria dănțuieşte aici, / căci şarpele 
care a turnat în ascuns veninul său în urechile [Evei], / acum 
a pierit; 
vesel smochinul / aleargă spre ea şi îi spune: 
Uitată e copilăria ta / neştiutoare, 
ziua în care ai venit goală / să te ascunzi la sânul meu. 
Slavă Celui ce a îmbrăcat / cu veşmânt nou goliciunea ta! 


7. Tinereţea saltă aici / pentru curăția pe care a dobândit-o, 
vede în Rai /pe Iosif care a dezbrăcat 
şi lepădat plăcerea / care-i arde pe cei lipsiţi de minte“; 


! În siriacă 'abilără, „ântristare“, „plângere“, ca semn al unei vieţi de pocăință; 
'abile sunt „cei ce plâng“ din Matei 5, 4. 

2 Jezechiel 28, 13 şi Apocalipsă 21, 19. 

3 Facere 34, 10. 

vede pruncul ce a biruit / aspida în culcuşul ei”. 
Samson a biruit leul, / dar l-a biruit o viperă, 
l-a muşcat făcându-l să-şi piardă, tăiate, / pletele-i de nazireu?. 


8. Odihnă îşi găsesc aici / şi cei căsătoriţi şi istoviți 
de necazurile sarcinilor lovite de blestem“ / şi de durerile 
naşterii de prunci; 
îşi văd acum copilaşii / pe care i-au îngropat cu jale 
păscând ca nişte mieluşei / în Eden, 
înălțați în cetele de sus / strălucind întru slavă, 
ajunşi de un neam / cu îngerii cei fără prihană. 


9. Mulţumiri fie aduse Celui Milostiv / Care culege încă din 

fragedă pruncie 

copiii — / roade târzii dar încă verzi — 

să fie în Rai / pârgă coaptă. 

Vedere nouă / se arată aici privirilor: 

roadele târzii culeg roadele [Raiului] / cei întâi-născuţi 
culeg pârga, 

culegători şi roade culese / se întrec în curăție. 


10. Leagă-ţi de Rai gândurile, / bătrâneţe, 
mireasma lui te va întineri / parfumul lui te va înnoi 
şi zbârciturile tale vor fi înghițite / de frumuseţea cu care 
te va îmbrăca. 
În Moise el a închipuit / o icoană pentru tine: 
adânc săpaţi, obrajii lui / străluceau luminoşi”, 
semn al bătrâneții / care în Eden reîntinereşte. 


11. Nu e prihană întru ei, / căci sunt lipsiţi de răutate. 
Nu e mânie / căci sunt lipsiţi de înfierbântare. 
Nu e în ei dispreţ / căci sunt lipsiţi de răutate. 
Nu se grăbesc să facă nedreptate, / ca astfel loruşi înşile 
să-şi facă nedreptate, 
nu este ură întru ei, / căci sunt lipsiți de pizmă; 
nu judecă pe nimeni aici, / căci nu există nedreptate. 


4 Isaia 11, 8. 

* Judecători 14, 6, 16, 16-19. 
$ Facere 3, 16. 

7 Ieşire 34, 29. 

12. 


13. 


14. 


15. 


16. 


Oamenii se văd pe ei înşişi / în slavă 

şi se miră de ei înşişi / aflând unde sunt. 
Tulburată şi tulburătoare, / firea trupurilor lor 

e acum paşnică, liniştită şi luminoasă / strălucind 
în afară cu frumuseţe / şi dinăuntru cu curăţie: 
trupul în chip arătat / sufletul în chip nevăzut. 


În Rai dănțuiesc şchiopii / care nu puteau umbla, 

ologii care nici măcar nu se târau / zboară aici prin văzduh; 
ochii orbilor şi ai surzilor / care tânjeau din pântece 
flămânzind după lumină, / fără a putea să o vadă, 

se bucură văzând / frumuseţea Raiului 

şi cântul tare al harpelor sale / mângâie urechile lor. 


Pe cel ce n-a rostit vreodată / ocară sau blestem 

binecuvântarea Raiului / îl va bucura cu atât mai mult, 

cel ce şi-a păstrat curată / privirea ochilor 

va vedea frumuseţe / încă şi mai mândră; 

în mădularele celui ce a ştiut / să îmblânzească amărăciunea 
gândurilor sale 

vor țâşni / izvoarele dulceții. 


Fecioara care a disprețuit / cununa trecătoare a nunții 
are acum luminata cămară de nuntă / pe care o îndrăgesc 

fiii luminii, 
şi străluceşte în ea pentru că a disprețuit / faptele întunericului. 
Celei singure şi părăsite / într-o casă pustie 
nunta cu praznicul ei îi dă acum liniştea: / îngerii se bucură, 
proorocii se desfată / şi apostolii adaugă strălucire. 


Înaintea postitorilor care au ales / să mănânce verdețurile 
lui Daniel? 

— în fața căruia regii cu încununaţi / s-au plecat 
închinându-se — 

se vor închina / în loc de regi pomii 

plecându-se în toată frumuseţea lor / şi chemându-i 

spre locurile unde cresc / să se sălăşluiască în ramurile lor, 

să se scalde în roua lor / şi să se desfete de roadele lor”. 


* Daniel 1, 12. 
* Cf. mai jos Par. 9, 3-6. 

17. Oricine a spălat picioarele sfinților / se va scălda şi el 
în acea rouă!%; 
spre mâna care s-a întins / să-i ajute pe cei sărmani 
se vor întinde / înseşi roadele pomilor; 
urmele paşilor celui / ce-i cercetează pe bolnavi 
florile se grăbesc / să-i încununeze cu flori 
înghesuindu-se care să fie prima / să le sărute urmele. 


18. În calea celui ce s-a înfrânat / cu înțelepciune de la vin 
viile Raiului se vor grăbi / să-i iasă în întâmpinare 
fiecare întinzându-se / să-i dea strugurii ci; 
dacă cineva a dus / viaţă de feciorie, 
şi pe acela îl vor duce în sânul lor, / căci cel singuratic 
nu s-a întins nicicând pe un sân, / nici pe vreun pat de nuntă”). 


19. Cei care pentru Domnul / au fost încununaţi de sabie 
vor străluci acolo în slavă / având cununile lor, 
căci trupurile lor au disprețuit / focul prigonitorilor. 
Ca stelele? strălucesc / în Rai 
cei şapte fii ai luminii!” / împreună cu maica lor luminată 
căci prin morţile lor / au disprețuit mânia împăratului ucigaş!*. 


20. Fericirea acestui loc / bucură femeile ce s-au ostenit 
în slujirea sfinților: / acolo ele o vor vedea pe văduva 
care l-a primit pe Ilie / desfătându-se de desfătările Raiului, 
în locul celor două fântâni ale ei /— blidul şi ulciorul —, | 
care o ţineau în viață, / ramurile pomilor 
vor hrăni în Eden / pe toate femeile care i-au hrănit | 
pe cei săraci. 


21. Nimic nefolositor / nu e aici: 
ierburile şi rădăcinile lui / aduc folos şi câştig; 


19 Daniel 12, 3. 

1 S-a pretins de către T. ANDRAE (Muhammed, sein Leben und Glaube, 

Gâttingen, 1932) că acest vers ar fi inspirat descrierea „huriilor““ Paradisului din 

Coran. Dom E. Beck a arătat într-un articol din OCP 14 (1948), p. 398-403, că 

această interpretare se bazează pe o lectură eronată a textului siriac. 

"2 Daniel 12, 3. 

13 Cei şapte fraţi Macabei martirizaţi împreună cu mama lor din porunca regelui | 

elenistic Antioh, cf. [] Macabei 7, 1 sq. | 
| 14 Cf. I Regi 17, 14. | 

22. 


23. 


24. 


25. 


26. 


oricine gustă din ele întinereşte, / oricine respiră mireasma lor 
se face mai frumos; 

florile lui / ascund în potirele lor 

o adevărată comoară, / un dar pentru cei ce le culeg; 

roadele lui poartă bogăţie / pentru cei ce le strâng. 


Nimeni nu osteneşte aici, / căci nimeni nu flămânzeşte; 
nimeni nu cunoaşte ruşinea, / căci nimeni nu păcătuieşte; 
nimeni nu se căieşte, / căci nu e pricină de pocăință. 

Cei ce aleargă / găsesc aici odihnă şi linişte. 

Nimeni nu îmbătrâneşte, / căci nimeni nu moare; 

nimeni nu e îngropat, / căci nimeni nu se naşte. 


Nu ştiu de griji, / căci nu suferă, 

nu se tem, / căci nu sunt curse; 

n-au vrăjmaş / căci au sfârşit lupta. 

Se socotesc / fericiți 

fără de sfârşit, / căci războiul lor s-a încheiat. 

Şi-au luat cununile / şi au găsit odihnă în noul lor sălaş. 


Am văzut locul acela, fraților, / şi m-am aşezat şi am plâns 

pentru mine şi cei asemenea mie, / pentru cum s-au sfârşit 
zilele mele'* 

risipite una câte una, / furate fără ca eu să bag de seamă; 

remuşcările m-au cuprins, / pentru că am pierdut 

cunună, nume!S şi slavă, / veşmântul şi cămara de nuntă 
din lumină. 

Fericit cel vrednic / de masa cerească. 


Toţi fiii luminii / să se roage pentru mine acolo 

ca Domnul să le facă / darul unui singur suflet. 

Aşa voi avea prilej înnoit / să-l preamăresc pe Cel 

a Cărui mână e mereu / întinsă spre ajutor. 

Fie ca Cel ce dă / după dreptate şi după har 

să-mi dea întru milostivirea Sa / vistieria milelor Sale. 


Şi dacă nimeni întinat / nu poate intra în acel loc, 
îngăduiți-mi să rămân pe lângă împrejurimea lui / sălăşluind 
în umbra lui. 


15 Psalm 90, 9. 
15 De creştin. 

Întrucât Raiul se aseamănă / unei mese, 

îngăduie-mi prin harul Tău / să mănânc din „„fărâmiturile“ 
rodului său 

care cad în afară, / ca şi eu să mă alătur 

câinilor acelora ce-şi astâmpărau foamea / din fărâmiturile 
căzute de la masa stăpânilor lor!”. 


27. Fie să învăţ / din istoria bogatului [nemilostiv]'* 
care nu voia să dea săracului / rămăşiţele de la masa lui, 
şi să-l văd pe Lazăr / păscând în Rai 
şi să privesc la bogatul / în spaimă, 
ca puterea dreptăţii Tale în afară / să mă înspăimânte 
şi suflarea harului Tău înăuntru / să mă mângâie. 


28. Lasă-mă să locuiesc lângă gardul / acelei Grădini, 

aproape de cei dinăuntru / şi pizmuit de cei dinafară. 

Dar cine e în stare să privească în acelaşi timp / desfătarea 
şi chinul, 

să vadă împreună Gheena / şi Grădina? 

Cununa celor dinăuntru / să mă mustre pentru toate 
păcatele mele 

iar chipul celor dinafară / să mă înveţe mărimea milostivirii 
Tale faţă de mine. 


| 29. Cine poate suferi / vederea amândurora? 
Care urechi pot îndura / strigătul gemetelor celor răi 
care vestesc în Gheena / dreptatea Celui Drept 
când cei buni ÎL laudă / în Grădină? 
Cele două tabere se uită una la cealaltă / cu uimire, 
| arătându-și fiecare faptele ei, / ca să o povăţuiască pe cealaltă. 


30. Fie ca în ziua aceea păcatele mele / să nu fie arătate celorlalți, 
— deşi prin aceasta arătăm doar / cât de vrednici de dispreţ 
suntem, Doamne. | 
Căci dacă Îţi sunt arătate păcatele noastre, / de cine le mai 
putem ascunde? 
Mi-am făcut din ruşine / un idol. 


1 Matei 15, 27 par. 
15 Luca 16, 19; ef: mai sus Par. 1, 12 şi 17. 

Dă-mi, Doamne, să mă tem de Tine / căci eşti Atotputernic, 
dă-mi să simt ruşine şi mustrare de sine înaintea Ta, / căci eşti 
blând şi îndurat. 


31. Dumnezeul omului e aproapele lui: / în fiece clipă el caută 

să-i placă; 

de greşeşte înaintea lui, îi este ruşine de el, / de îi face un rău, 
îi este frică de el; 

chiar dacă-i face un bine, / îl pierde prin setea de a fi lăudat. 

Unul ca acesta e în toate / ultimul rob. 

Bunul Dumnezeu ne-a dat libertate, / dar noi am prefăcut-o 
în robie, 

Fie dar să schimbăm pentru Domnia Ta / stăpânirea pe care 
ne-am făcut-o pentru noi înşine. 


8 


Sfântul Efrem se mângâie de pocăința din ultimul minut a 
tâlharului cel bun, dar aceasta îl duce la o nedumerire privitoare 
la relaţia dintre suflet şi trup în Rai. Deşi nu simte în stare să 
ofere o ieşire din problemele ridicate de cuvintele lui Hristos: 
„Astăzi vei fi cu Mine în Rai“ (Luca 23, 43), Sfântului Efrem îi 
este suficient de limpede faptul că sufletul nu poate intra în Rai 
fără trup. Astfel, drepții nu pot intra de fapt în Rai până la în- 
vierea finală, când sufletul şi trupul se vor reuni din nou. Între 
timp, sufletele lipsite de trup aşteaptă învierea în afara hota- 
rului Raiului, într-o stare pe care alți scriitori siriaci o descriu 
drept „somn al sufletului“. 


1. În urechi îmi vine /un cuvânt din Scriptura care s-a citit 
şi care mi-a făcut multă bucurie: / despre tâlharțul cel bun]!; 
el mângâie sufletul meu / în mijlocul răutăților lui, 
spunându-i câtă milostivire a avut față de tâlhar. / Fie ca El 
să mă ducă şi pe mine 
în Grădina aceea a cărui nume, atunci când îl aud, /mă umple 


de bucurie; 
mintea mea îşi rupe legăturile / şi se avântă în contemplarea 
Lui. 


Refren: Fă-ne vrednici ca să ne facem / moştenitori ai Împărăției 
Tale! 


1 Luca 23, 39-43. 

„2. Am văzut acolo un sălaş / şi un cort de lumină, 
o voce vestind: / Binecuvântat tâlharul 
care prin har a primit / cheile Raiului 
Mai întâi am crezut că el era deja acolo, / dar mai apoi 
am cugetat 
că sufletul nu poate / simţi Raiul 
fără tovarăşul său, [trupul], / instrumentul şi harfa lui. 


3. În acest loc al bucuriei / o spaimă m-a cuprins 
dându-mi seama că nu e de folos / scrutarea celor ascunse. 
O întrebare m-a năpădit / cu privire la tâlhar: 
dacă sufletul poate / vedea şi auzi 
fără trupul lui, / de ce să fie închis în el? 
Şi dacă poate trăi fără el, / de ce să fie omorât o dată cu el? 


4. Că sufletul fără trup /nu e în stare să vadă 
o dovedeşte trupul însuşi; / căci atunci când ajunge orb 
şi sufletul este orb în el, / bâjbâind împreună cu el. 
Iată cum fiecare cheamă / şi dă mărturie pentru celălalt; 
așa cum trupul are nevoie de suflet / ca să fie viu, 
aşa şi sufletul are nevoie de trup / ca să vadă şi să audă. 


5. Dacă trupul ajunge surd / şi sufletul asurzeşte o dată cu el 
ba chiar aiurează / atunci când trupul suferă de fierbințeală. 
Chiar dacă sufletul există / prin el însuşi, 
el nu există cu adevărat / fără tovarăşul său; 
se aseamănă unui făt / în pântecele maicii lui, 
viu, dar lipsit / de cuvânt sau de gând. 


6. Dacă sufletul, cât este în trup, / se aseamănă unui făt 
şi nu e în stare să se cunoască / nici pe el însuşi, 
nici pe tovarăşul său, 
cu atât mai slab este / o dată ce părăseşte trupul, 
şi nu mai are / simțurile 
| să-i slujească / ca unelte. 
Căci prin simţurile tovarăşului său / se arată şi se face el văzut. 


7. Nimic nu lipseşte / acelui fericit sălaş, 
loc al plinătăţii / şi desăvârşit întru toate, 
iar sufletul nu poate / intra aici singur 

10. 


ul. 


căci ar fi lipsit atunci / de toate, 
neavând simţire şi cunoştinţă; / dar în ziua învierii 
va intra în el 
şi trupul cu toate simțurile lui / o dată ce a ajuns desăvârșit. 


„ Când mâna Ziditorului / a plăsmuit trupul 


în așa fel încât să cânte /imne Făcătorului său, 

harfa era tăcută / lipsindu-i glasul 

până ce, în cele din urmă, /a suflat în el 

sufletul care să cânte înăuntru. / Astfel, coardele au dobândit 


sunet, 
iar sufletul a dobândit prin trup / putinţa de grăi înțelepciune. 


. Când Adam /a fost desăvârşit întru toate, 


Domnul l-a luat / şi l-a aşezat în Rai. 

Prin el însuşi şi pentru el însuşi, / sufletul n-ar fi putut 
intra aici, 

dar împreună, trup şi suflet / au intrat 

curate în locul desăvârşirii, / de unde împreună au şi ieşit 
întinate. 

De aici să învăţăm / că la înviere vor intra din nou tot 
împreună. 


Adam a fost nepăsător / păzitor al Raiului 

căci furul iscusit / a intrat hoțeşte 

şi lăsând deoparte rodul / - spre care aleargă cei mai mulți — 

a furat în schimb / pe locuitorul Grădinii. 

Atunci Domnul său a ieşit să-l caute, / a intrat în lad [s/eol] şi, 
găsindu-l acolo, 

l-a luat şi l-a scos afară, / ca să-l aşeze din nou în Rai. 


În sălaşele dorite / de la marginea Raiului” 

locuiesc sufletele / credincioșilor şi ale drepţilor 

aşteptându-şi aici / trupurile, prietenii lor, 

pentru ca atunci când se va deschide / uşa Grădinii, 

trupuri şi suflete să vestească / cu osanale: 

„Binecuvântat Cel ce I-a scos pe Adam din lad / şi l-a întors 
înapoi în Eden împreună cu cei mulți!“ 


2 Cf. mai sus Par. 1, 16, 3, 17,4, 15; 5, 15; 6,2; 7,26. 28. 
3 Cf, Matei 27, 52. 

9 


Sfăistul Efrem abordează acum desfătările Raiului a căror 
experienţă o vor face drepții la înviere, ele pot fi descrise atât 
prin intermediul asemănării, cât şi al contrastului lor cu viața 
pământească. Aşa cum aerul e esenţial pentru orice viață pe 
pământ, tot aşa şi în Rai există un aer spiritual ce susţine întrea- 
ga existenţă transfigurată de aici (în acest imn ar trebui să ne 
aducem aminte de faptul că în limba siriacă termenul ruha în- 
seamnă atât „vânt“, cât şi „duh“). Pentru a aprecia frumuseţea 
spirituală a Raiului trebuie să ne rafinăm şi să ne purificăm 
vederea; dacă vom face astfel, Dumnezeu va veni în întâmpi- 
narea dorinței noastre după EI în modul cel mai potrivit pentru 
fiecare om în parte. 


1. Pe pământ domneşte lupta, / în Eden e cununa slavei. 
La învierea noastră / Dumnezeu va înnoi cerul şi pământul! 
izbăvind toate făpturile / şi dându-le bucurie împreună cu noi?. 
Pământul, maica noastră, / s-a acoperit de necinste 
împreună cu noi 
când a blestemat-o împreună cu toți păcătoşii”; / tot aşa 
o va binecuvânta împreună cu cei drepți. 
Cel Bun v-a înnoi / împreună cu copiii, şi doica. 


Refren: Binecuvântat Cel Care în Raiul Său / va da bucurie 
întristării noastre! 


2. Cel rău şi-a gătit paharul / dând veninul său tuturor; 
înaintea tuturor şi-a întins cursele / şi pentru fiecare 


şi-a aşternut lațurile; 
a făcut să crească neghină / ca să înăbuşe sămânța cea bună. 
Dar în Raiul Său slăvit / Cel Bun 


v-a îndulci amărăciunea lor, / v-a mări cununile lor; 
pentru că au ştiut să-și poarte crucea“, / îi va însoți în Eden. 


3. Dacă vei vrea atunci / să te urci într-un pom, 
el îţi va întinde ramurile sale în jos / ca trepte picioarelor tale, 


' Isaia 65, 17, 66, 22. 

2 Cf. Romani 8, 21. Cf. jocul de cuvinte mapsah putând însemna atât „a da bucu- 
rie“, cât şi „a face Paştile“. 

3 Cf. Matei 13, 25 par. 

1 Matei 10, 38 par. 

dornic să te facă să te întinzi / sus de tot 

în culcuşul ramurilor lui de sus / aşezate şi împletite 
în chip de potir, / deşi pline de flori: 

spre a fi ca un pântec / celui ce se odihneşte acolo. 


4. Cine a mai văzut /un astfel de ospăț în sânul unui pom, 
cu roade de tot felul / la îndemână, gata să fie culese; 
unul după altul se apropie, pe rând, / după bunul tău plac: 
fructe pentru a potoli foamea / şi roade pentru 
a astâmpăra setea, 

rouă pentru a spăla mâinile / şi frunze pentru a le usca 
mai apoi — 

vistierie neistovită / a unui Domn bogat întru toate. 


5. Aşezaţi la masă în pomi, / în văzduhul cel limpede, 
Sfinţii au sub ei flori / iar deasupra lor fructe: 
un cer de fructe, / un pământ de flori. 
Cine a auzit / sau a văzut vreodată 
un nor de fructe / umbrind frunțile 
şi un covor de flori / aşternut sub picioare? 


6. Atât de năvalnic e torentul desfătărilor, / că de îndată ce 

un pom pleacă, 

următorul îți face semn; / toți se bucură 

că vei gusta fructul unuia / şi vei bea sucul altuia; 

te vei spăla şi curăți / în roua unuia, 

te vei unge cu seva altuia, / vei respira parfumul unuia, 

şi vei asculta cântarea altuia. / Binecuvântat Cel ce dă 
bucurie lui Adam! 


7. Adieri desfătătoare / suflă cu tării felurite, 
ca Marta şi Maria / se grăbesc cu delicatese 
căci cei chemaţi la acest ospăț / nu mai trebuie să se ridice 
de la el. 
Ostenită, / Marta a îndrăznit” 
să murmure / împotriva Celui ce ne cheamă în Raiul Său, 
unde cei ce slujesc / nu ostenesc nicicând în slujirea lor. 


$ Luca 10, 38-42. 

8. Adierile Raiului / aleargă spre cei drepți: 
una suflă săturare, / alta astâmpără setea 
una € încărcată de bunătățuri, / alta e zemoasă. 
Cine a mai văzut adieri / al căror suflu 
să dea unele hrană, / altele băutură, 
unele rouă, / iar altele ungere? 


9. Aceste adieri hrănesc / duhovniceşte pe cei duhovniceşti: 
e un ospăț unde mâna nu oboseşte, / nu osteneşte, 
dinţii nu se istovesc, / iar pântecele nu se îngreunează. 
Cine s-a aşezat vreodată la masă / desfătându-se aşa fără 
osteneală, 
săturându-se fără hrană / îmbătându-se fără băutură? 
o adiere îl înzdrăveneşte / alta îi astâmpără setea. 


10. În grâne poți vedea / simboluri limpezi. 
Dacă vântul hrăneşte / grâul şi spicele 
le hrăneşte cu suflarea sa / şi le îngraşă cu tăria lui, 
cu cât mai hrănitoare nu vor fi / vânturile binecuvântate 
care hrănesc seminţele Raiului, / semințe cuvântătoare 
şi duhovniceşti? 
căci cele duhovniceşti / au drept hrană suflarea Duhului. 


11. Adieri cu dreaptă socotință / îi hrănesc pe cei 
cu dreaptă socotință, 
una te hrăneşte din belşug, / alta te desfată 
una îşi face faţa să strălucească, / alta îți dă veselie. 
Cine a mai găsit desfătare / în acest chip, 
mâncând fără mâini, / bând fără gură? 
având drept paharnic şi bucătar / aceste dulci adieri. 


12. Chiar şi acum pe acest pământ plin de spini“ / putem vedea 

pe câmpuri 

spicele de grâu pe care Dumnezeu ni le-a dat / în ciuda 
blestemului; 

mulțumită vântului / grânele iau naştere în sânul lor; 

prin voia atoatefăcătoare / a Celui Preaînalt | 

adierea le alăptează / ca sânul unei mame, 

închipuind astfel / felul în care se hrănesc cei duhovniceşti. 


* Facere 3, 18. 

13. 


14. 


15. 


16. 


17. 


18. 


Dacă grâul / ce hrăneşte trupurile, 

chiar dacă cea mai mare parte a lui / trupul o leapădă ca gunoi, 
e hrănit de văzduh / şi îngroşat de vânt, 

cu cât mai mult adierile curate / din grânarele Raiului 

pot revărsa / asupra celor duhovniceşti 

sevele lor veşnice / şi hrana lor duhovnicească. 


Învață şi de la foc / cum hrăneşte aerul toate: 

când focul e închis / într-un loc lipsit de aer, 

flacăra lui începe să pâlpâie, / răsuflarea ei slăbeşte. 

Cine a văzut vreodată o mamă / alăptând toate 

din toată fiinţa ei? / De sânii ei atârnă lumea toată, 

ea însăşi atârnând de Cel ce Singur / este puterea 
care hrăneşte toate. 


Caldeii sunt ruşinaţi, / că au slăvit stelele 

spunând că ele singure / hrănesc lumea toată. 

Or, aerul e cel ce alăptează / nestingherit 

stelele şi grânele, / târâtoarele şi oamenii. 

Aceasta ne învaţă focul, / el însuşi hrănit de aer, 

şi focul e îndeaproape înrudit / cu luminătorii cereşti. 


Căci sufletul pleacă / când aerul lipseşte 


— aerul fiind stâlpul trupului nostru / care susține 


frământătura lui, 

fiind pâinea pâinii noastre / care îngraşă țarina noastră — 

cu cât mai mult atunci / acest aer binecuvântat 

poate da desfătare celor duhovniceşti / când aceştia îl mănâncă 
şi îl beau, 

se mişcă şi înoată în el / ca într-un adevărat ocean 
al desfătărilor? 


În loc de pâine dă hrană aici / mireasma Raiului, 

în loc de băutură / adapă aici adierea dătătoare de viață; 
simţurile se desfată / de valurile dulceților ei 

ce se revarsă peste toate / în feluri nesfârşite. 

Fără a fi împovărate, / simţurile 

stau cu frică şi desfătare / în faţa Slavei dumnezeieşti. 


Acum trupurile noastre / flămânzesc şi trebuie hrănite, 
dincolo însă nu trupurile, / ci sufletele flămânzesc, 

19. 


20. 


21. 


22. 


23. 


şi primesc hrană / după asemănarea şi nevoile lor; 

mai mult decât / orice alt fel de hrană 

sufletul e săturat / de Cel ce hrăneşte toate, 

paşte frumusețile Lui / minunându-se de comorile Lui. 


Trupurile, / cu râurile lor de sânge, 

se lămuresc aici / în chipul sufletelor; 

sufletul îngreunat / îşi deschide aripile 

şi ele se aseamănă / gândului, 

ale cărui mişcări / de-a pururea fără rânduială 
ajung şi ele netulburate / asemenea Slavei. 


Mult mai slăvit decât trupul /e sufletul, 

şi mult mai slăvit decât sufletul /e mintea, 

dar mai ascunsă decât mintea / e Dumnezeirea. 

La sfârşit, / trupul va îmbrăca 

frumusețea sufletului, / acesta o va îmbrăca pe cea a minţii, 

iar mintea va îmbrăca / însăşi asemănarea Slavei dumnezeieşti. 


Căci trupul va fi înălțat / la rangul sufletului, 

iar sufletul / la rangul minţii, 

iar mintea va fi înălțată / la înălțimea Slavei lui Dumnezeu; 
ținându-se atât de frică, / cât şi de dragoste, 

ca nu urcă prea sus / nici nu stă prea departe, 

ştie să ţină distanța / ca zborul să fie de folos. 


Dar dacă eşti lacom, /te va mustra Moise: 

el n-a luat merinde / când s-a urcat pe vârful Muntelui”; 

foamea l-a îngrăşat / şi setea I-a înfrumusețat. 

Cine a mai văzut / om flămând 

mâncând o vedenie şi înfrumuseţându-se, / bând un cuvânt şi 
îngrășându-se? 

A crescut şi a strălucit / hrănit de Slava dumnezeiască. 


Tot ceea ce ne hrăneşte /trupul scoate apoi afară ca gunoi, 

al cărui chip ne scârbeşte / şi a cărui duhoare ne îngrețoşează. 
Puţinătatea hranei ne slăbeşte, / prisosul ei ne vatămă, 

dar dacă bucuria / ne îmbată şi îngraşă, 


e NO Vi paz "e 3 IU 
? Ieşire 34. 

24. 


25. 


26. 


27. 


28. 


cu cât mai mult nu se va îngrăşa sufletul / de valurile 
acestei bucurii, 

ca şi când toate puterile lui / ar suge la sânul întregii 
înțelepciuni. 


Pâraie de desfătare / pogoară asupra cetelor văzătorilor 
curgând prin Cel Întâi-Născut / din strălucirea Tatălui: 
ei se răsfață / pe păşunile vedeniilor dumnezeieşti. 

Cine a mai văzut / flămânzii săturându-se, 
îngrăşându-se şi îmbătându-se / de valurile Slavei 

ce se revarsă din frumuseţea. / unei atât de înalte Fiinţe? 


Domnul a toate / e vistieria a toate, 
fiecăruia după măsura sa / îi dă să întrezărească 
o licărire a frumuseții ascunzimii Lui, / a strălucirii slavei Lui. 
EI este strălucirea care, în iubirea Sa, /îi face pe toți 

să strălucească: 
pe cei mici cu scânteierile ei, / pe cei desăvârşiți cu razele sale, 
dar singur Fiul Său e de ajuns / pentru tăria Slavei Lui. 


Pe cât fiecare încă de-aici pe pământ / îşi curăţă ochiul 

pe atât va putea vedea / Slava Sa neasemănată; 

pe cât fiecare încă de-aici pe pământ / îşi deschide urechile 

pe atât va putea cuprinde / înțelepciunea Lui; 

pe cât fiecare încă de-aici pe pământ / săteşte locaş pentru EI 
în inima sa, 

pe atât va putea să poarte /o părticică din comorile Lui. 


Domnul Cel nemăsurat / măsoară hrană tuturor, 

potrivind ochilor noştri vederea Lui, / urechilor noastre 
glasul Său, 

poftei noastre binecuvântarea Sa, / limbii noastre 
înțelepciunea Lui. 

În darul Edenului Său / binecuvântările mişună, 

căci e pururea nou în gustul său, / minunat în miresmele lui 

potrivit în tăria lui, / strălucitor în culorile sale. 


Cine a văzut vreodată cete de oameni / hrănindu-se din laudă, 
înveşmântându-se în lumină / cu fețe pline de strălucire? 
Rumegând pe săturate / prisosul darului, 

din gurile lor ţâşnesc / izvoarele înțelepciunii; 

liniştea domneşte în cugetul lor, / adevărul în cunoştinţa lor, 
frica în cercetarea lor / şi iubirea în lauda lor. 


29. Dă-ne, Doamne, mie şi celor dragi mie / să găsim 
împreună aici 
rămăşiţele de fărâmituri* / ale darului Tău! 
Însăşi vederea Celui Iubit al Tău / e o fântână a desfătării. 
Oricine s-a învrednicit / să se desfete aici 
| va disprețui mâncarea. / Oricine Te vede pe Tine 
| se va îngrăşa de frumuseţea Ta. / Lăudată fie strălucirea Ta! 


| 10 


| Sfântul Efrem pune în contrast clima Raiului şi ciclul 
| anotimpurilor sale cu cele de pe pământ. Cu furtunile dezlăn- 
| țuite în timpul lunilor reci ale iernii şi căldura toridă a verii, 
clima terestră împărtăşeşte caracterul căzut al existenței umani- 
tății pe pământ şi, ca atare, e incompatibilă cu Raiul. Prin 
contrast, în Rai lunile se succed după ciclul blând şi regulat al 
unei recolte sezoniere, fiecare lună guvernând prin creșterea şi 
descreşterea ei dezvoltarea vieții vegetale, dezvoltare pe care 
Sfântul Efrem o compară cu ciclul vieții umane (pentru a ac- 
centua această temă a reîntineririi, el enumeră în sens invers 
cursul ciclului vieții umane, începând cu bătrânețea și sfârşind 
cu pruncul nou-născut). 

Pentru păcătoşii care se căiesc, şi care trăiesc jos la 
poalele muntelui Raiului, simpla vecinătate a Raiului are un 
efect tămăduitor. Acest lucru însă îl face pe Sfântul Efrem să se 
întrebe dacă nu e prea îndrăzneț prin amplasarea în Raiul esha- 
tologic a unui astfel de loc, situat în „între Grădină şi focul 
Iadului“, dar în strofa finală se mângâie la gândul că, aşa cum 
norul lui Dumnezeu acoperă întreaga creație, buni şi răi deopo- 
| trivă, tot aşa roua compasiunii Sale îi va face simțite efectele 
până şi în Gheenă. 


1. Ce gură /a tâlcuit vreodată Raiul? 

| Ce limbă / a povestit slava lui? 

| Ce minte a zugrăvit / frumuseţea lui? 

| Fiindcă adâncurile sale dinăuntru / nu pot fi cercetate, . 

mă voi minuna doar de cele văzute, / de lucrurile din afara lui, 
Şi aşa voi şti cât de departe rămân / de cele ascunse ale lui. 


* Marcu 8, 8. 

Refren: Dă-ne să vedem pe drepții Tăi / în Raiul Tău! 


2. În aerul blând / ce înconjură hotarul său dinafară 
lunile ce trec / sunt şi ele blânde: 
morocănosul februarie / râde aici ca veselul mai; 
ianuarie cu promoroaca sa / de gheață 
e aici ca august cu poamele sale; / iunie e ca aprilie, 
şi fierbintele iulie / are bruma lui octombrie”. 


3. În aerul / ce înconjoară Edenul 
lunile noastre sărmane se fac şi ele edenice / căci Edenul 
le face asemenea lui. 
Ele fac să înflorească florile / peste tot în jurul Raiului, 
țesând / în orice anotimp 
cununi de flori / care să încununeze poalele lui, 
nefiind vrednice / să-i încununeze piscul. 


4. Zguduite / de furtuni, 
lunile nu pot intra în Rai, /atât de liniştit în pacea lui. 
Dacă toate vijeliile lunilor / pier 
chiar în aerul / ce înconjură Raiul, 
cum vor putea ele întina / slăvitul văzduh 
a cărui suflare cerească” / readuce omenirea la viață? 


5. Aerul acestui pământ / e asemenea unei desfrânate 
cu care se însoțesc / cele douăsprezece luni ale anului: 
rând pe rând, / fiecare o siluieşte după poftele lui, 
şi ea naşte roade / de la toți; 
pe când văzduhul curat şi sfinţit? /al Raiului 
e neatins în curăția lui / de uşurătatea lunilor. 


6. Curgerea vlăstarelor lor / nu încetează acolo 
căci fiece lună aduce rodul ei, / iar vecina sa flori. 
Izvoarele desfătărilor / se desfac şi curg 
cu vin, lapte, miere / şi smântână. 


1 Numerele siriace au fost echivalate aproximativ cu cele ale calendarului modem 
actual. 

2 Cuvântul poate fi vocalizat atât ca shmayâna, „cerească“, cât şi shamină, 
„rodnică“. 

3 Cf. mai sus Par. 6, nota 10. 

În decembrie înfloreşte iarba, / după care ianuarie 
rodeşte grâul; ji 
strălucitor şi dezbrăcat de frigul său, februarie / poartă | 
aici snopii. | 


7. Lunile se împart / în patru: )| 
în primele trei luni / se arată pârga, | 
în următoarele trei / roadele cresc 
în următoarele trei / se pârguie 
rodul târziu, / iar la sfârşitul cununii anului 
mugurii rodii / plesnesc cu bucurie. 


8. De fazele lunii / atârnă ciclul florilor; 
la începutul lunilor / ramurile dau muguri“; 
la lună plină înfloresc / crescând în toate părțile, 
ca să se strângă din nou / la sfârşitul lunii. 
Cad atunci când luna se încheie, / ca să țâşnească iar când 
următoarea lună începe; 
luna este deci cheia / ce deschide şi închide mugurii lor. 


9. Cine a mai văzut / flori cu pântece însărcinate 

pe care fiece lună le face să intre în durerile facerii / ca apoi 
dintr-o dată să nască? 

Pe măsură ce luna creşte / florile oglindesc creşterea ei; 

la lună plină ele ating maturitatea / înflorind, 

după care, pe măsură ce luna înaintează / şi îmbătrâneşte, 

îmbătrânesc şi ele, / numai spre a întineri din nou când luna 
următoare începe. 


10. Florile şi roadele fiecărei luni / au fiecare în parte 
comorile lor / înmulţite prin încrucişare; 
când două flori vecine, / fiecare având culoarea ei, 
se încrucişează / şi se fac una, 
ele aduc pe lume o culoare nouă. / Iar când poamele 
se încrucişează astfel 
ele dau naştere unui vlăstar nou şi frumos / cu frunziş deosebit. 


11. Ciclul de viață al pomilor din Rai / se aseamănă unui colier: 
când primele roade / sunt coapte şi culese, 


4 Cuvântul siriac poate însemna şi „pântece“, „cavitate“ (cf. Par. 10,9). 

sunt gata deja cele ce alcătuiesc / a doua şi a treia recoltă. 
Cine a mai văzut vreodată / poamele toamnei târzii 
atingând călcâiul / roadelor primăvăratice 

aşa cum Iacob a atins / călcâiul fratelui său? 


12. Acest sân plin de fructe / în toate fazele dezvoltării lor 
se aseamănă familiilor / perechilor căsătorite 
în care întâlnim bătrâni, / tineri şi adulți, 
copii deja născuţi / şi prunci nenăscuți încă; 
fructele ei îşi urmează unele altora / şi se arată 
ca şirul nesfârșit / al neamului nostru omenesc. 


13. Râul neamului omenesc / duce cu sine oameni 
de toate vârstele, 
bătrâni şi tineri, / copii şi prunci, 
hrăniți la sân / sau alții încă nenăsculți. 
Aşa este şi şirul neîntrerupt /al fructelor raiului: 
uneşte primele roade / cu poamele târzii de toamnă, 
valuri de fructe, / revărsări de flori. 


14. Binecuvântat păcătosul / care a găsit aici milă 
şi a fost socotit vrednic / să intre în împrejurimile Raiului“; 
chiar dacă rămâne afară, / el poate paşte aici prin har. 
Am cugetat şi din nou m-am spăimântat, / căci am cutezat 
să cred că s-ar putea afla / între Grădină şi Foc 
un loc unde să fie pedepsiți şi să dobândească iertare / cei ce 
au aflat milă. 


15. Slavă Celui drept / ce stăpâneşte prin harul Său! 
Cel Bun nu-şi pune niciodată / margini bunătăţii Sale; 
Chiar şi asupra ticăloşilor” / întinde milostivirea Sa. 
Norul Său acoperă / tot ce e al Său; 
el picură rouă peste focul pedepsei, / ca în mila Sa 
să-i facă şi pe cei aflaţi în amărăciune / să guste picăturile ei 
răcoritoare. 


5 Facere 25, 26. 

$ Cf mai sus Par. 1, 16 şi Par. 8. 

7 Cf. mai sus Par. 2, 4. Nu e vorba, pe cât se pare, decât de o îndulcire trecătoare 
şi de posibilitatea milostivirii, dar care-i exclude pe demoni. Cf Nis. 59, 8. 

| 1 


| Paradisul poate ri descris numai în termeni pământeşti, 
” dar e esenţial să nu uităm faptul că aceşti termeni sunt pur 
metaforici; a-i înțelege într-un sens literal înseamnă a răstălmă- 
ci marele pogorământ prin care Dumnezeu ne descoperă prin 
Scriptură câte ceva din frumuseţea şi minunile Raiului. Însă, 
deşi Raiul ține de un regim diferit al existenţei, în afara timpu- 
lui şi spaţiului, el serveşte totuşi ca sursă directă de bunăstare 
pentru viața de pe pământ, fapt pe care relatarea cărții Facerii îl 
exprimă prin intermediul imaginii izvorului ce țâşneşte din Rai 
şi se împarte pentru a forma cele patru mari râuri ale lumii. 
Nicăieri pe pământ mireasma Raiului n-a fost mai evidentă 
decât în foişorul cel de sus, unde Apostolii s-au adunat împreu- 
nă la Cincizecime pentru pogorârea Duhului Sfânt. 


1. Aerul Raiului / e izvorul desfătărilor 
din care a supt Adam / când era tânăr. 
| Răsuflarea lui L-a hrănit / în pruncia lui ca sânul unei mame. 
Era tânăr, mândru / şi plin de veselie | 
dar când a nesocotit porunca /a ajuns bătrân şi trist | 
purtându-şi bătrânețea / ca pe o povară nenorocită. 


Refren: Binecuvântat Cel Ce l-a înălţat pe Adam / şi l-a făcut 
să se întoarcă în Rai! 


2. Nici ger vătămător, / nici căldură arzătoare 
nu se află în acel loc / al binecuvântării şi desfătării. 
E limanul bucuriilor, / portul plăcerilor, 
| sălaşul luminii / şi al veseliei; 
adunare a harfelor / şi alăutelor, 
cu strigăte de „Osana“, / şi Biserica strigând şi cântând 
„Aliluia“. 


3. Împrejmuirea care-l înconjoară / e pacea care dă tuturor pace; 

zidul lui dinăuntru şi dinafară / sunt înțelegerea care le împacă 
pe toate; 

heruvimul care-l înconjoară / surâde pentru cei dinăuntru 

dar e amenințător pentru cei dinafară / şi care au fost 
alungați din el. 

Tot ce aţi auzit spunându-se / despre acest Rai 

curat şi sfânt / e lucru subțire şi duhovnicesc. 

4. Cei ce ascultă această descriere! / să nu o judece, 
căci astfel de cuvinte / scapă cu totul judecății; 
chiar dacă din pricina cuvintelor folosite / el [Raiul] poate 
părea pământesc, 
în ființa sa / este curat şi duhovnicesc. 
Chiar numele „duh“ / arată două feluri de ființe, 
şi duhul necurat n-are nimic în comun / cu cel care € sfânt?. 


5, Căci cel ce vorbeşte / nu se poate lipsi de cuvinte 
care numesc / lucruri văzute 
zugrăvind astfel pentru cei ce-l ascultă / o asemănare 
a celor ascunse. 
Căci dacă Însuşi Ziditorul / Grădinii, ca să se facă înţeles, 
a îmbrăcat măreţia Sa / în cuvinte pământeşti, 
cu atât mai mult Grădina Sa / poate fi zugrăvită 
prin asemănările noastre. 


6. Dacă cineva ia aminte / numai la asemănările folosite de Slava 

lui Dumnezeu 

el defaimă şi huleşte / aceste asemănări, 

în care Dumnezeu Însuşi / s-a îmbrăcat spre folosul său, 

şi e nerecunoscător față de Harul / care s-a pogorât 

până la treapta copilăriei lui; / şi chiar dacă nu are nimic 
în comun cu el, 

Harul s-a îmbrăcat în asemănarea lui / ca să-l aducă 
la asemănarea cu El. 


7. Mintea să nu-ți fie tulburată / doar de cuvinte, 
căci Raiul s-a îmbrăcat numai / în cuvintele lumii tale; 
nu din sărăcie / s-a îmbrăcat în chipurile lumii tale, 
ci fiindcă firea ta, prea slabă, / nu e în stare 
să atingă măreţia lui / şi frumuseţile sale sunt mult micşorate 
când sunt zugrăvite în culorile palide / cu care eşti obişnuit. 


8. Căci ochii slabi / nu se pot aţinti 
asupra vederii răpitoare / a frumuseţilor cereşti; 
el a îmbrăcat pomii săi / cu numele pomilor noştri, 


! Cf. I Corinteni 2, 14-16. 
2 Nu e vorba de Duhul Sfânt, rihă d-qadsă, ci de vântul Paradisului care împărtă- 
şeşte sfințenie, riihă mgaddastă. 

a dat smochinilor / numele smochinilor noştri; 

frunzele lui duhovniceşti / au luat chip trupesc, 

prefăcându-se astfel / încât veşmintele lor să se potrivească 
cu ale noastre. 


9. Mai multe şi mai slăvite / decât stelele 
pe cerul văzut / sunt florile acelui pământ, 
iar mireasma ce se revarsă din el / prin harul dumnezeiesc ŞI 
e ca un medic /trimis să vindece bolile 
unui ținut blestemat; / prin suflarea lui tămăduitoare N 
el vindecă boala / adusă aici de şarpe. | 


10. Suflarea care adie / dintr-un binecuvântat colţ al Raiului | 
îndulceşte / amărăciunea ținutului nostru, 
domoleşte blestemul / ce apasă asupra pământului nostru. 
Această Grădină / e suflarea de viață 
a acestei lumi bolnave; / văzând-o că piere în boală, 
acea suflare vesteşte că un leac mântuitor / a fost trimis 
să vindece moartea noastră. 


11. Ce nevoie era / ca din acel ţinut [al Raiului] 
un râu? să curgă / şi să se împartă, 
decât ca binecuvântarea lui / să se amestece prin apa 
care iese din el / să adape lumea, 
curățindu-i fântânile, / întinate de blestem, 
aşa cum acele „ape bolnave“ / au fost tămăduite prin sare. 


12. 'Tot aşa cu un alt izvors / plin de miresme 
care iese din Eden / şi străbate văzduhul 
ca o adiere folositoare, / trezeşte sufletul nostru; 
răsuflarea noastră e tămăduită / de această suflare 
vindecătoare a Raiului / iar izvoarele primesc binecuvântare 
de la fericitul izvor / ce țâşneşte de acolo. 


13. O mare căţuie / ce revarsă miresme, 
îmbibă văzduhul / cu un fum plăcut mirositor, 


3 Cf; Facere 2, 11. Despre fluvii s-a rostit mai sus în Par. 2, 8. Ele se revarsă spre 
pământ printr-un canal dar şi pierd treptat parfumul şi mireasma întinate de duho- 
rile pământului. 

+Cf IV Regi 2,21. 

5 Aluzie poate la Botez. 

împărtăşind tuturor celor din jur / o adiere folositoare. 
Cu cât mai mult încă / slăvitul Rai: 

chiar şi împrejmuirea lui ne-ajută / uşurând puţin 
blestemul pământului / prin revărsările miresmelor sale. 


14. Când fericiții Apostoli / erau adunaţi”, 
locul unde se aflau s-a cutremurat / şi, recunoscându-şi casa, 
mireasma Raiului” / şi-a picurat parfumurile, 
desfătând vestitorii / care urmau 
să povăţuiască şi să cheme / oaspeții la ospățul Său, 
aşteptând cu nerăbdare venirea lor, / căci este iubitor 
de oameni. 


15. Fă-mă prin harul Tău / vrednic de darul Raiului Tău, 
— vistierie de parfumuri / şi cămară cu miresme. 
Foamea mea se desfată / de suflarea miresmelor lui, 
căci parfumul său îi hrăneşte pe toți / în toată vremea, 
şi cine-l respiră / se veseleşte foarte şi uită de pâinea sa 
pământească. 
E masa Împărăției. / Binecuvântat Cel ce a gătit-o în Eden. 


12 


Adevărul poate fi întrebuințat şi într-un mod amăgitor: 
şarpele le-a făgăduit lui Adam şi Evei un lucru ce s-ar fi putut 
dovedi adevărat dacă aceştia ar fi rămaşi în ascultare faţă de 
porunca lui Dumnezeu. Îndrăznind însă să încalce porunca şi 
să răpească cu îndrăzneală ceea ce le fusese făgăduit, tot ceea 
ce au dobândit a fost o conştiinţă şi o cunoaştere a ceea ce 
au pierdut. Soarta lui Adam se aseamănă astfel celei a regelui 
Ozia care, încercând să ia asupra sa preoția, a pierdut şi îm- 
părăția. Satan a încercat aceeaşi tactică şi cu cel de-al Doilea 
Adam, Hristos, citându-l un psalm care cuprinde un adevăr, dar 
făcând-o cu intenție amăgitoare, De data aceasta însă, amăgito- 
rul este cel amăgit, pentru că Hristos respinge amăgirea acestu- 
ia. Pe de altă parte, rugându-L pe Hristos pentru un lucru, dar 


$ Fapte 2, LA. 
7 E posibil ca vechea traducere siriacă a Faptelor Apostolilor să fi conţinut şi o 
referință la mireasma simțită de Apostoli la Cincizecime, motiv întâlnit şi la alţi 
autori siriaci creştini timpurii. Ă 
% Luca 22, 30. 

1. 


fără amăgire, legiunea de demoni primeşte cererea ei, un prece- 
dent care-l îndeamnă pe Sfântul Efrem să-şi formuleze propria 
cerere. 

Întrebuințarea amăgitoare a Scripturii de către Satan e 
apoi pusă în contrast cu întrebuințarea binefăcătoare de către 
Hristos a unor acte care la suprafață par a fi negative sau 
distructive. Într-adevăr, de la bun început tot ceea ce face 
Dumnezeu are drept scop slava umanităţii, culmea creației Lui: 
creându-i pe Adam şi pe Eva cu voință liberă, Dumnezeu a 
dorit ca ei, folosindu-se bine de aceasta, să dobândească cunu- 
na nemuririi. Astfel a sădit Pomul Cunoştinţei împreună cu po- 
runca de a nu mânca din roada lui. Eşecul în întrebuințarea da- 
rului voinței libere îl reduce pe om la o stare inferioară celei de 
animal. 


O nedumerire mi-a venit / şi mi-a tulburat gândurile; 
am vrut să cercetez, / dar m-am temut să nu fiu necuviincios. 
Dar în clipa în care Dumnezeu / a simțit ce este 
în sufletul meu, 
a învăluit cu înțelepciunea Sa / întrebarea mea 
şi aşa m-am încredinţat / că în tot ceea ce mi-a spus 
a primit dorința mea / şi a cuprins-o pentru mine 
în cuvintele Sale. 


Refren: Lăudat fie harul Tău / care se milostiveşte de cei păcătoşi! 


2. 


Căci mi-a tâlcuit / despre şarpe, 

cum anume adevărul celor ascunse / a ajuns la acest amăgitor. 

L-a aflat auzindu-l, / dar şi-a închipuit că avea cunoştința!; 

glasul lui Dumnezeu a răsunat către Adam / atrăgându-i 
luarea-aminte la 

Pomul cunoştinței / binelui şi răului; 

înşelătorul a auzit acel glas / şi i-a priceput înțelesul. 


A înşelat pe grădinar / ca să culeagă înainte de vreme 

rodul ce-şi dă dulceața / numai la vreme potrivită, 

iar, cules în afara sorocului său, /îi amărăşte pe cel 
care-l culege. 

Printr-o viclenie şarpele / a dezvăluit [Evei] adevărul 

bineştiind că cei ce vor călca porunca / vor păţi pe dos, 

căci pentru cel ce pune mâna pe ea în păcat, / binecuvântarea 
se face blestem. 


! Facere 3, 4-5. 

4. Adu-ţi aminte de Ozia / cum a intrat în templu 
şi căutând să ia preoția / şi-a pierdut împărăția”. 
Vrând să se îmbogăţească, / Adam a suferit îndoită pagubă. 
Vezi aici în Templu Pomul, / în curăţie fructul, 
şi în lepră goliciunea, / căci din aceste două comori 
a ieşit pentru amândoi / surparea. 


5. Avraam s-a îndoit şi a întrebat: / „Cum voi şti? * 
A spus ce dorea / dar a aflat ce nu dorea. 
În puţine cuvinte Dumnezeu / l-a învăţat un lucru 
în locul altuia. 
Tot aşa şi Adam / în Grădină 
a pierdut ceea ce dorea / şi a găsit ceea ce l-a înfricoşat: 
Dumnezeu l-a făcut să cunoască / nenorocire în loc de slavă. 


6. Dara venit un alt Atlet“, / al doilea, de nebiruit, 
şi a îmbrăcat aceleaşi zale şi arme / în care Adam fusese biruit. 
Când vrăjmaşul a văzut / zalele şi armele biruitului Adam, 
s-a bucurat nebăgând de seamă / că era înşelat; 
Cel aflat înăuntru zalelor l-ar fi înfricoşat, / dar înfăţişarea Lui 
i-a dat curaj. 
Venit să biruie, / cel rău a fost biruit şi a dat înapoi. 


7. Vezi cum şi aici / cel rău a dezvăluit adevărul: 
a citat Scriptura / şi s-a dat pe sine ca venind din adevăr, 
s-a îmbrăcat într-un psalm: / nădăjduind să biruie citându-l. 
Dar Domnul nostru / n-a vrut să-l asculte, 
nu pentru că ce spunea / nu era adevărat, 
ci pentru că cel rău / se înarmase cu amăgirea. 


8. Vezi cum şi „legiunea“ [de demoni]“ / aflându-se în 
strâmtoare, l-a rugat 
pe Domnul, Care i-a îngăduit / să intre în turma [de porci] 
strâmtorată fiind, a cerut / fără viclenie 
şi în bunătatea Sa Domnul / i-a împlinit cererea. 


? 1] Cronici 26, 16-21. 
3 Facere 15, 8. 
1 Titlu aplicat lui Hristos încă în Faptele siriace ale lui Toma (secolul III); 
EA R. MURRAY, Symbols of Church and Kigdom, Cambridge, 1975, p. 198. 
Cf. Matei 4, 6 şi Psalm 90, 11. 
$ Marcu 5,9. 

Milostivirea Sa faţă de demoni / e o mustrare faţă de 
poporul acela”, 

arătând câtă strâmtorare suferă iubirea Sa / vrând să-i 
mântuiască pe oameni. 


9. Încredinţat de cuvintele / pe care le-am auzit, | 
am îngenuncheat şi, cu lacrimi, / am spus Domnului: | 
Fără lacrimi a primit „legiunea“ / împlinirea cererii ei, | 
îngăduie-mi să-ți cer / cu lacrimi: 

Dă-mi să intru în loc de acea turmă / în Grădină, 
ca să cânt în Rai / milostivirea Săditorului Său! 


i | 
10. Adam s-a atins de Pom / şi a trebuit să alerge la smochin; | 
îmbrăcându-se în frunzele lui, / s-a făcut asemenea lui: | 
Adam s-a umplut de frunze / asemenea unui pom. | 
Apoi a venit / la slăvitul Lemn? 
s-a îmbrăcat de la el în slavă, / a dobândit de Ia el strălucire, 
a auzit de la el adevărul: / că se va întoarce din nou în Eden”. 


11. Iov să vă descopere / neruşinarea lui Satan”, 
cum roagă pe Cel Drept / şi-i cere îngăduința 
să încerce mintea voastră / în cuptorul ispitelor; 
căci acest ticălos / spune aşa: 

„Argintul nu se va lămuri vreodată / fără foc. 
Minciuna se va da ruşinii / iar adevărul se va slăvi“. 


12. Scris este: /să nu te sfieşti de cel bogat 
nici să cauţi faţa / celui sărac la judecată!!; 
judecata să nu fie oarbă / în faţa dreptății 
ca adevărul să se arate / întru toate; 
dacă verdictul e iertare, / să lăudăm harul Său, 
dacă e pedeapsă, / să mărturisim dreptatea Lui. 


13. Domnul l-a mustrat pe demon / şi i-a închis gura'?; 
s-a supărat pe leproşi, / a blestemat pe cărturari!” 


7 Poporul evreu deosebit de neamurile păgâne. 
% Al Crucii. 

* Luca 23, 43. 

1 Jov1,9-11. 

1! Levitic 19, 15 şi 35. 

"2 Marcu 1, 25, 

1 Marcu 1, 43, Matei 23, 13. 

14. 


15. 


16. 


17. 


şi pe cei bogaţi, /a aruncat porcii în mare'$, 

a uscat / smochinul!S, 

"Toate acestea s-au făcut însă / spre folosul nostru, 

căci prin ele ne-a deschis /uşile dreptelor Sale socotințe. 


N-a ameninţat, / dar a mustrat spre mântuire, 

chiar dacă spunea „vai“, / El Însuşi nu era decât pace 

chiar dacă mustra pe demoni, / El Însuşi era cu desăvârşire 
liniştit; 

nu din mânie / a poruncit porcilor 

să se arunce în mare; / nici din ură s-a pornit 

cu blestem asupra smochinului, / căci este bun întru toate, 


Doi Pomi a aşezat / Domnul în Rai, 
Pomul Vieţii / şi cel al Înţelepciunii'$, 
o pereche de fântâni binecuvântate, / izvor al tuturor 
celor bune; 
prin această slăvită / pereche 
omul se poate face / asemănare a lui Dumnezeu, 
înzestrat cu viață nemuritoare / şi înțelepciune nerătăcitoare. 


Prin ştiinţa vădită / pe care i-a dat-o lui Adam 

şi prin care acesta a dat nume Evei / şi animalelor!”, 
Dumnezeu n-a dezvăluit / descoperirile lucrurilor ascunse; 
Căci în ce priveşte / acea cunoştinţă ascunsă, 

Începând de la stele în jos / Adam era în stare 

să cerceteze / tot ce este în lume. 


Căci Dumnezeu nu voia să-i dea cununa / fără osteneală: 

două cununi a aşezat pentru Adam / ca răsplată pentru luptă, 

doi Pomi urmau să încununeze / biruința sa. 

Dacă ar fi biruit / şi numai pentru o clipă, 

ar fi mâncat dintr-unul şi ar fi fost viu, / ar fi mâncat din 
celălalt şi ar fi dobândit cunoștință; 

ar fi avut o viață nevătămată / şi o înțelepciune neclintită. 


4 Luca 6, 24; Matei 8, 32. 
15 Matei 21, 19. 

15 Facere 2,9. 

17 Facere 2, 20; 3, 20. 

18. Cel Drept n-a voit / să-i dea lui Adam cununa pe degeaba, 
chiar dacă-i îngăduise / să se desfete de Rai fără osteneală; 
căci ştia că dacă voia / Adam putea câştiga cununa. 

Cel Drept dorea fierbinte / să-l înalțe, 

căci, deşi ceata făpturilor cereşti / e mare prin har, 

cununa pentru buna întrebuințare a libertăţii / nu e nicidecum 
mai mică. 


19. În dreptatea Sa, EL a dat / mângâieri prisositoare animalelor: 
ele nu simt nici ruşine pentru adulter, / nici vină pentru furt; 
fără a se ruşina / urmăresc orice plăcere pe care o întâlnesc, 
căci sunt mai presus / de grijă şi ruşine; 
împlinirea poftelor / e de-ajuns pentru plăcerea lor; 
fiindcă nu cunosc înviere, / nu cunosc nici mustrare. 


20. Nebunul care nu vrea / să-şi dea seama de vrednicia lui 
se mulţumeşte să fie ca un animal / mai degrabă decât om, 
ca să-şi poată împlini poftele / fără frica de judecată. 
Dar dacă animalele ar fi primit / chiar şi numai un grăunte 
de dreaptă socotință, / de mult dobitoacele s-ar fi jelit 
tânguindu-se / pentru că nu sunt oameni. 


13 


Continuând tema din punctul în care se încheiase imnul 
anterior, Sfântul Efrem compară pe Adam cel căzut cu împăra- 
tul Nabucodonosor, a cărui revoltă împotriva lui Dumnezeu 
(Daniel 4) a dus la transformarea sa într-un animal sălbatic. 
Faptul că Dumnezeu l-a readus pe tron de îndată ce s-a căit ne 
dă nădejde şi ne încurajează şi pe noi în căință, ca şi noi să ne 
întoarcem în Împărăția din care a fost izgonit Adam/umanita- 
tea. Dar în vreme ce Nabucodonosor s-a scârbit de locul sur- 
ghiunului său, noi ne-am cufundat în păcat până într-acolo 
încât simțim plăcere în exilul nostru, de aceea trebuie să fim iz- 
băviți de el împotriva voii noastre pervertite. Ne mustră exem- 
plele lui Samson, lona şi Iosif, care cu toţii s-au bucurat la 
izbăvirea lor, în timp ce noi ne tânguim şi jelim atunci când 
cineva dintre noi trece din viața aceasta în viaţa viitoare. 


1. Voi vorbi ce e de folos, / voi învăţa ce se poate asculta, 
voi căuta ce poate fi atins / nesocotind orice cercetare prea 
îndrăzneață; 

Fie să cer doar ce e de folos pentru mine / şi să grăiesc ce-i 
este bineplăcut Ţie, 

atât ce e de folos, / cât şi ce e necesar. 

Fie să primesc ce spune harul / şi să dau mulțumirea cuvenită; 

ca prin harul Tău / jertfa mea să urce bineplăcută înaintea Ta! 


Refren: Prin harul Tău fă-mă vrednic / de Grădina desfătărilor! 


2. La început Dumnezeu a zidit făptura / izvor de desfătări; 
casa zidită de EI / hrăneşte pe cei ce viețuiesc în ea 
căci făpturi fără număr / atârnă de darul Său; 
de la o singură masă / dă El 
în fiece zi oricărei făpturi / toate după cuvenită măsură. 
Dă-ne să recunoaştem / harul Tău, Bunule! 


3. O Grădină a Slavei, / cămară de nuntă curată 

i-a dat regelui! / plămădit din țărână, 

sfințindu-l şi deosebindu-l / de sălaşul fiarelor sălbatice; 

căci slăvit era Adam / întru toate: 

prin locul unde viețuia şi în ce mânca, / în strălucirea 
şi stăpânirea sa. 

Binecuvântat Cel ce l-a înălțat mai presus de toate / ca să 
mulțumească Stăpânului a toate! 


4. Regele Babilonului? s-a asemănat / lui Adam, regele lumii. 

Amândoi s-au ridicat împotriva singurului Domn / şi amândoi 
au fost doborâţi 

şi EL i-a surghiunit / alungându-i afară. 

Cine nu va plânge / văzând că aceşti regi născuți liberi 

au ales sclavia / şi robia. 

Binecuvântat Cel ce ne-a slobozit pe noi / ca şi chipul Său 
să nu mai stea în robie! 


5. David a vărsat lacrimi pentru Adam” / văzând cum a căzut 
din sălaşul împărătesc / în vizuina fiarelor sălbatice. 
Pentru că s-a lăsat amăgit de un animal, / a ajuns asemenea 
animalelor: 


! Adică lui Adam, C/ mai sus Par. 3, 14, nota 8. 
2 Nabucodonosor, Cf. Daniel 4. 
3 Psalm 48, 13. 

în urma blestemului / a mâncat împreună cu ele“ | 

iarbă şi rădăcini / şi a murit asemenea lor. 

Binecuvântat Cel care l-a deosebit / din nou de fiarele 
sălbatice! 


6. În regele acela / Dumnezeu a arătat un chip al lui Adam: 

pentru că împărăția lui L-a supărat pe Dumnezeu, / Dumnezeu 
l-a dezbrăcat de acea împărăție. 

Cel Drept S-a mâniat şi l-a alungat / în ţinutul fiarelor 
sălbatice; 

acolo a locuit împreună cu ele / în pustie, 

şi numai când s-a căit, s-a întors / la sălaşul şi împărăţia dintâi. 

Binecuvântat Cel ce ne-a învăţat căința / ca să ne întoarcem 
iarăşi în Rai! 


7. Şi pentru că nu era uşor pentru noi / să vedem starea 

noastră căzută — 

cum şi de unde am căzut / din capul locului — 

a închipuit toate acestea / în regele acela, 

arătând în căderea lui / căderea noastră 

şi în întoarcerea lui prin căință / întoarcerea noastră. 

Slavă Celui ce a zugrăvit / această asemănare pentru cel ce 
se căieşte! 


8. Deşi nu-i plăcea / sălaşul fiarelor sălbatice, 
a fost nevoie / ca regele să rămână acolo, 
dar, în ciuda nebuniei şi rătăcirii sale, / el şi-a adus aminte 
că era om 
şi s-a rugat să fie întors înapoi / la sălaşul său dintâi. 
Şi când Cel Bun l-a întors, /a dat mulțumire milostivirii Sale. 
Binecuvântat Cel care în el / ne-a dat pildă de întoarcere! 


9. Vedeţi cât de mare e ruşinea noastră / când o asemănăm 
cu a lui: 
însăşi întemnițarea noastră în întuneric / s-a făcut pentru noi 
izvor de plăcere; 
suntem mândri / de pământul blestemat”; 
şi cât de mult iubim / întemnițarea noastră într-o groapă! 


* Daniel 4, 28 sa. 
5 Facere 3, 17. 

Ca egiptenii / ne înecăm în mare“. 
Binecuvântat Cel ce s-a milostivit de noi / ca să nu fim lăsaţi 
în starea noastră! 


10. În dragostea Sa, Cel Bun /a vrut să ne pedepsească pentru 

fărădelegi, 

şi aşa a trebuit să lăsăm Raiul / cu cămara de nuntă a Slavei; 

ne-a făcut să locuim împreună cu animalele, / ceea ce ne-a 
adus mâhnire, 

ca să vedem cât de mică / a ajuns vrednicia noastră 

şi aşa să-L rugăm şi să-L implorăm / să ne întoarcă înapoi 
la moştenirea noastră. 

Slavă Celui ce a slobozit / aceşti prizonieri ce nu voiau 
să fie liberi”! 


11. Atât la minte, cât şi la înțelegere / regele Babilonului era 

asemenea unui copil, 

dar prin Domnul, fraţilor, / înțelegerea voastră e desăvârşită. 

Regele s-a întors la Babilont; / dar atât el, cât şi cetatea 
au pierit. 

Voi, fraţii mei, / căutaţi Cetatea voastră”, 

ca atât voi, cât şi eu / să dăinuim în veac. 

Fericiţi cei ce trăiesc în ea / căci Cetatea n-are gropar! 


12. Satan, tiranul, a amăgit pe Samson / cu o femeie”, 

acelaşi tiran l-a amăgit pe Adam / cu o femeie. 

Samson a trebuit să învârtă moara!!, / Adam a trebuit 
să lucreze în osteneli pământul; 

Samson s-a rugat / să fie izbăvit, 

noi însă ne rugăm / să îmbătrânim în ticăloşia noastră. 

Binecuvântat Cel care l-a izbăvit pe Samson / slobozindu-l 
de învârtitul morii! 


$ Ieşire 14, 28. 

7 Cf Isaia6l,l. 

* Daniel 4, 36. 

? Evrei 11, 16; af. mai jos Par. 14,7. 
19 Judecători 16. 

"1 Judecători 16,21. 

13. 


14. 


15. 


16. 


EI este chip al morţii / Arhiereului [Hristos]: 
căci moartea lui a întors înapoi / robii în cetăţile lor!?, 
iar moartea Arhiereului / ne-a întors înapoi la moştenirea 

noastră. 
Unii altora să ne dăm de ştire cu veselie / această veste bună: | 
uşa s-a deschis din nou / şi fericit cel ce intră prin ea degrabă. 
Binecuvântat Cel care nu ne-a făcut / surghiuniți fără 

întoarcere! 


Iona ştia unde / l-a alungat Cel Drept!5; 

s-a rugat şi a fost adus înapoi pe uscat. / În el vom fi judecaţi, 
fraţilor, 

căci nici nu ne dăm seama / că am fost aruncați afară. 

Iona a ieşit [din chit] şi a mulțumit, / n-a fost nerecunoscător, 

iar noi murmurăm şi ne plângem / când suntem izbăviți 
de jugul nostru. 

Tu, Doamne, însă, îndură-Te de noi, / care ne plângem când 
suntem izbăviţi! 


Cu toată cinstea care i se dădea, / Iosif nu simţea nici o plăcere 

în a rămâne în închisoare'*; / şi pilda sa ne mustră pe noi, 
fraţilor, 

căci cu cât suntem mai robiţi, / cu atât suntem mai fericiți. 

A fost slobozit şi reaşezat în cinste / ca să ne înveţe 

cum în Împărăție și cei adormiți / vor ajunge la statura lor 
deplină: 

despărțiți de noi pentru o vreme / ajung acum la Domnul. 


Ziua despărțirii / care pentru noi pare că taie toată nădejdea 

înzeceşte doar nădejdea lor. / Întoarcerea înapoi în cetatea lor 

e jale pentru cei de jos, / dar bucurie pentru cei de sus; 

lumea de jos se întristează / de pierderea glasurilor lor, 

dar lumea de sus se bucură / că glasurile lor se alătură 
glasurilor serafimilor. 

Binecuvântat cel care se plânge pe sine însuşi, / iar nu pe cei 
ce au adormit! 


"2 Judecători 16, 23-31. 
13 Iona 2,2 sq. 
14 Facere 41,14. 

14 


Sfântul Efrem continuă atât acrostihul alfabetic, cât şi te- 
ma imnului anterior: în eşecul nostru de a ne recunoaşte starea 
captivă pe pământ, ne asemănăm sclavului evreu care prefera 
în continuare sclavia libertăţii la care era îndrituit după şapte 
ani de slujire. Dragostea noastră rătăcită pentru starea noastră 
de acum e mustrată de exemplele a numeroşi sfinți din Vechiul 
Testament: toate ne îndeamnă să ne căutăm adevărata patrie în 
Eden. Lipsite de logică sunt îndeosebi lamentaţiile noastre cu 
privire la moartea copiilor care acum pasc în Rai, umanitatea e 
ca un pom ale cărui roade sunt culese zilnic. Şi mai remarcabil 
decât toate este faptul că rodul necopt — cei care mor tineri — e 
încă şi mai dulce decât cel copt — cei care mor în vârstă. 


1. În felurite chipuri şi în fiece zi / suntem siliți 
să învăţăm din experiență / să nu ne ţinem robiți aici 
pe pământ, 
dar cu toate acestea, / mintea noastră rămâne aici jos. 
Fericit cel care şi-a dat seama / cât de folositor este 
să strângem provizii! / pentru a ieşi în întâmpinarea Domnului. 
Fericit cel a cărui neguțătorie / e bine-plăcută Domnului! 


Refren: Dă-ne harul să întâmpinăm Împărăţia Ta / cu strigăte 
„Osana!“ 


2, Cât de mult ne asemănăm / robului care nu şi-ar primi 
slobozenia / în anul a şaptelea [sabatic] 
şi i se străpunge urechea / ca să ajungă rob pentru totdeauna?. 
La moartea lor / primesc slobozenie 
cei osteniți şi îngropaţi de voi, / cei curați al căror sicriu 
l-aţi dus la groapă. 
Rugaţi-vă să vă învredniciți / să vă primiți prietenii! 


3. Ieremia a fost azvârlit într-un puț” / ce s-a dovedit folositor, 
dar, deşi răsplata sa era mare, / n-a ținut să rămână în el. 
Dar noi, a căror viață pe pământ / e amestecată cu tot felul 

de rele, 


1 De fapte bune. 
2 Ieşire 1,2. $. 
3 Ieremia 37, 15-16; 38, 6. 

ne rugăm să ni se mai îngăduie / să rămânem aici, 

căci nu simţim / cum ne înăbuşim. 

Dă-ne, Doamne, să ne dăm seama / de locul ce ne ține 
prizonieri în el! 


4. Să învăţăm de la Daniel“ / care s-a rugat 
să urce din Babilon / în pământul făgăduinței; 
Babilonul e asemănarea acestui pământ / plin de blesteme 
Dumnezeu ne-a dat această închipuire [tip] / ca şi noi 
să ne rugăm să ne întoarcem înapoi / în sălaşul nostru 
din Eden. 
Binecuvântat Cel Care prin har / ne duce la ţinta noastră! 


5. Noe însuşi în chip tainic / s-a rugat aşteptând 
să fie slobozit / din Arcă şi să iasă afară din eas, 
măcar că în ea nu era nimic / care să-l vatăme cu ceva. 
Cu atât mai mult vom trebui / să întoarcem spatele 
acestui sălaş, / acestui liman al nefericirii. 
Binecuvântat cel care şi-a cârmit / barca drept spre Rai! 


6. Moise în Egipt / era ținut la mare cinste, 
fiica lui Faraon numindu-l fiul eis; / dar, neprimind aceasta, 
a ales să fie păstor” / ducând viață aspră. 
Cu cât mai mult trebuie / să ne bucurăm când plecăm 
din acest loc al robiei / aflându-ne slobozenia. 
Fericit cel care-şi găseşte / slobozenia în Rai. 


7. Iacob şi-a mânat turmele / ducându-le până la casa tatălui săuf, 
făcându-se chip pentru cei cu dreaptă socotință; / pildă pentru 
cei cu minte 
e întoarcerea sa acasă: / să ne întoarcem şi noi la casa 
tatălui nostru”, 
să nu ne lăsăm robiţi, / fraţilor, de pofta 


1 Daniel 9, 15-19. 

5 Facere 8, 6-12. 

$ Jeşire 2, 10; Evrei 11,24. 
7 Ieşire 3, |. 

3 Facere 31, 17. 

? Cf Luca 15,20. 

10. 


Ul. 


12. 


acestui pământ trecător, / căci cetatea voastră adevărată 
e în Eden”. 


Fericit cel care îi va vedea / pe cei iubiţi ai săi în mijlocul lui! 


toate cununile slăvite, / toate cinurile înalte foarte, 

fericire fără osteneală, / desfătare fără teamă, 

praznic de nuntă / în vecii vecilor. 

Faţă de toate acestea / sălaşul meu este chin înaintea 
ochilor mei. 

Fericit cel care spune: / Doamne, izbăveşte-mă de aici! 


. Glasurile celor de sus, / cântarea celor duhovniceşti, 


strigătul serafimilor, / aripile heruvimilor, 

n-au asemănare pe pământ / în cântul lor. 

Desfătarea lor / e în lauda pe care o aduc, 

fiecare hrănit fiind / de chitara sa. 

Fă-ne vrednici să ne desfătăm împreună cu ei / strigând: 
Osana! 


Să ridicăm pentru o clipă / vălul de pe ochi 

şi să privim acest loc. / Ne vom căi de întârzierea 

cu care zăbovim în această lume, / liman al datoriilor, 

în care neguţătorii suferă / pagube în fiece zi, 

în care navele se scufundă / şi încărcătura lor este jefuită. 
Fericiţi copiii care au trecut prin ea / fără osteneală! 


Ei pasc în Rai / ca nişte oiţe fără frică, 

iar Satan se tânguie / că nu le-a putut însemna; 
cade şi plăcerea / care n-a reuşit să le prihănească 
iar fecioria se bucură / domnind 

în aceste temple preacurate / şi nepătate. 

Fericit cel socotit vrednic / să vină la întâlnirea lor! 


Frumuseţea lor nu păleşte niciodată / strălucirea lor 
nu se stinge; 
părinţii lor îşi vor plânge / murmurele nesocotite 


1 Cf Filipeni 3, 20, Evrei 11, 16. 


„ Acolo toate roadele sunt sfinte, / toate veşmintele luminoase, 

şi, odată ajunşi acolo, vor lăuda / pe Cel pe Care aici 
L-au ocărât. 

Vor da mulțumită / Celui a Cărui blândeţe 

îndură tânguirile noastre jalnice, / şi ruperea veşmintelor 
noastre. 

Fericit Cel Care, măcar că-L supărăm, / a înălțat pe cei iubiţi 
ai noştri! 


13. Slavă Grădinarului'! / Care poartă de grijă de pomul 

neamului omenesc, 

în fiece zi el culege / roade ca să le aducă ofrandă, 

roade de toate mărimile / şi felurile, 

şi, minune, / fructele necoapte 

sunt mai dulci / decât cele coapte. 

Fericit Cel Care a adus Tatălui Său / cunună alcătuită 
din copii! 


14. Acolo remuşcările / îi vor cuprinde pe mulți 

care au fost încercați, dar n-au stăruit, / care au fost pedepsiţi 
şi n-au îndurat. 

Cel Bun a ales oricum / doar pedepse mici şi trecătoare 

ca să le şteargă zapisul datoriilor'?, / dar ei n-au vrut nimic 
din acestea. 

Pe bună dreptate le pare rău acum / de harul pe care 
nu l-au băgat în seamă. 

Slăvit să fii de toate, / căci eşti cu totul Bun pentru toate! 


15. Fie ca harul tău să mă întoarcă înapoi / pe mine, cel robit. 
Strămoşii mei au fost duşi în robie / din Grădina Edenului 
în acest pământ plin de spini / prin sfatul satanei. 

EI m-a înşelat / ca să îndrăgesc 

acest pământ blestemat, / acest loc de pedeapsă. 

Fericit Cel care ne-a întors din robie / şi a omorât pe cel ce 
ne-a dus în ea! 


"! Titlu favorit la Efrem, cf MURRAY, Symbols, p. 195-197. 
1! Coloseni 2, 14. 

15 


Raiul poate fi comparat cu vântul: deşi nu poate fi văzut, 
acesta poate fi totuşi simţit. Pomul Cunoştinţei — conştiinţa 
adevărului şi a realităţii spirituale — e poarta Raiului prin care 
poate intra mintea. Dar de Pomul Cunoştinţei trebuie să ne 
apropiem cu mintea trează şi în ascultare de Dumnezeu, altfel 
el ne va duce la pierire, aşa cum ne arată atât exemplul lui 
Adam, cât şi al lui Ozia. Mai mult, odată rătăcit prin mâncarea 
în neascultare din rodul pomului, omul continuă să învinuiască 
pentru consecinţele actului său rodul, mai degrabă decât lăco- 
mia sa. Atât de puternică a fost otrava şarpelui, încât Satan a 
fost în stare să abată (joc de cuvinte în siriacă de la verbul sta) 
întreaga umanitate, încât acum trebuie să ascultăm poveţele 
unui animal, după cum arată măgăriţa ale cărei puține cuvinte 
către Balaam i-au salvat stăpânul de la pierire. 


1. Fraţii mei, priviţi vântul: / deşi suflarea lui e năvalnică, 
n-are culori prin care să se facă văzut, / căci, deşi se arată, 
rămâne ascuns 
fără chip / sau plămadă văzută 
atunci când suflă, / e ascuns şi totuşi arătat. 
Tot aşa şi sălaşul Raiului: / şi el e ascuns şi arătat: 
existența lui poate fi simțită, / fiinţa lui nu. 


Refren: Binecuvântat Cel Ce a venit / şi a chemat cele două lumi 
în Raiul Său! 


2. Căci pomul numit / Pomul Cunoştinţei 
închipuieşte / poarta Raiului. 
Prin poarta cunoştinței / se intră în el. 
EI este după asemănarea / slăvitului Ziditor, 
în al Cărui sălaş ascuns / tot cel ce are minte 
se poate apropia prin poarta cunoştinței / de ascunzimea Sa. 


3. Priveşte această cunoştinţă — / poarta spre toate cele ce sunt: 
prin ea mintea / poate pătrunde oriunde; 
măcar că atunci când / rătăcirea îi stă în cale, 
se izbeşte de ea ca de un zid / şi se opreşte. 
Dar prin această poartă a cunoștinței / mintea intră, 
scrutează toate comorile / şi scoate de aici tot felul de bogății. 

4. Când oştirea / l-a înconjurat pe Elisei, 
un glas a fost cheia / care a deschis ochii păstorului!. 
Când ochii ucenicilor / erau închişi încă, 
Pâinea a fost cheia / prin care li s-au deschis ochii? 
şi au cunoscut pe Cel Atotputernic: / ochii întunecați au văzut 
vedenie de bucurie / şi s-au umplut dintr-o dată de fericire. 


5. Asemenea şi Lemnul / care e Pomul Cunoştinţei 
poate alunga cu rodul său / norul neştiinței, 
ca ochii să poată cunoaşte / frumuseţea 
Cortului / ascuns înăuntru. 
Dar pentru neamul lui Adam, / care a mâncat în păcat, 
vedenia de bucurie pentru inimă / s-a prefăcut în chin. 


6. Mintea se aseamănă / unui vistiernic 
ce poartă pe umărul său? / cheile învățăturii; 
ea făureşte o cheie / pentru fiece uşă încuiată 
deschizând cu uşurinţă / chiar și cele mai grele lucruri; 
iscusită în cele arătate / şi învățată în cele ascunse, 
face să crească sufletele / şi îmbogăţeşte făptura. 


7. Pietrele scumpe ale efodului / pe care-l purta arhiereul 
se numeau / „luminos“ şi „desăvârşit“, 
„cunoştinţă“ / şi , adevăr“. 
Arhiereul era înveşmântat în cunoştinţă / prin care putea auzi 
glasul ce venea până la el / din Sfânta Sfintelor, 
căci îi vorbea / dintre heruvimi. 


8. Cu această cunoştinţă / ascunsă în efod 
arhiereul intra în Sfânta, / chipul [tipul] Raiului, 
| şi gusta din Pom / prin simbolul descoperirii ce i se făcea. 

Dar cel care intra / fără îngăduință murea, 

făcându-se chip [tip] al lui Adam care a murit / pentru că a luat 
fructul înainte de vreme. 

Arhiereul se îmbrăca în sfințenie, / dar Adam a fost dezbrăcat 
de slavă. 


1 IV Regi 6, 17. 

? Luca 24, 31. 

3 Cf, Isaia 22, 22. 

4 Acestea sunt faimoasele Urim şi Tumim de pe pieptarul arhiereului. În redarea 
acestor termeni, Efrem urmează Peshitta. 

5 Ieşire 28, 30; Levitic 8, 8. 

10. 


ul. 


12. 


13. 


.. Mintea nu poate scruta / înăuntrul acelor pomi 


fără acel fruct; / nici arhiereul nu poate scruta 
comoara descoperirilor / fără efod. 
Doi oameni a amăgit şi a înşelat cel rău / cu linguşelile sale, 
făgăduindu-i adică lui Adam că se va face dumnezeu / iar lui 
Ozia că va fi preot, 
pe unul l-a dezbrăcat de slavă / iar pe altul l-a îmbrăcat 
în lepră. 


Cel Preaînalt i-a dat lui Adam / plăcerile Raiului, 

iar lui Ozia / plăcerile împărăției. 

Unuia i-a oprit fructul, / iar celuilalt cățuia. 

Amândoi însă au năzuit / la ceva ce nu li s-a dat: 

căţuia parfumată / a făcut împuţit numele lui Ozia 

iar fructul înmiresmat / a făcut scârbavnic numele lui Adam. 


E uşor să vedem / cum neamul omenesc 

a ajuns să urască făptura, / căci făcându-se urâţi oamenii înşişi, 
au socotit-o şi pe ea urâtă; 

jertfind carnea, / întinând căsătoria, au desființat-o 

şi prin idolii lor / au făcut urât aurul. 

Ajungând urât / prin acel fruct mândru, 

Adam a ajuns să-l urască / socotindu-l vătămător. 


E vădit că acea cățuie / din sanctuarul cel dinăuntru e bună, 

dar Pomul Raiului / a ajuns să fie socotit otrăvitor. 

Dacă acea cățuie e slăvită, / fructul e încă şi mai mult. 

Prin cățuia curată şi slăvită / cel rău 

a acoperit cu lepră măreția împărătească, / la fel şi în Rai 

cel viclean a omorât / prin fructul foarte bun pe cei doi copii 
neştiutori. 


Un chip al şarpelui / care a vorbit pentru o vreme 

Dumnezeu a arătat / în vorbirea măgăriţei”, 

şi care a vorbit pentru o vreme / spre a mustra pe îndrăzneţul 
Balaam. 

Tot aşa a vorbit şi şarpele / pentru a pune la încercare 


$ II Cronici 26, 16-21; ef: mai sus Par. 3, 14 şi 12, 4. 
? Numeri 22,28. 

14. 


15. 


16. 


17. 


urechile lui Adam şi ale Evei: / au auzit două glasuri, 
iar la auzul glasului celui amar / au socotit mincinos glasul 
Celui Dulce. 


Şarpele a slujit drept veşmânt / pe care l-a îmbrăcat cel rău; 

văzând nevinovăția lor, / s-a umplut de viclenie, 

a gătit cursă vicleană / pentru auzul celor doi copii neştiutori. 

Şi în simplitatea lor / ei au ascultat degrabă cuvintele 

celui ce-și arăta pe faţă grija, / dar înăuntru îşi ascundea 
viclenia. 

Chipul lui în alte vremi / ţi-l învaţă Iscarioteanul. 


Cât de tare e veninul celui / ce a tulburat o lume. 

Cine poate zăgăzui / marea celui amar? 

Fiecare are în el picăturile ei / ce ne pot vătăma. 

Iuda a fost vistierul / veninului său, 

şi dacă chipul lui Satana e nevăzut, / în Iuda el este văzut 
întru totul. 

Lungă e povestea lui Satan, / Iscariotul însă o rezumă. 


Să ruşineze dar măgărița şarpele / cu puţinele ei cuvinte, 

căci ea a grăit adevărul, / dar de la şarpe n-au ieşit decât 
minciuni; 

s-a abătut ea însăşi din drum / ca să abată din drum pe Balaam 
cel lăcomit?. 

Şarpele ne-a abătut şi el din drum" / spre pierzania noastră 

a făcut să şerpuiască gândurile noastre, / iar Dumnezeu a făcut 
să şerpuiască şi căile lui; 

mersul lui ne arată / cât de şerpuitor a făcut drumul nostru. 


Toate acestea şi altele asemenea / pe care le-am citit în Carte 
m-au ajutat să-mi închipui / icoana acelei Grădini a Vieţii. 
Fericit cel vrednic / să ajungă la desfătările ei. 

Fie ca Cel Milostiv / să mă aducă la roadele ei, 

gustarea lor să-mi dea viaţă / mireasma lor să mă izbăvească, 
strălucirea lor să mă atingă / şi roua lor să mă scalde! 


* loan 12,6. 

* Numeri 22, 23. 

19 Joc de cuvinte în siriacă unde „Satan“ e derivat popular de la stă, „a întoarce 
înlături“. 

APENDICE 


Privire. critică 
asupra operei efremiene' 


Anticii au mers până acolo încât i-au atribuit Sfântului Efrem 
trei milioane de versuri, număr fantastic, socotit a concretiza o fe- 
cunditate literară pe care o ilustrează şi apoftegma viei cu ciorchini 
inepuizabili pe care ar fi visat-o de copil că-i ies din gură, Unora 
din scrierile sale nu le cunoaştem decât titlul, ca de pildă tratatul 
siriac despre înțeleapta prostituată din Edessa menţionat de 
Sozomen. Sărăcirea progresivă a moştenirii efremiene se datorează 
înainte de toate faptului că exegeza şi polemica marelui Dascăl 
siriac au fost rapid depăşite de evoluţiile teologiei. În unele cazuri 
însă, traducerile antice, mai cu seamă cea armeană, au păstrat în 
chip fericit scrieri dispărute în original. 

Efrem, care nu primise o formaţie elenică şi nu ştia limba 
greacă, n-a scris decât în limba siriacă. Nu ştim sub ce formă şi-a 
editat lucrările, cele mai vechi manuscrise conservate nefiind ante- 
rioare începutului secolului VI. Unele indicii sugerează că şi-a pre- 
lucrat ocazional poemele (4zym. 1, 2; Eccl. 49, 2). Comentariile 
sale biblice au fost fără îndoială adaptate încă din secolul V în fun- 
cţie de nevoile şcolii, cum atestă divergenţele între recenziunile 
cunoscute. Colecţiile liturgice de imne ce ne-au parvenit poartă şi 
ele urmele fărâmițărilor şi dislocărilor pe teme sau pe melodii. 

Genul florilegiului dogmatic sau ascetic a contribuit şi el la 
dispariția anumitor opere ale Sfântului Efrem. Colecţia de extrase 
hristologice din Părinţi, pe care o utiliza spre anul 482 Filoxen din 
Mabbug, cuprindea deja 104 citate efremiene, cele mai multe pro- 


” ANDRE DE HALLEUX, „S. Ephrem le Syrien“, Revue theologique de Louvain 14 
(1983), p. 333-343, 

venind din scrieri astăzi pierdute sau neindentificate. Polemicile 
confesionale între Bisericile siriace aveau să faciliteze de altfel în 
acest domeniu intruziunea unor alterări doctrinare în scrierile dog- 
matice ale lui Efrem. Putem constata aceasta comparând, între al- 
tele, aceleaşi citate efremiene la monofizitul Iacob din Edessa şi la 
difizitul loan Maron. 

Doar câteva piese minore din opera sa siriacă fuseseră tra- . 
duse până în secolele XVI-XVII, când celebrul erudit maronit 
J. S. Assemani, pe atunci scriptor oriental la Biblioteca Vaticană, a 
revelat în 1719 existența ansamblului operelor siriace, ale căror 
manuscrise fuseseră achiziționate cu puțin înainte de papa Clement 
XI. La îndemnul lui Assemani, aceste opere vor fi ulterior publi- 
cate la Roma în trei monumentale volume in-folio datate 1737, 
1740 şi 1743, de către un prieten al acestuia, iezuitul maronit Petru 
Mobarak ( 1742), înlocuit după moartea sa de un alt Assemani, 
nepot al mentorului întregii opere. 

Un siriacist englez de la începutul acestui secol, F. C. Burkitt, 
a caracterizat ediția romană a „Efremului siriac“ drept „cea mai 
confuză şi mai inducătoare în eroare operă publicată vreodată“. 
Trebuie recunoscut, într-adevăr, că textul a fost adeseori normalizat 
tacit şi că traducerea latină e de fapt o parafrază. Dar aceste defecte 
erau cele ale unei epoci mai puțin exigente decât a noastră. Iar gi- 
gantica muncă de pionierat a savanților maroniți a avut în orice caz 
inestimabilul merit de a iniția Occidentul în partea cea mai autenti- 
că a scrierilor efremiene. 

cepând din cea de-a doua jumătate a secolului XIX, cunoaș- 
terea operelor siriace urma să fie progresiv completată prin ediția 
unor noi manuscrise siriace achiziționate de British Museum. 
Textele principale au fost publicate de J. J. Overbeck (1865), 
G. Bickell (1866), P. Zingerle (1868), G. Măsinger (1869), de lou- 
vanistul T. J. Lamy (1882, 1886, 1889 şi 1902), de patriarhul sirian 
1. E. Rahmani (1906) şi C. W. Mitchell (1912, 1921). Dar multe 
din aceste ediții nu satisfăceau în întregime exigenţele criticii con- 
temporane. 

Între anii 1955 şi 1979, Dom Edmund Beck, monah la abația 
benedictină Metten, a reeditat critic în 38 de volume din seria 
„(Corpus Scriptorum Christianorum. Orientalium“, practic întreaga 
operă poetică siriacă a lui Efrem, inclusiv piesele îndoielnice şi 
apocrife. Burkitt fusese primul care elaborase criterii de autentici- 
tate întemeiate pe vârsta manuscriselor şi natura citatelor biblice. 
Beck a rafinat aceste criterii, completându-le cu alte indicii, unele 

pur formale, ca metrica sau acrostihul, altele de stil sau de fond. 
Mânuirea acestora din urmă se va dovedi însă delicată, fiindcă 
atunci e vorba de a face o distincție între fizionomia autenticului 
Efrem, despre care trebuie să ne facem în prealabil o convingere 
intimă, şi între teme şi trăsături efremiene secundare şi superficiale, 
uneori extrem de iscusit imitate de plagiatori. 


Polemica şi exegeza în proză 


Opera siriacă autentică a lui Efrem care ne-a parvenit se com- 
pune în esență din discursuri şi imne în versuri, dintr-un tratat şi o 
scrisoare în proză ornată, din comentarii biblice şi din tratate sau 
scrisori în proză obişnuite. 

O culegere de texte polemice efremiene e păstrată în prima 
scriitură a unui manuscris palimpsest din secolul VI, rescris în anul 
823. Pe urmele editorului său, Mitchell, aceste texte sunt intitulate 
în general „respingeri în proză“, pentru a le distinge de „imnele 
împotriva ereziilor“. Colecţia se compune din două părți, fiecare 
cuprinzând mai multe tratate. Cele cinci „tratate împotriva învăţă- 
turilor““ din prima carte, legate prin acrostihul numelui Efrem, sunt 
deopotrivă prezentate drept scrisori, fictive, către un anume Hypa- 
tios. Mani, Marcion şi Bardaisan sunt numiţi în titlul celei de a do- 
ilea „scrisori“. Cea de-a doua parte a colecției cuprinde respingerea 
unui „discurs al lui Domnos, rostit de Bardaisan împotriva şcolii 
lui Platon“, trei tratate împotriva lui Marcion, unul contra lui Bar- 
daisan şi unul contra lui Mani, ca şi o adaptare în proză a anumitor 
imne despre feciorie. 

Efrem nu-şi abordează cei trei adversari „enostici“ cu o im- 
parţialitate senină. Ca și ceilalți apologeți creştini antici, el se leagă 
de detalii, şi raționamentul său deconcentrează adeseori prin para- 
logismele sale. Dar în ciuda dificultății lor, aceste scrieri polemice 
rămân, împreună cu imnele ce reprezintă versiunea lor liturgică şi 
„populară“, una din sursele majore pentru cunoaşterea doctrinelor 
macrionite, bardaisanite şi maniheene din comunitățile Mesopota- 
miei secolului IV. 

Ca prim exeget siriac cunoscut, Efrem a rămas interpretul cla- 
sic până când revizuirile textului biblic şi evoluția hristologiei au 
făcut să-i fie preferate modele greceşti, antiohiene sau alexandrine. 
EI n-a fost de altfel niciodată uitat în întregime, mai cu seamă în 
Biserica siro-orientală. Dintre comentariile sale la Vechiul Testa- 
ment s-au păstrat în tradiție directă doar „explicația“ (pusaqa) la 

Facere şi „glosa“ (furgama) la Ieşire graţie unui unic manuscris 
din secolul VI. Pentru celelalte cărți nu dispunem decât de extrase 
păstrate în „catene“, în principal în cea a monahului Sever din 
Edessa (861), dar care trebuie criticate cu grijă în ce priveşte atri- 
buirea, extensiunea şi integritatea lor. „„Catenele“ medievale arme- 
ne ar putea aduce şi confirmări şi completări în acest domeniu.: 

Comentariul efremian nu priveşte decât pasaje alese, eventual 
legate printr-un scurt rezumat al contextului, iar exegetul relatează 
uneori opinii diverse, fără a o indica pe cea pentru care optează. 
În general, hermeneutica lui Efrem e legată de cea a şcolii anti- 
ohiene, deşi orice împrumut direct din modele greceşti e exclus. 
Într-adevăr, autorul se interesează puțin de realitățile istorice, şi 
interpretările sale sunt uncori alegorizante, chiar dacă el se apără de 
aceasta. Ocazional, el distinge sensurile „real“ şi „spiritual“, ce 
corespund poate categoriilor de historia şi theoria din critica litera- 
ră elenistică. Se pare că şi-a considerat Comentariul în proză la 
Facere ca o explicare literală, complementară interpretării spiritu- 
ale pe care o dăduse în /mnele despre Paradis. Fără să o spună, în 
comentariu polemizează împotriva cosmogoniei lui Bardaisan. 

Exegeza efremiană e plină de paralele cu midrash-ul haggadic 
iudaic. Însă o dependenţă directă de şcolile rabinice mesopotamie- 
ne nu este demonstrabilă, iar antisemitismul lui Efrem exclude chi- 
ar această sursă de împrumut. Este deci mai verosimil ca multe din 
trăsăturile haggapice ale comentariilor şi imnelor efremiene să urce 
spre un fond de origine iudaică prealabil, asimilat deja în tradiţia 
creştină siriacă, când ele nu se înrădăcinează de-a dreptul în fondul 
legendar popular al Mesopotamiei arameene. 

Efrem invocă cărțile deuterocanonice ale Vechiului Testament 
cu acelaşi respect ca şi pe celelalte. În măsura în care putem fi si- 
guri că citatele biblice n-au fost normalizate în cursul transmiterii 
manuscrise, textul Vechiului Testament pe care-l cunoştea apare ca 
o Peshitta arhaică, cu lecţiuni targumice apropiate de Pseudo- 
Ionatan. Referinţe ocazionale la textul masoretic sau la Septuaginta 
nu implică niciodată o cunoaştere directă a textelor ebraic şi gre- 
cesc, căci aluzia se poate totdeauna explica ca un împrumut din a 
doua mână. 

Deşi Efrem a cunoscut Evangheliile separate, textul recept în 
Bisericile 'siriace ale epocii sale era Diaressaron-ul lui Taţian, al 
cărui martor neegalat este, chiar dacă deja la o distanţă de aproape 
două secole de arhetipul acestuia. Comentariul efremian la Evan- 
ghelia armonizată nu mai era cunoscut decât printr-o veche tradu- 

cere armeană din secolul V atunci când aproape jumătate din origi- 
nalul siriac a fost identificat acum douăzeci şi cinci ani într-un ma- 
nuscris din secolul VI. Versiunea siriacă şi armeană reprezintă în 
realitate două recenziuni dintre care nici una nu pare absolut prefe- 
rabilă. Autorul comentează pericope alese, a căror semnificație 
hristologică sau lecţii spirituale le dezvoltă. Singura polemică vizi- 
bilă ocazional îl vizează pe iudei. 

Un comentariu efremian al Epistolelor pauline, inclusiv cea de 
a treia Epistolă apocrifă către Corinteni, ca şi un comentariu la 
Faptele Apostolilor nu s-au păstrat decât în armeană. E vorba mai 
degrabă de o simplă parafrază, în care Efrem exaltă acțiunea Du- 
hului în Biserica primară şi îndulceşte într-un sens antimarcionit 
dialectica paulină dintre Lege şi Har. Textul Faptelor şi al Episto- 
lelor pauline la care se referă e de tip pre-Peshitta. Nu găsim la el 
practic nici un citat sigur din Epistole soborniceşti şi nici din Apo- 
calipsa lui loan. 


Discursurile în versuri (mimre) şi imnele (madrashe) 


Dar partea esenţială a operei lui Efrem, cea pe care o privea 
drept vocaţia sa proprie şi care i-a adus gloria, constă din poezia sa. 
Acest termen trebuie înțeles înainte de toate în sensul formal de 
discurs metric, adică în versuri, opus prozei. Căci dacă poemele 
efremiene pot atinge o mare intensitate dramatică sau o profundă 
emoție lirică, caracterul lor funciar didactic, moralizator sau pole- 
mic le conferă adeseori o rezonanță prozaică. Limba siriacă dato- 
rează genului său semit o predilecție pentru paralelism iar structura 
gramaticală o poartă în mod aproape spontan spre exprimarea 
acestuia prin isosilabism. De unde o anume facilitate, de care ver- 
sul efremian nu scapă întotdeauna, ca şi impresia unor repetiții 
obositoare pentru cel ce rămâne insensibili la incantația sonoră a 
originalului. Mai mult însă decât un meşteşugar onest, Efrem apa- 
re, dimpotrivă, ca un poet autentic, înzestrat cu o percepţie ascuţită 
şi originală a misterului lucrurilor şi cu un sentiment religios fer- 
vent şi sincer. Lectura sa e un izvor inepuizabil de mediație uimită. 

Cele două genuri principale ale corpusului poetic efremian 
sunt discursul (nimra) şi imnul (madrasha). Mimra în versuri con- 
stă dintr-o piesă uneori extrem de întinsă, dar fără diviziuni strofi- 
ce, compusă din heptasilabe duble. Acest vers aramaic, atestat încă 
înaintea erei creştine poartă titlul tradițional de „metru al lui Mar 
Efrem“, căci probabil diaconul din Nisibis şi Edessa l-a introdus în 

omilia liturgică care era probabil recitată în cantilație. Mimre-le lui 
Iacob din Serugh, alcătuite din două cvadrisilabe triple vor expulza 
progresiv pe cele ale lui Efrem din Bisericile siriace, şi fără îndo- 
ială succesului lor trebuie atribuită pierderea a numeroase mimre 
efremiene. 

Majoritatea mimre-lor conservate sub numele marelui Dascăl 
siriac nu reprezintă, în orice caz, decât imitații sau, cel mult, rema- 
nieri posterioare. Singurele piese autentice care ne-au parvenit în 
siriacă sunt cele şase mimre despre credinţă, în esenţă antieriene, 
compuse la Nisibis, probabil după anul 358 şi trei mimre de admo- 
nestare, pline de critică morală şi socială lipsită de complezență. 
Este deci un fapt fericit că cele şaisprezece elegii despre Nicomidia 
scrise în anul ce a urmat cutremurului de pământ care a devastat 
capitala Bitiniei la 24 august 358, ni s-au păstrat într-o versiune 
armeană din secolul V. De mimrele metrice putem apropia. mimra 
„despre Domnul nostru““ care constituie, împreună cu „scrisoarea 
către Publius“, una din rarele piese efremiene în proză ornată con- 
servate, 

Însă marele poet siriac îşi va da întreaga măsură a genului său 
într-un alt gen metric, cel al imnelor (madrashe). Contrar discur- 
sului în heptasilabe duble, imnul e scris în versuri, în general ine- 
gale, al căror principiu nu mai e pur şi simplu silabic, dar a căror 
accentuare ritmică ne scapă. Poemul se compune din strofe egale 
uneori legate între ele printr-un acrostih în general alfabetic. Fieca- 
re strofă e prevăzută cu un refren destinat execuţiei corale. Madra- 
sha era cântată pe melodii a căror idiomele (rish-qala) sunt încă 
indicate în manuscrise. Identificarea lor crea deja dificultăți celor 
vechi, dar se poate ca tradițiile muzicale ale riturilor siriace să fi 
conservat câte ceva. 

O tradiție de care dau mărturie la mijlocul secolului V istoricii 
bisericeşti Sozomen şi Teodoret, spune că Efrem a preluat metrul 
imnelor sale de la un fiu al lui Bardaisan numit Armoniu, care, la 
rândul lui, l-ar fi învățat de la greci. Dar numele însuşi Armoniu 
sugerează că ar putea fi vorba de o legendă etiologică. Ocazia ar fi 
fost furnizată de un pasaj în care Efrem însuşi îi atribuia lui Bar- 
daisan compoziţia de imne şi cantice, precum şi introducerea de 
metri (Haer. 53, 5 sq.). Autorii siriaci ar fi încercat deci să explice 
printr-o contaminare cu păgânismul grec, personificat în Armoniu, 
reverberaţiile gnostice ale poeziei liturgice siriace. În realitate, ter- 
menii folosiți de Efrem în pasajul în cauză nu ne obligă nicidecum 
să vedem în Bardaisan inventatorul genului madrasha. Cel puţin în 

ce priveşte structura, Efrem continuă uneori, poate în mod incon- 
ştient, vechi genuri literare mesopotamiene, cum ar fi cel al „dis- 
putei pentru întâietate“, deja atestat în sumeriană. Succesul imnelor 
lui Bardaisan n-a fost deci pentru diaconul din Edessa decât un în- 
demn suplimentar pentru a le opune propriilor sale poeme. 

În secolul VI se cunoşteau încă în jur de şase sute de imne 
efremiene. Ele erau repartizate în nouă volume intitulate respectiv: 
despre Naştere, despre post, despre Nisibis, despre Mireasa Rege- 
lui, despre Biserică (două volume), despre credință, despre învăță- 
turi şi despre Paradis, despre mărturisitori şi despre decedați. Trei 
sferturi din aceste piese sunt conservate în colecții liturgice 
iacobite din secolele VI-VIII;, o anchetă în antologiile liturgice 
siriace ar putea conduce eventual la restaurarea lor. 

Titlul aşa-numitelor Poeme nisibiene, nu se justifică decât 
pentru primele douăzeci şi unu de imne, căci următoarele datează 
din perioada edessiană a lui Efrem; cele mai frumoase dintre ele ne 
înfăţişează un dialog dramatic între Hristos, Satan, moarte, păcat şi 
om (nr. 52-68). Imnele despre Paradis sunt în general atribuite 
perioadei nisibiene. Cât despre cele patru invective păstrate din 
cele cinci scrise de Efrem împotriva împăratului Iulian Apostatul, 
ele sunt mai uşor databile încă în timpul domniei acestui împărat 
(361-363). 

Nesigură însă rămâne data imnelor liturgice. Cele la Naştere şi 
Arătare nu sunt toate de o autenticitate garantată. Cele pe care 
E. Beck le-a editat sub titlul de Imne despre post şi Imne despre 
azime, Cruce şi Înviere, reprezintă mai puţin de jumătate din tomul 
original al Imnelor despre post. 

Imnele împotriva învățăturilor greşite îndreptate împotriva 
marcioniţilor, bardaisaniţilor, maniheilor şi astrologilor, datează 
probabil din perioada edesseninană, ca şi Imnele despre credință 
care polemizează împotriva aceloraşi, dar şi împotriva arienilor. 
Deopotrivă opere de maturitate, Imnele despre Biserică şi despre 
feciorie (acestea din urmă reprezentând probabil cel de-al doilea 
„tom despre Biserică“) tratează în realitate despre teme biblice şi 
ascetice. 

Imnele despre mărturisitori păstrate sub numele lui Efrem nu 
sunt probabil autentice, afară poate de câteva dintre cele despre 
Abraham din Qidun şi lulian cel Bătrân. Cât despre cele /a de- 
functți, acestea nu reprezintă decât o antologie ce nu conține fără 
îndoială decât puţine elemente din Efrem. La toate aceste ma- 
drashe, păstrate în siriacă trebuie în fine adăugată o colecție alcă- 

tuită din 51 de „antifoane“, dintre care 43 încă integrale, păstrate 
într-o versiune armeană din secolul V, privitoare la teme morale şi 
ascetice. 


„Efremul grec “ şi versiunile orientale 


Efrem a fost traduce în greceşte încă din timpul vieții sale, şi a 
continuat să fie spre mijlocul secolului V. Dar foarte curând apo- 
criful s-a amestecat cu autenticul, în proporții ce nu-şi găsesc echi- 
valent în literatura patristică decât în corpusul pseudo-hrisosto- 
mian. Se poate ca falsa atribuire sub numele lui Efrem să se fi dato- 
rat unei confuzii de bună credinţă cu imnografi omonimi sau altor 
hazarduri ale transmiterii manuscrise, dar cel mai adeseori e vorba 
de imitații deliberate. 

În genul doctrinar, tratatul de Spirito Saneto citit de Ieronim 
probabil la Constantinopol spre anul 380, s-ar putea să fi fost cel 
dintâi dintre aceste falsuri, căci se pare că Efrem n-a avut nici o 
ştiinţă de controversele pnevmatomahe. Monahii chirilieni din 
Constantinopol care invocau autoritatea dascălului siriac la înce- 
putul controversei nestoriene cunoşteau poate deja, cel puțin în 
florilegiu, un discurs despre mărgăritar care n-are nimic de a face 
cu Imnele consacrate de Efrem acestei teme (Fid. 81-85). Aceleaşi 
citate greceşti se regăsesc la Efrem din Antiohia, Leonțiu din Bi- 
zanț, Anastasie Sinaitul şi în Doctrina Patrum. Sever din Antiohia 
afirma în chip curios că a cercetat zadarnic în Mesopotamia, chiar 
la Edessa, şi în întregul Orient tratatul De Margarita invocat de 
chalcedonieni. Acest tratat ni s-a păstrat integral şi compararea 
recenziunii sale editate cu citatele din florilegii revelează alterări 
dogmatice. 

Alte câteva vestigii ne fac să credem că scrieri exegetice ale 
lui Efrem au putut fi şi ele traduse în greceşte. În a doua jumătate a 
secolului VI, monahul Alexandru din Cipru citează încă un tratat 
efremian despre biruința luminii, înrudit cu exegeza pe care o lăuda 
Epifanie. La începutul secolului IX, Gheorghe, sincelul patriarhului 
Tarasie al Constantinopolului, cita de asemenea un extras din tra- 
tatele dogmatice despre Paradis. Paralele ale acestor două texte 
găsim în comentariul la Diatessaron ca şi în Imnele despre Naştere 
şi Paradis. 

Dar literatura ascetică şi hagioprafică avea să popularizeze 
numele lui Efrem în mediile monahale greceşti. Încă pseudo- 
Grigorie al Nyssei (PG 46, 832) dă mărturie de existența unui cor- 
pus efremian alcătuit din tratate parenetice şi panegirice. Numai 

din primul grupaj el numeşte tratate despre pocăință şi conduita 
morală, unul despre smerenie, altele despre iubire, despre feciorie 
şi despre Judecata şi a Doua Venire a lui Hristos. La acestea se 
adaugă câteva citate literare din Sermo asceticus (836A) şi din 
Testament (837AD), acesta din urmă într-o recenziune anterioară 
edițiilor noastre. Parenezele cunoscute de pseudo-Grigorie făceau 
fără îndoială parte din cele cincizeci de Sermones paraeneticii 
pe care patriarhul Fotie le citea într-o recenziune uşor diferită 
(PG 103, 657-660). Această colecţie a trecut, împreună cu alte pie- 
se a căror istorie rămâne încă de studiat, aproape în toate versiunile 
orientale vechi. 

Un prim inventar al colecţiilor arabe a revelat deja cel puţin 
trei colecţii principale, în multiple recenziuni, a căror dată şi mediu 
precis ar fi interesant de ştiut. Dacă trei sferturi din „Efremul arab“ 
e alcătuit din traduceri din greceşte, restul pare a proveni din 
siriacă şi unele bucăți rămân încă de identificat. 

În armeană, pe lângă versiunile din secolul V făcute din siriacă 
şi a căror principale monumente a fost deja menționate anterior, au 
existat şi multe altele, mai târzii, făcute după „Efremul grec“, şi din 
care doar o parte se găseşte editată în cele patru volume ale părin- 
ților mechitarişti de la Veneţia (1836). 

În georgiană cunoaştem patru versiuni efremiene, dintre: care 
cea mai veche urcă în secolele VI şi VII, făcute după originalele 
greceşti sau arabe şi, poate, în caz excepțional, din siriacă. 

„Efremul copt“, din care până acum au fost publicate doar câ- 
teva piese sahidice şi bohairice, pare de asemenea a proveni în 
esență din „Efremul grec“. 

Cât despre „Efremul etiopian“, afară de câteva extrase din flo- 
rilegiile ascetice, el cuprinde cel puţin două discursuri complete, 
dintre care unul despre David ce pare necunoscut de altundeva. 

Fragmentele efremiene din lecționariile siro-palestiniene- din 
secolele VI-VIII trădează şi ele o origine grecească. 

Nu altfel stau lucrurile cu „Efremul slav“, cel mai vechi ma- 
nuscris cunoscut fiind un fragment glagolitic macedonian din se- 
colul X. Alte piese sunt conservate în bulgară, în sârbă, şi mai cu 
seamă în rusa veche: o colecţie rusească cuprinzând 120 de piese a 
fost publicată la Moscova începând din 1701. 

Popularitatea lui Efrem în Occident e atestată de prezența de 
manuscrise conținând operele sale în majoritatea bibliotecilor mo- 
nastice medievale. Totuşi, în ciuda contactelor privilegiate ce exis- 
tau în secolele patristice între Galia şi Siria, în corpusul efremian 

latin nu găsim nimic din „Efremul siriac“. Încă de la începutul se- 
colului VIII, Defensor din Liguge citează Sermo asceticus şi un 
discurs eshatologic într-o versiune arhaică. În epoca carolingiană, 
Efrem e citat de Elipand, Alcuin, Smaragdus şi, mai cu seamă, de 
Florus din Lyon, ca şi în florilegii ascetice. Din secolul IX, in- 
fluența discursurilor eshatologice efremiene poate fi detectată în 
poemul Muspili şi în Cartea evangheliilor a lui Otfrid din Wissen- 
burg, amândouă în germana veche. Acelaşi lucru e valabil şi pentru 
un număr de texte anglo-saxone timpurii. Vincent de Beauvais 
(f 1264) e primul martor cunoscut al unui corpus de şase discursuri 
eshatologice şi ascetice identificate în numeroase manuscrise. Ma- 
joritatea celorlalte piese transmise sub numele lui Efrem se găsesc 
atribuite în alte manuscrise lui Hrisostom, lui Augustin, lui Bachia- 
rius, lui Cesarius sau lui Isidor. 


Ediţii şi critica „Efremului grec “ 


Noi versiuni latine parțiale ale „Efremului grec“ văd lumina 
zilei începând din secolul XV. Dar ele vor fi eclipsate de cea a eru- 
ditului belgian Gerard Vossius apărută la Roma, la cererea papei 
Sixt V, în trei tomuri (1589-1593, 1598), şi bazată pe manuscrise 
greceşti dintre care unele astăzi sunt pierdute. Traducerea lui Vos- 
sius a fost de mai multe ori reeditată în volum, între altele la Koln 
în 1603 şi la Anvers în 1619. Operă a unui romano-catolic, ea n-a 
întârziat să trezească critica istoricilor protestanți. Încă reformatul 
A. Rivet (1612) socotea că Vossius n-a publicat decât falsuri. Lute- 
ranul W. Tentzel (1685) a adăugat la această acuzaţie pe cea de 
plagiat şi de falsificare. Iar slavizantul luteran J. P. Kohl (1729) a 
pretins că papiştii s-au străduit să suprime adevăratul „Efrem grec“, 
care n-ar fi învățat nici pururea-fecioria Maicii Domnului, nici 
transsubstanțierea euharistică, nici purgatoriul. Sensibil la aceste 
critici, iezuitul J. Bolland (1658) şi jansenistul E. L. du Pin (1686) 
au cerut editarea „Efremului grec“, în timp ce marele Tillemont 
(1702) trecea diversele piese ale versiunii lui Vossius prin sita unei 
critici prudente. 

În acest context polemic trebuie plasate cele două mari ediții 
ale „Efremului grec“ din prima jumătate a secolului XVIII. Nu se 
cunoşteau încă decât câteva texte izolate când în 1701 anglicanul 
E. Thwaites, decan la Queen's College, a editat la Oxford într-un 
voluminos in-folio 156 de piese provenind din douăzeci de manus- 
crise păstrate în Anglia. Dar ediția oxfordiană, remarcabilă pentru 

epoca ei, n-a întârziat să fie depăşită de partea catolică prin cele 
trei volume greco-latine publicate la Roma de acelaşi ]. S. Asse- 
mani care fusese promotorul ediției „Efremului siriac“. Cel două 
prime volume ale ediției romane apărute în 1732 şi în 1743, repro- 
duceau textul lui Thwaites, amendându-l după manuscrise mai cu 
seamă italiene, dar şi din Viena şi Paris, şi retuşând în consecință 
traducerea latină a lui Vossius. Sfârşitul celui de-al doilea volum şi 
tot cel de-al treilea volum apărut în 1746 adăugau noi piese însoțite 
de o traducere latină inedită. În prolegomene abundente, Assemani 
făcea bilanțul studiilor efremiene anterioare şi relua apologia au- 
tenticității, mai cu seamă împotriva lui Kohl, „morosus ille Ephrae- 
miorum operum censor“, făcând ocazional apel la texte siriace sau 
la versiunea arabă pentru a explica erorile versiunii greceşti. 

Ediţia romană a „Efremului grec“ este atât de completă, încât 
de atunci n-au mai putut fi reperate decât doar cincisprezece piese 
noi (CPG nr. 1401-1417). Ea a făcut şi continuă să facă mari ser- 
vicii. Dar nu răspunde exigențelor ediției critice, căci prezintă un 
text hibrid şi fără nici un aparat, dovedindu-se în acest punct infe- 
rioară chiar şi ediției oxfordiene. 

Din ce motive nici una din aceste două mari ediţii ale „Efre- 
mului grec“ n-au fost reluate nici în Maxima Bibliotheca Sactorum 
Patrum a oratorianului A. Galland nici — lucru încă şi mai straniu — 
în Series Graeca a Patrologiei abatelui J.-P. Migne? O anchetă în 
corespondența lui Migne cu cardinalul Pitra şi monseniorul Malou 
ar putea ajuta la rezolvarea. acestei enigme. 

Numai la începutul acestui secol s-a impus ideea unei ediţii 
critice a „Efiemului grec“. S. G. Mercati, care concepuse proiectul 
ambițios, a trebuit din nefericire să rămână la publicarea exemplară 
a trei panegirice metrice „extravagante“ (1915). Doamna D. Iliadou 
a reluat sarcina, dar lucrările sale pregătitoare au fost întrerupte de 
moarte (1976), înainte ca ea să fi putut publica decât câteva piese. 

Trebuie să măsurăm într-adevăr dificultățile descurajante cu 
care se va confrunta editorul „Efremului grec“. Nu numai că multe 
scrieri efremiene au făcut obiectul unor dezmembrări şi colaje, dar 
textul lor se dovedeşte atât de fluid, încât adeseori alegerea între 
variante sau între recenziuni devine imposibilă. Speranţa de a re- 
constitui litera unor arhetipuri foarte devreme manipulate şi ireme- 
diabil corupte, este deci minimă. Traducerile orientale vechi ar 
putea însă ajuta la un progres în această direcție. În orice caz, doar 
ediția critică a „Efremului grec“ va permite o judecată definitivă 
asupra acestei importante părți a corpusului efremian. 

Câteva constatări masive se degajează deja, extrem de defavo- 
rabile în privința autenticității. Într-adevăr, pentru şase din piesele 
greceşti a căror corespondente siriace subzistă, nici una dintre ele 
nu aparține în mod sigur Sfântului Efrem, şi pentru celelalte trei 
pentru care avem paralele în-opera siriacă autentică, acestea con- 
stau de fapt într-o antologie efremiană amalgamată de un compila- 
tor. Pentru alte şapte piese nu cunoaştem decât echivalente siriace 
fără corespondență literală şi atunci ne putem întreba în ce sens a 
fost făcută traducerea. 

De altfel, unele piese ale „Efremului grec“ din ediţia Assemani 
nu sunt decât dublete sau remanieri, şi un număr important se în- 
tâlnesc deopotrivă sub numele altor Părinți. S-au reperat astfel până 
în prezent şapte Omilii Macariene, dintre care şi Epistula magna, 
dar şi texte din Grigorie din Nazianz, din Hrisostom şi Pseudo- 
Hrisostom, din Pseudo-Marcian, din Paladie, din Hyperechius, din 
Pseudo-lsaac din Ninive, din loan Damaschin şi din Pseudo- 
Damaschin, din Eustratios şi din literatura apoftegmelor. Probabil 
că se vor mai descoperi şi altele. În sfârşit, prin conţinutul i anu- 
mite piese par compoziții extrem de tardive. 


Fizionomia ,, Efremului grec “ 


Odată ediția romană debarasată cu grijă de scoriile sale, critica 
se găseşte în fața unui ansamblu, desigur eterogen, dar cu toate 
acestea animat de o aceeaşi spiritualitate monastică, cea a zdrobirii 
inimii şi fricii de judecată, ce se exprimă îndeosebi în discursurile 
parenetice şi eshatologice, Mediul sau mediile în care a înflorit 
această învățătură ascetică rămân încă de precizat. Încă de acum 
s-au relevat în anumite piese indicii trimițând spre o origine antică 
şi siriacă. 

Partea cea mai interesantă, dar şi mai intrigantă a „Efremului 
grec“ rezidă incontestabil în discursurile metrice în versuri hepta- 
silabice sau în tetrasilabe duble. S-au identificat circa treizeci, şi e 
probabil ca şi altele să rămână ascunse sub texte astăzi corupte. 
E vorba când de pareneze ascetice, când de panegiricele unor per- 
sonaje din Vechiul Testament şi ale unor martiri creştini. Aceste 
texte reprezintă unul dintre primele şi cu siguranță cele mai im- 
portante mărturii ale poeziei liturgice bizantine. Se ştie că aceasta 
din urmă se caracterizează prin abandonarea principiului metricii 
clasice, bazată pe cantitate, adică pe lungimea silabelor, şi prin 
adoptarea celor două principii ale isosilabismului şi homotoniei. Pe 

urmele filologului W. Meyer (1885), teza unei origini siriace a 
acestei transformări e astăzi în general receptată. Nu e vorba însă 
decât de o conjectură, de loc lipsită de plauzibilitatea, dar fără o 
dovadă pozitivă, la care se amalgamează cu stângăcie aluzii ale lui 
Teodoret din Mopsuestia şi Teodoret privitoare la introducerea 
psalmodiei antifonale la Antiohia. 

În orice caz, „Efremul grec“ versificat nu corespunde genului 
siriac madrasha, ci celui reprezentat de mimra, şi de aceea a dis- 
tinge în el strofe n-are nici un sens. Prin aceasta el nu anunță nici 
troparul, nici condacul bizantin, decât numai prin metrul isosilabic 
al versului în care nu poate fi detectat nici un ritm. Majoritatea elo- 
giilor şi paranezelor versificate din „Efremul grec“, ca cele la 
Sfântul Vasile şi la cei patruzeci de mucenici din Sebasta, sunt de 
altfel de factură greacă, cum arată numeroasele aliteraţii incompa- 
tibile cu ipoteza unui originar siriac. Tot ceea ce putem admite este 
deci o influență indirectă a metrului heptasilabic dublu al mimre- 
lor asupra unor siriaci elenizați. Adaptarea greacă va fi avut un 
succes rapid, ceea ce ar fi antrenat creaţia tetrasilabului dublu, ne- 
uzitat în siriacă. 

Examenul vocabularului, al gramaticii şi al stilului pieselor 
metrice din „Efremul grec“ sugerează dacă nu un acelaşi autor — 
cazul celor două panegirice menţionate — cel puţin o şcoală. Origi- 
nea trebuie să fie veche, fiindcă Pseudo-Grigorie al Nyssei cunoş- 
tea probabil deja elogiul pseudo-efremiam al Sfântului Vasile. Dar 
nu există o dovadă convingătoare pentru a afirma că panegiricul 
Avraam şi Isaac ar fi fost folosite de Grigorie al Nyssei într-una din 
omiliile sale autentice pronunțate în anul 383. Rămâne totuşi pro- 
babil faptul ca Sozomen, dacă nu chiar şi Jeronim, să fi cunoscut 
deja piese metrice aparținând „Efremului grec“. Influenţa acestuia 
din urmă asupra melodului bizantin Romanos a fost supraevaluată, 
uitându-se faptul că acest siriac, originar din Emesa, ar fi putut citi 
imne efremiene în limba lor originală. 

Ţinând seama de toate acestea, „Efremul grec“ reprezintă o 
entitate patristică aparte, interesantă din punct de vedere literar, dar 
de un conținut teologic destul de slab. 

În schimb, „Efremul siriac“, singurul autentic, se descoperă de 
o bogăţie şi de originalitate ce conferă gândirii sale o atracție per- 
manentă. 

Studiul acestei gândiri trebuie însă să sprijine pe baze critice 
sigure, neținând seama decât de opere neîndoielnic efremiene. 
Majoritatea lucrărilor vechi, ca cele ale lui A. Haase (1869), 

C. Eirainer (1889) sau G. Ricciotti (1925), fără a mai vorbi de al- 
tele mai recente, sunt astăzi nesatisfăcătoare, pentru că exploatează 
fără distincţie scrierile autentice, îndoielnice sau false. Mai mult, 
aceşti autori erau în general animați de preocupări apologetice, le- 
gate de cele ale polemicii din secolul XVIII, ceea ce îi făcea să 
aprecieze teologia efremiană în funcție de evoluţiile ulterioare ale 
dogmei şi teologiei. Singura metodă sănătoasă constă deci, din a 
interpreta pe Efrem prin el însuşi, situându-l în epoca sa şi în me- 
diul său. Aceasta e calea trasată deja de minuţioasele analize ale 
părintelui Edmund Beck. 


Andre de Halleux 

BIBLIOGRAFIE SELECTIVĂ 


Bibliografia selectivă este aranjată după cum urmează: 


A. Texte fundamentale şi traduceri 

B. Generale: articole de enciclopedie etc. 
C. Monografii 

D. Articole 


Secţiunile C şi D încearcă să ofere o imagine şi acelor mai recente 
lucrări care tratează teme legate de studiul spiritualității Sfântului 


Efrem. 


Sunt utilizate următoarele abrevieri: 


CSCO 


ECR 
Gwynn 
HS 
MoVey 
Morris 
OC 
OCA 
OCP 
PdO 
PO 

SC 

SA 

SS 


[| 1 1 | II) 


Corpus Scriptorum Christianorum Orientalium (în fie- 
care pereche de volume, primul conține textul original 
iar al doilea traducerea) 

Eastern Churches Review 

(vezi mai jos secțiunea A. 5) 

Harp of the Spirit (vezi cele ce urmează, A. 5) 

(vezi mai jos secţiunea A. 5) 

(vezi mai jos secțiunea A. 5) 

Oriens Christianus 

Orientalia Christiana Analecta 

Orientalia Christiana Periodica 

Parole de l'Orient 

Patrologia Orientalis 

Sources chrâtiennes 

Scriptores Armeni (în CSCO) 

Scriptores Syri (în CSCO) 

